###### בתי המשפט

|  |  |  |  |
| --- | --- | --- | --- |
| **בית המשפט המחוזי בירושלים** | | **פ 000112/03** | |
|  | |
| **בפני:** | **כב' השופטת מיכאלה שידלובסקי-אור** |  | **11/05/2003** |

|  |  |  |
| --- | --- | --- |
| **בעניין:** | **מדינת ישראל**  ע"י ב"כ עו"ד יוספה מרגולין  מפרקליטות מחוז ירושלים | **המאשימה** |
|  | נ ג ד |  |
|  | **1. שאדי עליאן**  ע"י ב"כ עו"ד יחיא  מטעם הסניגוריה הציבורית    **2. עבד אל רחים עבאסי**  ע"י ב"כ עו"ד אנואר באשיר | **ה****נאשמים** |

הנאשמים הודו והורשעו על-פי הודייתם בעבירה בנשק, ובעבירה של ניסיון להצתה.

**גזר דין**

הנאשמים הודו והורשעו על-פי הודייתם בעבירה בנשק, בניגוד לסעיף 144 (ב2) לחוק העונשין, התשל"ז-1977 (להלן - החוק) ובעבירה של ניסיון להצתה.

הנסיבות הן, שהנאשמים ביחד עם אחרים הכינו בקבוקי תבערה ויידו אותם לעבר מתחם ההתיישבות היהודית בראס אל-עמוד. הבקבוקים התלקחו ושומר שהיה במקום כיבה את האש.5129371

התביעה וב"כ נאשם 1 הגיעו להסדר טיעון, לפיו תבקש המאשימה 10 חודשי מאסר. ביחס לנאשם 2 לא היה הסדר טיעון.נ

חמישה נאשמים אחרים, קטינים, נדונו בתיק אחר ובית המשפט גזר עליהם עונשי מאסר לתקופות שבין 7 ל- 5 חודשי מאסר.ב

הנאשמים שלפני הם ילידי ינואר 84' - נאשם 1, ונובמבר 84' - נאשם 2.ו

התסקירים שניתנו ביחס אליהם הם תסקירים חיוביים.נ

מתברר כי המניע שעמד מאחורי המעשים אינו לאומני אלא בשל העובדה שטרקטור עבד על מגרש ששימש להם למשחק כדורגל, והם ביקשו להביע את מורת רוחם מכך.ב

שירות המבחן מבקש לגזור עליהם מאסר לתקופה שאינה ממושכת.ו

לנאשם 1 עבירה של סיכון חיי אדם בנתיב תחבורה.נ

לאחר שיקול ובדיקת הנסיבות, ובשים לב לעונשים שהוטלו על שאר המבצעים שהיו צעירים יותר, ובהתחשב בתסקיר החיובי ובחרטתם, אני גוזרת על נאשם 1 10 חודשי מאסר בפועל, וכן מאסר על תנאי של 6 חודשים, והתנאי שלא יעבור תוך שנתיים מיום שחרורו ממאסר עבירה מן העבירות שהורשע בהן. עונש המאסר ייחשב מיום מעצרו של הנאשם - 23.1.03.ב

באשר לנאשם 2, אני גוזרת עליו עונש מאסר של 6 חודשים בפועל, וכן 5 חודשים על תנאי, והתנאי הוא שלא יעבור תוך שנתיים מיום שחרורו ממאסר עבירה מן העבירות שהורשע בהן. עונש המאסר ייחשב מיום מעצרו של הנאשם - 23.1.03.ו

הודע על זכות ערעור לבית המשפט העליון תוך 45 יום מהיום.נ

**ניתן היום, ט' באייר תשס"ג (11 במאי 2003), במעמד ב"כ המאשימה עו"ד שלומי הייזלר , הנאשם 1 וב"כ עו"ד יחיא, הנאשם 2 וב"כ עו"ד באשיר.ב**

|  |
| --- |
| **מיכאלה שידלובסקי-אור , שופטת** |

נוסח זה כפוף לשינויי עריכה וניסוח