בית המשפט המחוזי בירושלים

תפ 139/98

בפני:נ כבוד השופט י. עדיאל

בעניין

המאשימה:ב מדינת ישראל

ע"י פרקליטות מחוז ירושלים

נגד

הנאשם:ו אנאן שאקר עבד אל- נאבי

ע"י ב"כ עוה"ד אבו גוש

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301)

גזר-דין

.1על-פי הנטען בכתב האישום, במהלך קיץ 1997, פנה אחד בשם עבד אל-סלאם

אבו-עלקם אל הנאשם וביקש ממנו להשיג בעבורו נשק. כשבוע לאחר מכן הגיע הנאשם לביתו של אותו אבו-עלקם ומסר לידיו אקדח מסוג "ברטה" בקוטר 0.22אינטש ושתי מחסניות מלאות כדורים, התואמים לאקדח וקיבל עבור כך מאבו-עלקם סכום של 500, 1דינרים ירדניים.

הנאשם הודה בעובדות אלה והורשע, על-פי הודייתו, בעבירה של סחר בנשק שלא

כדין -עבירה לפי סעיף 144(ב)(2) ל[חוק העונשין](http://www.nevo.co.il/law/70301), התשל"ז-.1977

.2ב"כ המאשימה טוען כי עצם הפנייה של הקונה לנאשם מוסברת בכך שזה ידע שלנאשם גישה לכלי ירייה, מה שנתמך בכך שהנאשם אכן השיג את אותו כלי יריה תוך תקופה קצרה יחסית. עוד טוען ב"כ המאשימה, שמסירת האקדח עם הכדורים מעידה על כך שהנשק היה מיועד למטרות מסוכנות, וכי בנסיבות הפוליטיות הקיימות, הפצה בלתי מבוקרת של כלי ירייה מהווה סכנה ממשית לביטחון הציבור.

עוד מצביע ב"כ המאשימה על עברו הפלילי של הנאשם, הכולל עבירה נגד בטחון המדינה, לרבות השתייכות להתארגנות בלתי חוקית, שבגינה נדון הנאשם בשנת 1990ל- 54חודשי מאסר בפועל.

.3ב"כ הנאשם מבקש, מאידך, להקל בעונשו של הנאשם, תוך שהוא מצביע על כך שהקונה הינו קרוב משפחה של הנאשם, אשר סיבך את הנאשם, אשר נכנע לבקשתו לספק לו את הנשק רק בשל קרבת המשפחה שביניהם, ובלא שקבל עבור כך כל טובת הנאה או רווח.

מדובר, לטענתו, באדם חיובי ביותר שעשה את שעשה באופן חד פעמי וכדי לעזור

לזולת, הגם שהוא מודה כי הנאשם "קצת הגזים" בעזרה זו.

הנאשם, לדברי בא כוחו, הוא רווק בן 28שנים, העובד לפרנסת משפחתו המונה 9נפשות בעבודה סדירה ב"סולל בונה". אשר להרשעה הקודמת, טוען ב"כ הנאשם, מדובר בעבירת אינתיפאדה, אשר בוצעה לפני כ- 8שנים, בינואר 1989, כאשר הנאשם היה קטין. מאז לא ביצע הנאשם עבירות דומות נוספות, ובנסיבות אלה אין מקום להביא את עברו הפלילי של הנאשם כשיקול להחמרה בעונש.

על רקע זה, טוען עו"ד אבו גוש, שעונשו של הנאשם צריך שיהא פחות בהרבה

מעונשו של קונה הנשק, אשר נידון בבית-משפט השלום, על-פי עסקת טיעון, לעונש של

7חודשי מאסר בפועל (ת.פ. 4435/97, שלום (י-ם) מדינת ישראל נ' עבד אל

סאלם אבו עלקם).

.4אינני מקבל את טענת ב"כ הנאשם לפיה, עונשו של הנאשם צריך שיהא נמוך

מעונשו של הקונה. ההלכה לעניין זה היא, שיש לראות בחומרת יתר דווקא את מעשיו

של המוכר - הסוחר בנשק. (ראה:נ [ת.פ. (י-ם) 284/95](http://www.nevo.co.il/case/6807020) מדינת ישראל נ' נאצר

קוס, (טרם פורסם) והערעור על פסק דין זה ב[ע"פ 5780/97](http://www.nevo.co.il/case/6032393) נאסר קוס נ'

מדינת ישראל, (טרם פורסם)).

ב"כ הנאשם הזכיר את גזר-הדין שניתן על ידי בת"פ 283/95 מדינת ישראל נ' אברהים בן מוחמד קוג'ה, (טרם פורסם), שם נגזרו על הנאשם 4חודשי מאסר

בלבד. אולם, ראשית, אותו גזר דין התייחס לרוכש הנשק, שנית, אותו מקרה התאפיין בנסיבות מיוחדות שבהן "... היה קיים איום ממשי מוחשי ביותר על חייו של הנאשם ובני משפחתו (עקב חשש מנקמת דם - י.ע.) )וכאשר יד השלטונות קצרה מלהושיע". אין טענה שמצב כזה מתקיים גם במקרה שלפנינו. מאידך, אני מוכן להניח לטובתו של הנאשם, שכפי שנטען בעניינו של רוכש הנשק בת.פ. 4435/97 הנ"ל, הרוכש

הוא אדם ללא עבר פלילי, שלא היה מעורב בפעילות פח"ע וכי הנשק לא היה מיועד

לפעילות ביטחונית עויינת.

.5מה שכן ניתן ללמוד מאותה פרשה נוגע ליחס שבין עונשו של רוכש הנשק

לעונשו של המוכר. כך, נגזר באותו מקרה (ת.פ. (י-ם) 283/95 הנ"ל) על רוכש

הנשק עונש של 16חודשי מאסר, מתוכם 4חודשי מאסר בפועל, ואילו על המוכר הוטל

(ב[ת.פ. (י-ם) 284/95ה](http://www.nevo.co.il/case/6807020)נ"ל) עונש של 18חודשי מאסר מתוכם 6חודשים לריצוי

בפועל, כאשר בית המשפט הדגיש שזהו, לדעתו, היחס הראוי בין עונשו של הרוכש

לעונשו של המוכר. כך גם קבע בית המשפט העליון בערעור על אותו פסק דין

([ע"פ 5780/97](http://www.nevo.co.il/case/6032393) -טרם פורסם) כי "גם הפער בין עונשו של המערער לזה שהוטל

על קרג'ה (הקונה - י.ע.) - 6חודשי מאסר בפועל לעומת 4חודשים - מקובל עלינו,

נוכח העובדה שהמערער היה זה שדאג לאספקת האקדח."

.6בהביאי בחשבון את כל הנסיבות האמורות, אני גוזר על הנאשם בגין העבירה שבה הורשע בתיק זה, עונש של 22חודשי מאסר, מתוכם 10חודשי מאסר בפועל, והיתרה - מאסר על תנאי, והתנאי הוא שהנאשם לא יעבור בתוך 3שנים מיום שחרורו מהמאסר עבירה לפי סע' 144ל[חוק העונשין](http://www.nevo.co.il/law/70301), התשל"ז-.1977

מתקופת המאסר בפועל תנוכה התקופה שבה היה הנאשם נתון במעצר בגין אישום זה.

5129371 לנאשם וכות ערעור לבית-המשפט העליון בתוך 45יום מהיום.

ניתן היום ו' באדר תשנ"ח, 4.3.1998 במעמד הנאשם ובא-כוחו עו"ד אבו-גוש

וב"כ המאשימה.

נוסח זה כפוף לשינויי עריכה וניסוח