**בתי המשפט**

|  |  |  |  |
| --- | --- | --- | --- |
|  | | | |
| **בית משפט השלום ירושלים** | | **פ 001961/04** | |
|  | |
| **לפני:** | **כבוד השופטת רבקה פרידמן פלדמן ס. נשיא** | **תאריך:** | **16/03/2005** |

|  |  |  |  |
| --- | --- | --- | --- |
| **בעניין:** | **מדינת ישראל** | |  |
|  |  |  | המאשימה |
|  | **נ ג ד** | |  |
|  |  | |  |
|  | **סופיאן מעאישה** | |  |
|  |  |  | הנאשם |

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7(א)](http://www.nevo.co.il/law/4216/7.a), [(ג)](http://www.nevo.co.il/law/4216/7.c)

[חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a)

**גזר - דין**

1. הנאשם הורשע, על פי הודאתו, בעבירה לפי סעיף [7(א)](http://www.nevo.co.il/law/4216/7.a)+[(ג)](http://www.nevo.co.il/law/4216/7.c) רישא ל[פקודת הסמים המסוכנים](http://www.nevo.co.il/law/4216) [נוסח חדש] תשל"ג-1973 ובעבירה לפי [סעיף 144(א)](http://www.nevo.co.il/law/70301/144.a) ל[חוק העונשין](http://www.nevo.co.il/law/70301) תשל"ז-1977.

על פי עובדות כתב האישום המתוקן, בתאריך 15.3.04 החזיק הנאשם בביתו 1.60389 ק"ג נטו של סם מסוכן מסוג קנבוס שלא לצריכה עצמית בלבד.

5129371

5129371בנוסף החזיק הנאשם באקדח גז מדמיע, שהינו כלי יריה, בלא היתר כדין להחזקתו.נ

2. ב"כ המאשימה התייחסה בטעוניה בעיקר לחומרת העבירות בהן הנאשם הורשע. לדבריה, מדובר בהחזקה של כמות עצומה של סם מסוג קנבוס, שלא לצריכה עצמית. כמות האנשים אליה יכול הסם להגיע, ובהם בני נוער, רחבה מאוד.ב

גם לענין הנשק ציינה כי גם אקדח גז מדמיע יכול לגרום נזק, וודאי שיכול לגרום לעימותים אם יעשה בו שימוש. לדבריה, כלל לא ברור מדוע צריך אדם להסתובב עם אקדח מסוג זה. עוד ציינה כי הסכנה בהחזקת נשק חמורה יותר כאשר מדובר באדם המשתמש בסמים.

לפיכך ביקשה לגזור על הנאשם מאסר בפועל. לחילופין, אם בית המשפט לא יגזור על הנאשם מאסר בכלא, ביקשה מאסר בעבודות שירות וקנס גבוה מאוד.

ב"כ הנאשם ציין כי מדובר באדם נורמטיבי, אשר מעד. לדבריו הנאשם הודה מיד ברגע שנתפס.

לגבי הנשק ציין כי מדובר באקדח גז מדמיע, ישן וחלוד, אשר ספק אם ניתן להשתמש בו.

לגבי נסיבותיו האישיות של הנאשם ציין כי הנאשם הגיע מירדן, מצבו הכלכלי קשה, לאחר שבית הקפה שהיה בבעלותו נסגר בשל מעצרו. כרגע אשתו מפרנסת מעבודתה כמורה.

לדברי ב"כ הנאשם, מאז ביצוע העבירה הנאשם עמד במבחן ולא עבר כל עבירה. לדבריו, אין כל טעם להכניס אדם כזה לכלא, כך שיגרר למעגל הפשע.

לגבי מאסר בעבודות שירות ציין כי הדבר יגביל את הנאשם, אשר לא יוכל להתחיל בדרך חדשה. לפיכך ביקש להסתפק במאסר כימי מעצרו של הנאשם, מיום 15.3.04 עד 23.5.04.

3. שירות המבחן הגיש תסקירים לגבי הנאשם.

על פי האמור בתסקיר הראשון מיום 20.9.04, הנאשם כבן 41 שנים, נשוי מזה 13 שנים ואב לשני ילדים. בתסקיר התייחסות לנסיבותיו האישיות והמשפחתיות של הנאשם.

לגבי העבירות, הנאשם קיבל אחריות לביצוען, והסביר מעורבותו על רקע התמכרותו לסמים. לדברי הנאשם, הוא מכור לסמים מזה 20 שנה.

המלצת שירות המבחן היתה לדחות את הדיון, כדי לבדוק אפשרות שילובו של הנאשם בתהליך טיפולי מעמיק לגמילה מסמים.

בתסקיר מיום 8.12.04 צויין כי נבדקה אפשרות שילובו של הנאשם בתכנית טיפולית לטיפול בבעיית ההתמכרות לסמים, אולם הנאשם אינו מודע לבעייה וציין כי הוא יכול להגמל בכוחות עצמו. לדברי הנאשם, ההליכים המשפטיים היוו עונש בפני עצמם וגורם מדרבן להפחתת כמות השימוש בסמים, כשבכוונתו להפסיק את השימוש באופן מלא.

לאור עמדת הנאשם, נמנעה קצינת המבחן מהמלצה טיפולית.

בתיק נוסף, אשר התנהל נגד הנאשם במקביל, הומלץ ביום 9.2.05 על מאסר על תנאי ושל"צ.

4. הנאשם הורשע בהחזקת כמות גדולה של סם מסוג קנבוס, שלא לשימוש עצמי בלבד, ובהחזקת נשק.

לגבי עבירת הסמים - מדובר בעבירה חמורה, המעידה על היותו של הנאשם חלק משרשרת הפצת הסם, וכשמדובר בכמות כה גדולה, המשמעות היא הפצה למשתמשים רבים. נטען, אמנם, כי הרקע לעבירה הינו התמכרותו של הנאשם לשימוש בסמים, אולם בכך לא ניתן לראות נסיבה לקולא, מאחר שהנאשם לא נגמל מן השימוש בסמים, וקיים חשש שישוב לעבור עבירה מאותו סוג.

לאור מהות העבירה והרקע לביצועה כמפורט לעיל, יש מקום לענישה מרתיעה, הן כלפי הנאשם והן כלפי אחרים.

לכך נלווית עבירת החזקת הנשק, אשר יש לראותה בחומרה. עם זאת, יצויין כי אילו היה מדובר בעבירה זו בלבד, מאחר שלא מדובר בנשק חם אלא באקדח גז מדמיע, ולאור דברי ב"כ הנאשם כי מדובר באקדח ישן וחלוד, ניתן היה להמנע מהטלת עונש מאסר בכלא.ו

לזכותו של הנאשם עומדת הודאתו, וכן העובדה שמזה שנים רבות הנאשם לא הסתבך בפלילים, למעט תיק נוסף שמהותו לא הובררה. כמו כן יש להתחשב בנסיבותיו האישיות והמשפחתיות של הנאשם, במצבו הכלכלי ובכך שהנאשם ישב תקופה במעצר ולאחר מכן במעצר בית.נ

לאור האמור לעיל, אני דנה את הנאשם כמפורט להלן:

א. מאסר של 8 חודשים. מתקופת המאסר יש לנכות את ימי מעצרו של הנאשם, מיום 15.3.04 עד 23.5.04.

ב. מאסר על-תנאי של 6 חודשים, אותו לא ירצה הנאשם אלא אם יעבור תוך 3 שנים מיום שחרורו מהמאסר כל עבירה לפי [פקודת הסמים המסוכנים](http://www.nevo.co.il/law/4216) [נוסח חדש] תשל"ג-1973, למעט החזקת כלים והחזקת סם לשימוש עצמי בלבד וכן עבירה שעניינה החזקת נשק שלא כדין.ב

המוצגים יחולטו ובמידת הצורך יושמדו.

זכות ערעור לבית המשפט המחוזי בירושלים תוך 45 יום מהיום.

**המזכירות תשלח העתק לשירות המבחן.**

ניתן היום ה' באדר ב' תשס"ה (16 במרץ 2005) במעמד ב"כ המאשימה עו"ד גרוסמן, הנאשם וב"כ עו"ד אלמגור, מתורגמנית לערבית.ו

|  |
| --- |
| רבקה פרידמן-פלדמן, סגן-נשיא |

**ב"כ הנאשם:** אבקש עיכוב ביצוע.נ

**ב"כ המאשימה**: משאירה לשיקול דעת.ב

# החלטה

**ריצוי עונש המאסר ידחה עד ליום 1.5.2005, ובמידה שיוגש ערעור ידחה עד למתן פסק דין בערעור.ו**

**במידה שלא יוגש ערעור על הנאשם להתייצב ביום 1.5.2005 עד לשעה 10:00 בבית המעצר במגרש הרוסים בירושלים.נ**

**ניתנה היום ה' באדר ב' תשס"ה (16 במרץ 2005) במעמד המתייצבים.ב**

|  |
| --- |
| רבקה פרידמן-פלדמן, סגן-נשיא |

נוסח מסמך זה כפוף לשינויי ניסוח ועריכה