בית המשפט המחוזי בירושלים

תפ 293/99

בפני:נ כב' השופטת מרים מזרחי

בעניין:ב

המאשימה:ו מדינת ישראל

ע"י ב"כ עוה"ד י. פרידמן

נגד

הנאשם:נ סלימאן אלראידה (בן דאוד)

ע"י ב"כ עוה"ד מ. מנסור

גזר-דין

.1הנאשם, יליד 1972, הוביל ברכבו אקדח מרמאלה לבית לחם במטרה למכרו בבית

לחם, תוך שעבר בשטח ישראל אף כי לא היה לו אישור שהיה בישראל. בגין מעשים אלו הורשע בעבירת הובלת נשק, עבירה על סעיף 144(ד) לחוק העונשין התשל"ז 1977, ובעבירת כניסה לישראל בניגוד לחוק, עבירה על סעיף 12(1) לחוק הכניסה לישראל התש"ב .1952

.2ב"כ המאשימה מדגישה את חומרתה המיוחדת של עבירת נשיאת הנשק, הנגזרת מהמציאות הבטחונית ומהכורח להגן על בטחון תושבי המדינה. הפסיקה אליה הפנתה משקפת מגמת הרתעה ברמת ענישה מחמירה.

.3ב"כ הנאשם מדגיש כי מדובר במקרה מיוחד שבו הנאשם "עבר" בתחום ישראל כדי

לקצר את דרכו, מבלי שהיה לו רצון לבצע, לגבי הנשק, פעולה כלשהי שיש בה כדי לסכן את תושבי ישראל. הוא מוסיף כי הדרך החלופית ארוכה מאוד ומסוכנת (וואדי נאר). לדבריו, בסופו של דבר התכוון הנאשם למסור את הנשק לשוטרי הרשות, תמורת תשלום. הוא מצביע גם על העובדה שמדובר באדם ללא עבר פלילי כלשהו המתואר בתסקיר שירות המבחן כנורמטיבי. ב"כ הנאשם סבור גם כי לאור הרגיעה בתחום הבטחוני אין מקום להחמיר בענישת העבירה שבה מדובר.

אציין בהקשר לטיעון ב"כ הנאשם ביחס ליעדו של הנאשם, כי ע"פ הודעת הנאשם (שהוגשה בהסכמה), מטרת הנאשם היתה למכור את הנשק לאו דוקא לשוטרים (ת/1עמ' 3ש' 15, ש' 19-- 20). עפ"י הסברו באותה הודעה, אסף את האקדח במהלך קטטה, כחודשיים לפני תפיסתו, והיה מעונין למכרו למטרת רווח.

.4בתסקיר שירות המבחן מתואר הנאשם, כערבי מוסלמי, נשוי ואב ל- 3ילדים קטנים. יותר מעשור שנים הוא מתגורר באוהל יחד עם בני משפחתו סמוך לישוב אל ראם ועוסק בגידול צאן. קצין המבחן התרשם כי מדובר באדם המנהל בד"כ אורח חיים פשוט שמבוסס על חיי משפחה ועבודה בגידול צאן. בתסקיר צויין גם כי הנאשם קיבל אחריות על התנהגותו הפלילית מושא התיק שבפני, ומופיעה בו הערכה שמעצרו עתה, שהוא מעצרו הראשון, היווה עבורו חוויה משפילה ומכאיבה וגורם מרתיע ומדרבן להפקת לקחים. המלצת התסקיר היא להמנע ממאסר ארוך.

.5לאחר שבחנתי את נסיבות הענין ואת טעוני הצדדים בפני, הגעתי למסקנה כי

אם להחמיר עם הנאשם וכי ניתן להסתפק בתקופת מאסר קצרה יחסית שיהא בה כדי

להרתיע מחד מבלי להתעלם מהנסיבות האינדיבידואליות מאידך. בנסיבות המקרה עבירת

נשיאת הנשק אינה נקשרת לסיכון פעיל של בטחון הציבור בישראל אלא לסיכון פוטנציאלי בלבד. שטח המדינה שימש במקרה זה כמקום מעבר בלבד.

אכן, אין לדעת כיצד יתגלגל כלי נשק ואיזה שמוש ייעשה בו, ולכן אין מקום להקל

ראש בעבירה, אך הולמת את הנסיבות ענישה מתונה, המביאה בחשבון את העובדה

שהנאשם אינו מעורב כלל בפלילים.

לאור האמור אני גוזרת על הנאשם:ב

א. מאסר לתקופה של 9חודשים מיום מעצרו (8.10.1999).

ב. מאסר על תנאי לתקופה של 6חודשים אותו ישא אם יעבור עבירות בהן הורשע

5129371 בפני תוך שנתיים מיום שחרורו ממאסרו.

זכות ערעור לבית המשפט העליון תוך 45יום מהיום.

ניתן היום 13/1/2000 במעמד ב"כ המאשימה, הנאשם וב"כ עו"ד מנסור.

נוסח זה כפוף לשינויי עריכה וניסוח