**בתי המשפט**

|  |  |  |  |
| --- | --- | --- | --- |
|  | | | |
| **פ 005120/03** | | **בית משפט השלום ירושלים** | |
|  | |
| **28/09/2004** | **תאריך:** | **כבוד השופטת שולמית דותן ס.נשיא** | **לפני:** |

|  |  |  |  |
| --- | --- | --- | --- |
|  | **מדינת ישראל** | | **בעניין:** |
| המאשימה |  |  |  |
|  | נגד | |  |
|  | **סרנדח יחיא** | |  |
| הנאשם |  |  |  |

|  |  |
| --- | --- |
| **ב"כ המאשימה: גב' צימרמן**  **הנאשם ובא כוחו עו"ד דרוושה** | **נוכחים:** |

**גזר דין**

1. ביום 19.5.2003 נתפשו בביתו של הנאשם אקדח מסוג "מגנום" ושלושה כדורי אקדח. בחקירתו, על אתר, סיפר הנאשם שהוא מחזיק באקדח כשלוש שנים, בעקבות עסקה של מכירת מכונית שהקונה לא השלים את תשלום תמורתה והפקיד בידיו את האקדח הנידון - כערובה לכך שיביא את יתרת חובו לנאשם. לטענת הנאשם הקונה , שאת שמו מסר הנאשם מיד בפתח חקירתו, נהרג במהלך פעולות של צה"ל נגד גורמים עוינים ומכאן ואילך נותרו האקדח והכדורים בידי הנאשם ללא כל דורש וכמובן גם לא שולם לו חובו.

2. הנאשם נחקר במשטרה גם למחרת יום התפיסה של האקדח והכדורים בביתו וחזר על סיפורו. כן הודה, בתשובה לשאלות, שאכן טעה כשלקח את האקדח בנסיבות האמורות והציע לנסות לאמת את גירסתו עם בני משפחתו של הקונה שציין.

5129371

3. בהתחשב במהותה החמורה של העבירה, מבקשת התביעה להטיל על הנאשם עונש של מאסר בפועל, שכן עבירה של החזקת נשק שלא כדין טומנת בחובה סיכון גדול לציבור, אם ייעשה בנשק שימוש לביצוע עבירה פלילית או בטחונית.נ

4. ב"כ הנאשם הדגיש את העובדה שגירסתו של הנאשם במשטרה לא נסתרה. כן אומתה טענתו שמעולם לא עשה כל שימוש בנשק וכי כל התקופה שהנאשם החזיק בנשק לא מסרו לאחר ודאג להפריד בין האקדח עצמו לכדורים שהיו בו.ב

כמו כן, טען כי הנאשם הוא אדם ישר דרך, אשר יש לו הרשעה שאינה ממין הענין, הוא בן כ- 37 שנים ועמל לפרנסת משפחתו ביושר.ו

5. ב"כ הצדדים הציגו פסיקה בעבירות מן הסוג הנידון, כאשר התביעה בקשה להצביע על העמדה העונשית העקרונית בה אוחזים בתי המשפט ומנגד הצביע ב"כ הנאשם על שורה די ארוכה של גזרי דין, כשנסיבות העבירות שנדונו בהם קרובות יותר למקרה שלפני, בהם הוטלו עונשים קלים מאלה שמבקשת התביעה בתיק הנידון.נ

6. בהחלט יש מקום לתהיות על גירסתו של הנאשם, ויש מקום לשאול כיצד אדם מבוגר ואחראי נוהג כפי שנהג הנאשם, אך כאמור גירסתו היא לא נסתרה וניכרו בה אותות אמת, בכך שהנאשם ציין את שמו של הקונה והציע בדיקת דבריו אצל בני משפחתו של האיש.ב

למעשה, הנסיבות המפורטות בכתב האישום והנוגעות לתקופה בה הוחזקו האקדח והכדורים בידי הנאשם וכן מקומות אחזקתם - בנויים על דברי הנאשם עצמו. מכאן - שהגם שעצם העובדה שהנאשם החזיק בנשק ללא רשיון היא עבירה - ואף עבירה חמורה כשלעצמה - הרי שבנסיבות האמורות מתקהה במידת מה החומרה הזו ומאפשרות לצאת מן ההנחה שמן הנאשם שלפני לא היתה ואין צפויה סכנה לציבור.ו

7. בהתחשב באמור לעיל, בהודאתו המידית של הנאשם והבעת החרטה על ידו אני דנה את הנאשם לאלה:

א. מאסר 6 חדשים אותו לא ירצה, אלא אם כן, יעבור תוך 3 שנים

מהיום עבירה על ס' 144 לחוק העונשין,תשל"ז - 1977.נ

ב. קנס בסך 5,000 ₪ או מאסר 50 ימים תמורתו. הנאשם יהא רשאי

לשלם את הקנס ב- 5 תשלומים שווים ורצופים החל ב- 1.12.2004

ובכל 1 בחודש שלאחריו. לא ישולם אחד השיעורים במועדו תעמוד

כל יתרת הקנס לפרעון מידי.ב

**האקדח והכדורים יחולטו.ו**

**זכות ערעור לפני בית המשפט המחוזי בירושלים תוך 45 יום מהיום.נ**

**ניתן היום י"ג בתשרי, תשס"ה (28 בספטמבר 2004) במעמד הצדדים.ב**

|  |
| --- |
| שולמית דותן, ס.נשיא |

נאוה

נוסח מסמך זה כפוף לשינויי ניסוח ועריכה