**בתי המשפט**

|  |  |  |
| --- | --- | --- |
| בית משפט השלום בכפר סבא | פ 001051/04 | |
|  |  | |
| **בפני כב' השופטת ק. רג'יניאנו** | **תאריך:** | **08/11/2004** |

|  |  |  |
| --- | --- | --- |
| **המאשימה:** | **מדינת ישראל** |  |
|  | נגד |  |
| **הנאשם:** | **נהאד** **מסארווה בן חורי (ת"ז xxxxxxx)** |  |

חקיקה שאוזכרה:

[חוק סדר הדין הפלילי [נוסח משולב], תשמ"ב-1982](http://www.nevo.co.il/law/74903): סע' [94(ב)](http://www.nevo.co.il/law/74903/94.b)

[חוק העונשין, תשל"ז-1977](http://www.nevo.co.il/law/70301): סע' [144](http://www.nevo.co.il/law/70301/144), [144(א)](http://www.nevo.co.il/law/70301/144.a)

**גזר - דין**

כתב האישום הוגש נגד שני נאשמים. הנאשם (נאשם מס' 1) ואשתו- נאשמת מס' 2.

הנאשמים כפרו והתביעה החלה בהבאת ראיותיה.

בישיבה ביום 19/9/04 הודיע ב"כ התביעה כי על פי הוראת סעיף [94(ב)](http://www.nevo.co.il/law/74903/94.b) ל[חוק סדר הדין הפלילי](http://www.nevo.co.il/law/74903) (נוסח משולב) תשמ"ב-1982 הוא מבקש לחזור מכתב האישום לגבי נאשמת מס' 2. בעניינו של נאשם1, הודיע ב"כ התביעה כי הנאשם מבקש לחזור מכפירתו ולהודות, והצדדים יבקשו לקבל תסקיר שירות המבחן. התובע הודיע כי התביעה תעתור למאסר על תנאי ולמאסר בפועל של 20 חודשים כולל הפעלת מאסר על תנאי של 18 חודשים התלוי ועומד נגד הנאשם והיא לא תהיה כבולה להמלצת שירות המבחן.

5129371

5129371באשר להגנה, ישמעו טיעונים פתוחים.נ

הנאשם הורשע על פי הודאתו בעבירה של החזקת נשק ללא היתר על פי דין, עבירה בניגוד לסעיף [144(א)](http://www.nevo.co.il/law/70301/144.a) ל[חוק העונשין](http://www.nevo.co.il/law/70301) תשל"ז 1977.ב

על פי עובדות כתב האישום, בתאריך 06/01/04 החזיק הנאשם בחדר השינה, בביתו בטירה, אקדח מסוג FN, קוטר 9 מ"מ, ומחסנית טעונה בעשרה כדורים בקוטר 9 מ"מ וכדור נוסף בקוטר 5.56 מ"מ וזאת מבלי שהיה בידו היתר כדין להחזקתם.ו

לנאשם שתי הרשעות קודמות. הראשונה מ - 12/06/01 בעבירות של תקיפת בן זוג והיזק לרכוש במזיד. הרשעה שניה מ - 21/04/02 בעבירה של החזקת נשק שלא כדין.בגין עבירה זו תלוי ועומד מאסר על תנאי של 18 חדשים.נ

.ב

במהלך טיעוני התביעה הוגשה לי חוו"ד פסיכיאטרית מיום 19/01/04 שנתקבלה בדיון בבקשה למעצר עד תום ההליכים שהוגשה בתיק זה.ו

על פי חוות הדעת הפסיכיאטרית, הנאשם סובל מהפרעות חרדה ללא עדות לסימפטומטולוגיה פסיכוטית. שומר על כושר השיפוט. מפאת מצבו, זקוק להמשך טיפול פסיכיאטרי.

במהלך הבדיקה מסר הנאשם שתי גרסאות שונות לגבי החזקת הנשק. לרופא חדר המיון מסר כי עקב חרדותיו חש יותר בטוח עם כלי נשק בבית. לרופא שביצע את הבדיקה מסר גרסה שונה בתכלית. הוא טען ש"מישהו" שהוא אינו יודע את זהותו שתל את הנשק בביתו מבלי שהוא מסוגל להסביר מדוע וכיצד.

כפי שיובהר בהמשך, לקצינת המבחן הוא מסר גרסה שלישית שונה בתכלית.נ

תסקיר שירות המבחן מפרט נסיבותיו האישיות של הנאשם. כעשר שנים עבד בסופרמרקט בהרצליה כמנהל מכולת, עובר למעצר בינואר 2004 עבד בפחחות.ב

הנאשם הופנה ראשונה לשירות ב- 2001 לאחר שהורשע בעבירה דומה של החזקת נשק שלא כדין.ו

בתיק הקודם נידון למאסר על תנאי והוטל עליו פיקוח. שירות המבחן מציין כי למרות הטיפול התרופתי שקיבל, נראה כי לא חל שינוי משמעותי במצבו האישי והמשפחתי.

באשר לנסיבות החזקת הנשק, הוא מסר לקצינת המבחן כי קרוב משפחה ביקש ממנו לשמור על אקדחו למספר ימים, ובשל אי יכולתו לסרב לבקשה החזיק את הנשק בביתו. לאחר מספר ימים נרצח קרוב משפחה ומתוך חשש להסתבכות בפלילים פחד להעביר את הנשק למשטרה, ולכן המשיך והחזיק בו מבלי שהיתה לו כוונה להשתמש בו.נ

הנאשם הביע חרדה מתוצאות ההליך המשפטי.ב

בשיחה שקיימה קצינת המבחן עם ד"ר חמדאן, מנהל המחלקה לבריאות הנפש בטייבה, (שטיפל בנאשם בתקופת המבחן,) העריך ד"ר חמדן כי מצבו הנפשי אינו קשור למעשיו ולהסתבכותו בעבירה.ו

קצינת המבחן נמנעה מהמלצה טיפולית בהעריכה כי הנאשם לא יוכל להפיק תועלת מהליך טיפולי,וזאת לאור הנסיון הקודם עמו במסגרת תקופת המבחן שהסתיימה באוקטובר 2003 ולאור העובדה כי חודשיים לאחר סיומה הסתבך בעבירה נוספת.נ

התביעה עותרת לעונש מאסר בפועל של 20 חודשים כולל הפעלתו של המאסר על תנאי התלוי ועומד נגדו ולמאסר על תנאי.ב

בטיעוניו, עמד ב"כ התביעה על חומרתה של העבירה, קל וחומר כאשר בעברו של הנאשם הרשעה בעבירה דומה, ותלוי ועומד נגדו מאסר על תנאי ממושך.ו

לקולא ציין התובע, הודאתו של הנאשם וביקש לגזור דינו של הנאשם על פי העונש המוצע על ידי התביעה.נ

הסניגורית מצידה, לא המעיטה מחומרת העבירה ומהצורך בענישה מרתיעה, אלא שלדעתה אין להחיל במקרה הנידון את עקרונות הענישה המקובלים וזאת מפאת מצבו הנפשי של הנאשם כפי שפורט בחוות הדעת הפסיכיאטרית ובתסקיר שירות המבחן.ב

הסניגורית מיקדה את טיעוניה במצבו הנפשי של הנאשם וביקשה ליתן לכך את המשקל המכריע בגזירת הדין.ו

היא ציינה כי אם ישלח הנאשם לכלא הוא עלול לפגוע בעצמו. היא הפנתה בעניין זה לתסקיר שירות המבחן.נ

בנסיבות אלה, ביקשה עורכת הדין לנהוג עם הנאשם במידת הרחמים ולהורות על הארכתו של המאסר על תנאי.ב

לאחר ששקלתי טענות הצדדים ונתתי דעתי לנסיבות ביצוע העבירה, חומרתה ,עברו של הנאשם וללחוות הדעת הפסיכיאטרית ותסקיר שירות המבחן, באתי לידי מסקנה כי אין להיעתר לבקשת ההגנה.ו

בחוות הדעת הפסיכיאטרית קובע ד"ר אלטמרק כי הנאשם מבין חומרת מעשיו וכך גם דיווח ד"ר חמדאן לקצינת המבחן.

על פי התרשמותי, הנאשם מנצל מצבו הרפואי כהגנה מפני שליחתו למאסר,כאשר אין קשר בין מצבו הרפואי והעבירות שהוא מבצע. העובדה שהוא מסר שלוש גירסאות שונות לגבי נסיבות החזקת הנשק, מביאה אותי למסקנה כי הוא מניפולטיבי,אין לו הסבר לגבי נסיבות החזקת הנשק, וכאשר הוא צריך לתת את הדין על עבירה שעבר, מאיים שיפגע בעצמו אם ישלח לכלא.

אני לא מקלה ראש במצבו הנפשי, אבל מצבו הנפשי אינו קשור למעשיו ולהסתבכותו בעבירה.נ

הכלל הוא,כי מי שתלוי נגדו מאסר על תנאי ועבר עבירה נוספת המפעילה את התנאי, יופעל המאסר על תנאי ורק בנסיבות מיוחדות ניתן להורות על הארכתו של המאסר על תנאי.ב

לא שמעתי מהסניגורית אף לא נימוק אחד שיצדיק הארכתו של המאסר על תנאי.

ייאמר ללא היסוס כי חסד עשתה התביעה עם הנאשם בהתחייבותה לטעון למאסר בפועל של 20 חודשים. התופעה של החזקת נשק במגזר הערבי אינה נדירה. מדובר בתופעה נפוצה והמציאות מלמדת כי ברגע של הסלמה, השימוש בנשק הופך לדבר מובן מאליו (אירועי הימים האחרונים בטייבה ומספר מקרי הרצח שאירעו בתוך מספר ימים הם ההוכחה לכך).ו

היעתרות לבקשת ההגנה משמעותה התעלמות מוחלטת מהאינטרס הציבורי המחייב מתן ביטוי עונשי הולם לעבירות כגון אלה.נ

הנאשם זקוק לטיפול תרופתי והוא יוכל לקבל אותו במסגרת מאסרו בכלא.ב

סיכומו של דבר, אני דנה את הנאשם לעונשים הבאים:

1. יופעל המאסר על תנאי של 18 חודשים שהוטל על הנאשם ביום 21/04/02 בת.פ. 3000/01 של בית משפט זה.ו

2. בגין הרשעתו בתיק זה, אני מטילה 12 חודשי מאסר. 10 חודשים ירוצו בחופף למאסר על תנאי שהופעל והיתרה במצטבר.נ

**סה"כ, 20 חודשי מאסר בפועל בניכוי תקופת מעצרו מ – 01/04/04 – 06/01/04**.ב

3. 12 חודשי מאסר על תנאי למשך 3 שנים שלא יעבור עבירה לפי [סעיף 144](http://www.nevo.co.il/law/70301/144) ל[חוק העונשין](http://www.nevo.co.il/law/70301).ו

הנשק והתחמושת שנתפסו יחולטו.נ

מפאת מצבו הרפואי של הנאשם ומאחר והוא זקוק להשגחה ולהמשך טיפול פסיכיאטרי, אני מורה שהנאשם ירצה את עונש המאסר ביחידה לבריאות הנפש במסגרת הכלא.ב

ניתן היום כ"ד בחשון, תשס"ה (8 בנובמבר 2004) במעמד

זכות ערעור תוך 45 יום.ו

\_\_\_\_\_\_\_\_\_\_\_\_\_\_

ק.רג'יניאנו, שופטת

**הנאשם**:

מה, 20 חודש מאסר? טוב אני הולך עכשיו להתאבד.נ

**החלטה**

השעה 12:00, עד לשעה זו לא התייצב איש ממשרדו של עו"ד ג'לג'ולי.ב

נוכח אמירותו של הנאשם כפי שפורטה לעיל ועל מנת להסיר ספק, תוקפו של גזר הדין מהיום.

אני מפנה תשומת לב שירות בתי הסוהר לאמירתו של הנאשם.ו

ניתנה היום כ"ד בחשון, תשס"ה (8 בנובמבר 2004) במעמד הצדדים.נ

\_\_\_\_\_\_\_\_\_\_\_\_\_\_

ק.רג'יניאנו, שופטת

קלדנית: רינת

נוסח מסמך זה כפוף לשינויי ניסוח ועריכה