**בתי המשפט**

|  |  |  |
| --- | --- | --- |
| בית משפט השלום בכפר סבא | פ 001537/04  פ 002518/03 | |
|  |  | |
| **בפני כב' השופטת ק. רג'יניאנו** | **תאריך:** | **21/12/2004** |

|  |  |  |
| --- | --- | --- |
| **המאשימה:** | **מדינת ישראל** |  |
|  | נגד |  |
| **הנאשם:** | **סקיף שאול** **(ת"ז xxxxxxxx)** |  |

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216)

[חוק העונשין, תשל"ז-1977](http://www.nevo.co.il/law/70301): סע' [144](http://www.nevo.co.il/law/70301/144), [144 (א)](http://www.nevo.co.il/law/70301/144.a)

**גזר - דין**

1. הנאשם הורשע על פי הודאתו בעבירות הבאות:

אישום ראשון

עבירת של החזקת סמים שלא לצריכה עצמית – עבירה לפי [פקודת הסמים המסוכנים](http://www.nevo.co.il/law/4216) ועבירה של החזקת נשק- עבירה לפי [סעיף 144 (א)](http://www.nevo.co.il/law/70301/144.a) ל[חוק העונשין](http://www.nevo.co.il/law/70301).

5129371

בחיפוש שנערך ב-12/03/04 בביתו של הנאשם, נמצא כי הנאשם החזיק ללא היתר בסם מסוכן מסוג קנאבוס במשקל 296.48 גרם וחשיש במשקל 19.35 גרם וכן במחסנית ובה 20 כדורי עוזי 9 מ"מ.נ

אישום שני

עבירה של החזקת סם לצריכה עצמית ועבירה של החזקת כלים.ב

בתאריך 04/02/04 החזיק הנאשם בביתו, ללא היתר, סם מסוכן מסוג קנאבוס במשקל 22 גרם וכלי לעישון סמים.ו

אישום שלישי

עבירה של החזקת סם שלא לצריכה עצמית והחזקת סכין למטרה לא כשרה.נ

בתאריך 23/09/04 החזיק הנאשם ברכבו, ללא היתר, בעת שנהג ברכב, בסם מסוכן מסוג חשיש במשקל של 124.55 גרם ובשני סכינים מבלי שהוכיח שהוא מחזיק בהם למטרה כשרה.ב

(ראה הכרעת הדין המתוקנת מיום 02/12/04, עמ' 17 לפרוטוקול).ו

הנאשם צירף [ת.פ. 2518/03](http://www.nevo.co.il/case/2268831) של בית משפט זה שעניינו החזקת סמים (קנאבוס וחשיש) לצריכה עצמית במשקל כולל של 29.38 גרם.נ

2. בטרם נשמעו הטיעונים לעונש נשלח הנאשם לקבל עליו תסקיר שירות המבחן.ב

באותה ישיבה נתבקשתי להורות על שינוי מקום מעצר הבית של הנאשם לקהילה הטיפולית "חוות עדן" בנתניה וכך החלטתי.ו

לציין כי הנאשם היה נתון במעצר בית ופנה לקהילה הטיפולית מיוזמתו.נ

התסקיר הראשון בתיק זה התקבל לישיבה ביום 06/07/04. מהתסקיר הוברר לי כי ב- 03/03/04 ניתן תסקיר בעניינו של הנאשם ב[ת.פ. 2518/03](http://www.nevo.co.il/case/2268831) (שצורף לתיק זה). התסקיר בתיק הנ"ל צורף על ידי שירות המבחן לתסקיר שניתן בתיק זה.

מהתסקיר שניתן ב[ת.פ. 2518/03](http://www.nevo.co.il/case/2268831) עולה התמונה הבאה:

הנאשם בן 38. אדם חלש ותלותי המכור לסמים שנים רבות. סובל מקשיים נפשיים ומבעיות אורטופדיות.ב

אבחון פסיכיאטרי שנעשה לו מצא כי הוא כשיר לעמוד לדין, אבל סובל מבעיות נפשיות. בעבר ניסה שירות המבחן לסייע לו אך הנאשם ניתק את הקשר.ו

למרות קשיו של הנאשם, מבקש שירות המבחן לבחון הליך טיפולי ויכולתו של הנאשם להשתלב בהליך כזה.נ

בתסקיר שניתן בתיק זה, מדווח שירות המבחן כי לאחר שלושה שבועות עזב הנאשם את מוסד הגמילה "חוות עדן" וחזר לבית הוריו בתנאים של מעצר בית.ב

בדיקות שתן שנעשו לו העידו כי הוא נקי מסמים.ו

הוא הופנה לבית החולים הפסיכיאטרי "שלוותא" לקבלת טיפול תרופתי.נ

שירות המבחן עתר לדחייה.ב

בתסקיר נוסף שהתקבל לישיבה ביום 08/09/04 מדווח קצין המבחן על דרך חיובית שעושה הנאשם וממליץ על המשך התהליך הטיפולי, תוך העמדתו בפיקוח.ו

בתסקיר נוסף, שנתקבל לישיבה ביום 16/11/04 מדווח שירות המבחן כי הנאשם מדווח על החמרה בבעיותיו האורטופדיות שאינן מאפשרות לו ניידות. הפסיק להגיע לפגישות ולא מסר בדיקות שתן.נ

לדברי קצין המבחן, הנאשם המציא להם מכתב לפיו הוא אמור לעבור ניתוח אורטופדי והוא מבקש להישאר להיות מרותק למיטתו עד חודש ינואר.ב

בסופו של תסקיר, חוזר בו קצין המבחן מהמלצה לפיקוח ומעקב שניתנה בתסקיר הקודם.ו

עינינו הרואות כי בסופו של דבר, ניתק הנאשם את הקשר עם שירות המבחן ולא המשיך בשיתוף הפעולה.נ

3. בישיבה ביום 08/09/04 הביא הסניגור לידיעת בית המשפט כי בינתיים הורשע הנאשם בבית משפט זה בתיק אחר, [ת.פ. 2093/01](http://www.nevo.co.il/case/2278489), בעבירה לפי [פקודת הסמים המסוכנים](http://www.nevo.co.il/law/4216) ונדון למאסר בפועל ולמאסר על תנאי (להלן: התיק הקודם).ב

הנאשם הגיש לבית המשפט המחוזי ערעור על גזר הדין ולבקשתו, הורה בית המשפט המחוזי לעכב את העונש עד לדיון בערעור.ו

בנסיבות אלה, עתר הסניגור לדחיית הדיון עד שיינתן פסק הדין בערעור.נ

מהטעם הנ"ל (להמתין להחלטת בית המשפט המחוזי) נעתרתי לשתי בקשות דחייה.ב

4. הטיעונים לעונש נשמעו בישיבה ביום 02/12/04.ו

טיעוני התביעה

התובעת התייחסה לחומרתן של העבירות ועתרה לענישה מחמירה של מאסר בפועל וקנס. היא ציינה שמדובר במי שמהווה סכנה לבטחון הציבור ושלומו.נ

מלכתחילה טענה התובעת כי יש להפעיל את המאסר על תנאי שהוטל בת.פ. 2093/01 אולם בהמשך הוגשה הודעה מתקנת בכתב ברוח ההלכה שנקבעה ב[ע.פ. 7510/00 ו-8329/00 במנוקלר נ' מד"י (וערעור שכנגד) פד"י נו](http://www.nevo.co.il/case/5689137)' (4) 258 לפיה המאסר על תנאי אינו חל בעת עיכוב ביצוע גזר הדין (להלן הלכת במנוקלר).ב

התובעת ציינה כי אין להקל ראש עם העובדה שהנאשם מכור לסמים כאשר הוא מבצע גם עבירות אחרות.ו

ועוד טענה כי נעשו נסיונות לסייע לנאשם להיגמל בפיקוח שירות המבחן אך הוא לא נרתם לכך.נ

טיעוני הסניגור

הסניגור התמקד בעיקר במצבו הרפואי של הנאשם וההתמכרות שלו לסמים. הנאשם מוכר כנכה 100% על ידי המוסד לביטוח לאומי. הוא כשיר לעמוד לדין אבל סובל מהפרעת אישיות שהצריכה בעבר שני אשפוזים פסיכיאטריים. סובל מבעיות אורטופדיות. הסניגור ביקש להימנע מהטלת עונש מאסר בפועל.

5. דיון

א. העבירות נשוא תיק זה בוצעו לאחר שנגזר דינו של הנאשם בעבירות סמים ביום 25/05/03 בתיק הקודם, וכאשר ערעור שהגיש על גזר הדין הנ"ל תלוי ועומד בבית המשפט המחוזי וגזר הדין עוכב עד לדיון בערעור.ב

ב. לנאשם הרשעות תעבורה והאחרונה שבהן ב-30/05/04 בעבירות של נהיגה ללא רשיון וללא רשיון רכב שפקעו לפני למעלה מ-6 חודשים. המדובר בעבירות מ- 29/03/04 שבוצעו ביחד עם העבירות נשוא האישום השלישי, דהיינו הנאשם החזיק בסם ברכב בו נהג אותה עת ללא רשיון נהיגה תקף וללא רשיון רכב תקף (מלכתחילה הוכנסו גם עבירות התעבורה לכתב האישום הנוכחי ורק בישיבה ביום 02/12/04 תוקנו כתב האישום והכרעת הדין ועבירות התעבורה נמחקו על פי בקשת התובעת לאחר שהובא לידיעתה כי הנאשם הורשע בגינן).ו

ג. מאחר ובית המשפט המחוזי טרם סיים הדיון בערעור וגזר הדין עדיין מעוכב, אין חולק כי עונש המאסר על תנאי שהושת על הנאשם בתיק הקודם אינו חל בתיק זה בעת עיכוב הביצוע שניתן על ידי בית המשפט המחוזי (הלכת במנוקלר).נ

ד. מעבר לבעיית התמכרות לסמים, סובל הנאשם מבעיות רפואיות, פסיכיאטריות ואורטופדיות. מהמסמכים שהוצגו לי ברור כי קיימת בעיה אורטופדית אך איני יכולה לקבוע חומרתה וההשפעה שלה על תפקודו של הנאשם. הטענה כי הנאשם עומד לעבור ניתוח אורטופדי כפי שטען בפני שירות המבחן, היא טענה בעלמא (בשלב זה). הדברים נרשמו מפיו בלבד ללא כל תמיכה בכתובים על ידי רופא.ב

ה. לא שמעתי במהלך הטיעונים לעונש הסבר לצורך מה החזיק הנאשם במחסנית עם כדורי העוזי ובשני הסכינים.ו

כמות הסם שהחזיק הנאשם, להבנתי, אינה תומכת בטענה (שלא נטענה) כי הנאשם החזיק בסמים לשימושו העצמי בלבד.נ

החזקת סם מסוכן שלא לצריכה עצמית יש בה כדי להחטיא גם את הציבור.ב

הנאשם ניתק את הקשר עם שירות המבחן ומכאן שהוא אינו מודע לחומרת מצבו.ו

לאחר ששקלתי את נסיבות המקרה ולא נעלמו ממנו נסיבותיו האישיות הקשות של הנאשם, הגעתי למסקנה כי אין להימנע ממאסר בפועל בתיק זה. המאסר שיוטל על הנאשם, אינו המאסר הראוי בנסיבות רגילות, והוא מקל עם הנאשם בשל בעיותיו הרפואיות, והעובדה שעונש מאסר עבורו קשה יותר מאשר לאנשים בריאים.נ

אשקול לקולא לנאשם גם את הודאתו מיד בהיפתח הדיון וצירוף התיק הנוסף.ב

בגזירת הדין נתתי גם דעתי לכך שזהו מאסרו הראשון של הנאשם.ו

בהתחשב בכל האמור לעיל, ולאחר ששקלתי את כלל הנסיבות לקולא ולחומרא, אני דנה את הנאשם לעונשים הבאים:

1. 5 חודשי מאסר בפועל.

2. 7 חודשי מאסר על תנאי למשך 3 שנים, מיום גזר הדין, שלא יעבור עבירה לפי [פקודת הסמים המסוכנים](http://www.nevo.co.il/law/4216) שהיא מסוג פשע.

3. 7 חודשי מאסר על תנאי למשך 3 שנים, מיום שחרורו מהכלא, שלא יעבור עבירה לפי [סעיף 144](http://www.nevo.co.il/law/70301/144) ל[חוק העונשין](http://www.nevo.co.il/law/70301), וכן עבירה של החזקת סכין שלא למטרה כשרה.

הסמים יושמדו. הנשק והסכין יחולטו ו/או יושמדו, הכל לפי הענין.

ביהמ"ש מפנה תשומת ליבו של מפקד שב"ס למצבו הרפואי של הנאשם. יש לבדוק את הנאשם עם קליטתו בכלא ולתת לנאשם במהלך תקופת מאסרו כל טיפול רפואי שהוא זקוק לו.

**ניתן היום ט' בטבת, תשס"ה (21 בדצמבר 2004) במעמד**

\_\_\_\_\_\_\_\_\_\_\_\_\_\_

ק.רג'יניאנו, שופטת

**ב"כ הנאשם**:

אני מבקש אפשרות להפנות את הנאשם לחוות דעת ממונה, יש אפשרות לשלב אנשים גם נכים. הנאשם לא משתמש היום בסמים כי הוא לוקח תרופות פסיכיאטריות וזה לא הולך ביחד. למעלה משנה הוא לא משתמש יותר בסמים.

הוא מסוג האנשים שנופל בין הכסאות, הוא היה מטופל בתקופה הזו בבית חולים שלוותא, הוא לא מסוג האנשים ששירות המבחן יכול לתת לו יותר מדי כלים והנאשם לא יכול להיעזר בכלים שנותן לו שירות המבחן.

**ב"כ המאשימה**:

אני סבורה שאין מקום לעבודות שירות מהטעם שהוא מכור לסמים והעבירות שהוא ביצע הן עבירות חמורות והוא מהווה סכנה לחברה.

**החלטה**

מבלי להביע עמדה בשלב זה, אני נעתרת לבקשת הסניגור ודוחה לקבלת חוות דעת של הממונה על עבודות השירות שתתייחס לכשירותו של הנאשם לבצע עבודות שירות.

חוות הדעת של הממונה עלע בודות השירות תוגש לישיבה ביום 25/01/05, שעה 08:30.

**ניתן עיכוב ביצוע עונש המאסר עד לקבלת חוות דעת הממונה על עבודות השירות או החלטה אחרת**.

הנאשם יוזמן על פי כתובתו ובאמצעות ב"כ עו"ד שי וולשטיין: 03-6092425-6-7, שאול המלך 39, ת"א, בית הדר דפנה, 64928.

המזכירות תודיע לממונה על עבודות השירות תוכן ההחלטה.

ניתנה היום ט' בטבת, תשס"ה (21 בדצמבר 2004) במעמד הצדדים.

\_\_\_\_\_\_\_\_\_\_\_\_\_\_

ק.רג'יניאנו, שופטת

קלדנית: רינת

נוסח מסמך זה כפוף לשינויי ניסוח ועריכה