**בתי המשפט**

|  |  |  |  |
| --- | --- | --- | --- |
| **בפני כב' סגן הנשיא, השופט חנוך פדר** | | **פ 001712/04** | |
|  | |
| **בפני** | **בית משפט השלום כפר-סבא** | **תאריך:** | **03/11/2004** |

|  |  |  |  |  |
| --- | --- | --- | --- | --- |
| **בעניין:** | מדינת ישראל | | |  |
|  | **ע"י ב"כ** | | **עו"ד נורית שני** | **המאשימה** |
|  | **נ ג ד** | | |  |
|  | **חסנין מסארווה** | | |  |
|  | **ע"י ב"כ** | | **עו"ד ג'לג'ולי** | **הנאשם** |
|  | |  | | |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144 (א)](http://www.nevo.co.il/law/70301/144.a)

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7.א.](http://www.nevo.co.il/law/4216/7.a.), [7.ג](http://www.nevo.co.il/law/4216/7.c)

**גזר דין**

הנאשם הורשע, עפ"י הודאתו, ובמסגרת הסדר טיעון חלקי, בשתי עבירות:

עבירה של החזקת נשק שלא כדין - עבירה לפי [סע' 144 (א)](http://www.nevo.co.il/law/70301/144.a) ל[חוק העונשין](http://www.nevo.co.il/law/70301).

51293715129371

עבירה של החזקת סמים מסוכנים לצריכה עצמית - עבירה לפי [סע' 7 (א) + (ג)](http://www.nevo.co.il/law/4216/7.a.;7.c) סיפא ל[פקודת הסמים המסוכנים](http://www.nevo.co.il/law/4216).נ

ביום 15.5.04, נמצא הנאשם בצומת טייבה, כשהוא מחזיק אקדח מסוג ברטה, ובו מחסנית המכילה 8 כדורים, וזאת מבלי שיש לו רשות עפ"י דין להחזיקם.ב

לציין, שהמדובר בנשק אשר נגנב מבעליו בחודש ינואר 2002.ו

כן, החזיק הנאשם באותה עת, בכיס מכנסיו, 2 טבליות של סם מסוכן מסוג MDMA, ובנוסף, החזיק ברכבו, 11.9 גרם סם מסוכן, מסוג קנבוס.נ

אין ספק בדבר חומרת העבירה בנשק, בעיקר בצוק העיתים הבטחוני דהיום, לפי שהנשק עלול היה להגיע לידי גורם פלילי או עוין ( לעניין זה ראה ע"פ 339/88 **– מ"י נ'** **גל ניצן**).ב

יודגש: העבירות בנשק הפכו לנגע ההולך ומרחיב בחברה הישראלית, בייחוד באיזור בו בית משפט זה יושב בדין – והדבר ברור ( ראה- [ע"פ 356/87](http://www.nevo.co.il/case/17940521) **תופיק נ' מ"י**, [ע"פ 277/88](http://www.nevo.co.il/case/17938749) **חלבאני נ' מ"י**, [ע"פ 8540/02](http://www.nevo.co.il/case/6131808) **חמזה זטאם נ' מ"י,**[ע"פ 1332/04](http://www.nevo.co.il/case/5762686) **מ"י נ' יצחק פס ומתתיהו שבו**).ו

הוסף לכך את השילוב שבין שתי העבירות, ונקל לשער מה הסכנה הטמונה בהחזקה בנשק טעון תחמושת תחת השפעת סם מסוכן, הגם שבפועל לא בוצע באקדח שימוש עברייני.נ

ודאי שהדברים יפים, כאשר מדובר בנאשם, שלו גיליון הרשעות בעבירה דומה –בגין נשיאת נשק שלא כדין וגרימת מוות ברשלנות – ת/1 - של גיסתו (!) , כתוצאה משמוש רשלני בנשק זה, ועל כך נדון ל-18 חודשי מאסר בפועל – ת/2.ב

צא ולמד: הנאשם לא למד את לקחו, ולא הפנים כי הוא מחזיק בידיו, ושלא כדין, כלי משחית.ו

בגזר הדין האמור – ת/2 – זכה הנאשם לענישה מקילה, לאור מחלתו, נסיבותיו הקשות, והרקע לביצוע העבירה – סכסוך המשפחות בו היה מצוי.

עם זאת, עשיית דין עצמי, אין בה בכדי לפתור סכסוכים מעין אלו, נהפוך הוא.

לציין: נתתי דעתי גם לע"פ 70283/04 (מחוזי ת"א), שם השית בית המשפט שנת מאסר בפועל, על עבירה של החזקת נשק.נ

אלא ששם, המדובר היה בתמ"ק, (לאמור: נשק אוטומטי),בעוד שבמקרה דנן, עסקינן באקדח – הגם שטעון.

יודגש: אף שהענישה במקומותינו היא אינדיבידואלית, ואין מקרה אחד דומה למשנהו, נסיבותיו של המקרה דכאן חמורות לא פחות, שכן, נאשם זה כבר גרם, תוך רשלנות בשמוש בנשק, למות אדם, והנה בידיו נמצא כלי משחית שכזה, בשנית, ושוב ללא רשיון כדין.

בטרם טיעונים לעונש ולפי בקשת הסניגור, נשלח הנאשם לקבל עליו תסקיר של שירות המבחן לעניין העונש.ב

התסקיר, מיום 10.10.04, הינו **"**שלילי**"** בעיקרו, והימנו עולה, כי הנאשם אינו נוטל אחריות, בעבירה בנשק.ו

לעניין עבירת הסמים: הנאשם נוטל אחריות, אך שולל בעיית התמכרות.

שירות המבחן התרשם, כי הנאשם אינו מודע לקשייו, ואף לא מבטא נזקקות טיפולית, ולפיכך, אין בידם המלצה טיפולית בעניינו.נ

במצב דברים זה, עתרה התביעה להשית על הנאשם ענישה מרתיעה: מאסר בפועל, מאסר על תנאי וקנס כספי.

מאידך, פירט הסניגור את נסיבותיו האישיות הקשות של הנאשם – כפי שגם מפורט בתסקיר – ואף צירף מסמך רפואי נ/1.ב

הנאשם נמצא במעצר מיום 15.5.04.

הנאשם הודה בעובדות כתב האישום, ובכך חסך מזמנם של בית המשפט, התביעה ועדיה – ואף זאת ייזקף לזכותו.ו

כ"כ, נתתי דעתי לאסופת הפסיקה שהציג בפני הסניגור.

אולם, נסיבות המקרה דכאן שונות מאלה שהוצגו. מכל מקום, אין להקל ראש בעבירות דנן, שכן, כאמור, הנאשם עבר עבירה דומה קודמת, שבה גרם ברשלנות למותו של אדם, ולא הפיק את לקחו – לבל ישוב וישנה, בהחזקת אמל"ח שלא כדין.נ

בהתחשב בנסיבות, ולאחר ששקלתי את כלל הנסיבות לקולא ולחומרא, אני דן את הנאשם לעונשים הבאים:

אני גוזר על הנאשם 32 חודשי מאסר, מהם ירצה הנאשם 14 חודשים בפועל, ואילו 18 חודשי מאסר יהיו על תנאי למשך 3 שנים, והתנאי הוא שבמשך 3 שנים לא יעבור עבירה בנשק.ב

מניינה של תקופת המאסר, תחל מיום מעצרו : מיום 15.5.04.ו

בנוסף, אני גוזר על הנאשם 8 חודשי מאסר על תנאי, והתנאי הוא שבמשך שלוש שנים מהיום לא יעבור עבירה על [פקודת הסמים המסוכנים](http://www.nevo.co.il/law/4216), למעט החזקת סמים מסוכנים ושימושם לצריכה עצמית, כמו גם כלים לצריכתם – ויורשע בדינו.נ

כמו כן, אני גוזר על הנאשם 4 חודשי מאסר על תנאי, והתנאי הוא שבמשך שלוש שנים מהיום לא יעבור עבירה של החזקת סמים מסוכנים ושימושם לצריכה עצמית, כמו גם כלים לצריכתם – ויורשע בדינו.ב

בשל המאסר הממושך יחסית אליו נשפט הנאשם, איני משית עליו קנס כספי.ו

כמו כן, הנאשם יחתום על התחייבות בסך של 20,000 ₪ למשך שלוש שנים, להימנע מלעבור על עבירה של החזקת נשק שלא כדין.נ

לא יחתום הנאשם על ההתחייבות יאסר למשך 90 ימים, שיצטברו לתקופת מאסרו.ב

זכות ערעור תוך 45 יום מהיום.ו

**ניתן היום, 3 בנובמבר, 2004, בפומבי, במעמד הצדדים.נ**

|  |
| --- |
| **חנוך פדר, שופט**  **סגן נשיא** |

נוסח מסמך זה כפוף לשינויי ניסוח ועריכה