**בתי המשפט**

|  |  |  |
| --- | --- | --- |
| בית משפט השלום בכפר סבא | פ 001824/06 | |
|  |  | |
| **בפני כב' השופטת ק. רג'יניאנו** | **תאריך:** | **06/02/2007** |

|  |  |  |
| --- | --- | --- |
| **המאשימה:** | **מדינת ישראל - ע"י ב"כ עו"ד אהרונוביץ** |  |
|  | **- נ ג ד -** |  |
| **הנאשם:** | **מנסור מוחמד** **(ת"ז xxxxxxxxx)**  **ע"י ב"כ עו"ד ג'לג'ולי** |  |

#### לפסק-דין במחוזי (2007-06-04): [עפ 70600/07 מוחמד בן עבדל קא מנסור נ' מדינת ישראל](http://www.nevo.co.il/case/527552) שופטים: ז' המר, י' שיצר, י' שבח עו"ד: איהאב ג'לג'ולי, בן ארי

#### לפסק-דין במחוזי (04-06-2007): עפ 70600/07 מוחמד בן עבדל קא מנסור נ' מדינת ישראל שופטים: ז' המר, י' שיצר, י' שבח, עו"ד: איהאב ג'לג'ולי, בן ארי

#### להחלטה בעליון (19-08-2007): [**בגץ 7060/07**](http://www.nevo.co.il/case/6094244) אהוד רן נ' שר התקשורת אריאל אטיאס שופטים: עדנה ארבל, עו"ד: ויתקון אמיר, פרקליטות המדינה, אמיר ויתקון

#### להחלטה בעליון (28-04-2011): [**בגץ 7060/07**](http://www.nevo.co.il/case/6094244) אהוד רן נ' שר התקשורת אריאל אטיאס שופטים: ח' מלצר, עו"ד: אמיר ויתקון

#### לפסק-דין במחוזי (04-06-2007): עפ 70600/07 מוחמד בן עבדל קא מנסור נ' מדינת ישראל שופטים: ז' המר, י' שיצר, י' שבח, עו"ד: איהאב ג'לג'ולי, בן ארי

#### להחלטה בעליון (19-08-2007): [**בגץ 7060/07**](http://www.nevo.co.il/case/6094244) אהוד רן נ' שר התקשורת אריאל אטיאס שופטים: עדנה ארבל, עו"ד: ויתקון אמיר, פרקליטות המדינה, אמיר ויתקון

#### להחלטה בעליון (28-04-2011): [**בגץ 7060/07**](http://www.nevo.co.il/case/6094244) אהוד רן נ' שר התקשורת אריאל אטיאס שופטים: ח' מלצר, עו"ד: אמיר ויתקון

#### להחלטה בעליון (08-05-2011): [**בגץ 7060/07**](http://www.nevo.co.il/case/6094244) אהוד רן נ' שר התקשורת אריאל אטיאס שופטים: ח' מלצר, עו"ד: אמיר ויתקין, הודעה, על מחיקת העתירה ובקשה להחזר אגרה

#### לפסק-דין בעליון (19-05-2011): [**בגץ 7060/07**](http://www.nevo.co.il/case/6094244) אהוד רן נ' שר התקשורת אריאל אטיאס שופטים: א' רובינשטיין, ס' ג'ובראן, ח' מלצר, עו"ד: אסנת מנדל, אמיר ויתקון

#### חקיקה שאוזכרה:

#### [חוק העונשין, תשל"ז-1977](http://www.nevo.co.il/law/70301): סע' [144](http://www.nevo.co.il/law/70301/144), [335](http://www.nevo.co.il/law/70301/335), [380](http://www.nevo.co.il/law/70301/380)

#### 

**גזר - דין**

1. הנאשם הואשם בעבירות של תקיפה סתם והחזקת נשק שלא כדין.

בתאריך הרלוונטי, ריצה הנאשם מאסר בעבודות שירות בבית הספר "עמל" בכפר סבא.

נטען בכתב האישום, כי ב-15/05/06, בשעה 10:50, תקף הנאשם את שמעון אזולאי שהועסק כמאבטח בבית הספר (להלן: "**המאבטח**"). הנאשם עמד מאחורי המאבטח, שישב אותה עת בכניסה לשער בית הספר כשהוא מזויין באקדח וחנק אותו שלא בהסכמתו כך שנעל את שתי ידיו על גרונו.

בהמשך, שלף ממותנו הימנית של המאבטח את אקדחו בול 9 מ"מ. הנאשם לא נענה מיד לבקשת המאבטח להחזיר לו את האקדח והכניס אותו למכנסיו, בתוך החגורה מלפנים.

2. הנאשם כפר ונשמעו כל הראיות, לרבות הסיכומים.

באותה ישיבה, בתום שמיעת סיכומי ההגנה, הודיע הנאשם באמצעות ב"כ, כי הוא מודה במיוחס לו והורשע בעבירות המיוחסות לו.

3. במסגרת הראיות לעונש, הוגש גליון הרשעותיו הקודמות של הנאשם.

הנאשם יליד 1959. בעברו 7 הרשעות קודמות, מרביתן בעבירות אלימות. הרשעתו הראשונה ב-1980 ב-2 עבירות אלימות לפי [סעיף 335](http://www.nevo.co.il/law/70301/335) ל[חוק העונשין](http://www.nevo.co.il/law/70301) (חבלה כשהעבריין מזויין) ועבירה לפי [סעיף 380](http://www.nevo.co.il/law/70301/380) לחוק העונשין.

ב-1989 הורשע בעבירת תקיפה הגורמת חבלה. ב-1990 הורשע בעבירת אלימות לפי [סעיף 335](http://www.nevo.co.il/law/70301/335). במרץ 2003 הורשע בעבירה של החזקת נשק שלא כדין ובשתי עבירות של תקיפת בן זוג.

בספטמבר 2003 נרשמו לחובתו שתי הרשעות נוספות. ב-01/09/03 הורשע בעבירה של חבלה במזיד ברכב ו-21/09/03 הורשע בעבירת איומים ושתי הרשעות של הפרת הוראה חוקית. בפברואר 2006 הורשע בעבירה של איומים.

נדון בעבר 3 פעמים לעונשי מאסר בעבודות שירות. המאסר האחרון (מ-02/02/06) בעבודות שירות הומר למאסר בפועל, לאחר שהנאשם הסתבך בעבירות נשוא כתב אישום זה.

תלוי ועומד נגד הנאשם מאסר על תנאי של 7 חודשים שהינו בר הפעלה בתיק זה.

4. בטיעוניה לעונש, עמדה התובעת על נסיבותיה החמורות של ביצוע העבירה. הנאשם ביצע עבודות שירות בתוך בית הספר ובשעת ההפסקה, כאשר התלמידים נמצאים בסמוך למאבטח, הוא נקט כלפי המאבטח באלימות פיזית ונטל ממנו את נשקו והחזיק בו (אפילו אם מדובר בהחזקה לפרק זמן קצר).

התביעה הפנתה לעברו המכביד של הנאשם ועתרה לעונש משמעותי של מאסר בפועל והפעלת המאסר על תנאי, במצטבר למאסר שהוא מרצה כיום.

5. הסניגור טען, כי מדובר היה במעשה ילדותי, מעשה קונדס על רקע היחסים החבריים שהיו לנאשם עם המאבטח. הסניגור הפנה תשומת לב בית המשפט שהמאסר על תנאי התלוי ועומד נגד הנאשם, הוטל בגין עבירת איומים (ולא תקיפה) ולפיכך ביקש להורות על הארכתו. לחילופין, ביקש שאם יוטל מאסר בפועל, ירוצה בחלקו בחופף למאסר שהוא מרצה כיום.

6. אינני תמימת דעים עם הסניגור שמדובר היה במעשה קונדס. מעשה "קונדס" זה, יכול היה להסתיים באסון, אילו למשל המאבטח (או אדם אחר שהיה עד לאירוע) היה מגיב באלימות והנאשם היה מפעיל את הנשק, כאשר בסביבה הקרובה נכחו תלמידי בית הספר שהיו בשעת ההפסקה. מי שנוטל נשקו של מאבטח, בנסיבות שכאלה, מהי הערבותא שלא יעשה שימוש בנשק?

הנאשם הינו עבריין מועד ועברו מלמד על מסוכנותו. נפלא ממני כיצד שובץ עבריין שכזה לעבודות שירות בתחומי בית ספר. האם לא ראוי לשקול, במסגרת כלל השיקולים, עברו של הנאשם ואופי הרשעותיו לפני שיבוצו בעבודות שירות?

לא במעשה קונדס מדובר אלא במעשה בריונות שלמרבה המזל לא הסתיים בתוצאה חמורה. חומרת המעשה, איננה נמדדת, בנסיבות אלה, רק על פי פרק הזמן בו החזיק הנאשם בנשק אלא על פי נסיבותיו ותוך מתן דגש לנסיבות שבהן הגיע הנשק לידיו של הנאשם.

מעשה כגון זה מחייב תגובה עונשית מחמירה. היחסים הטובים ששררו בין הנאשם והמאבטח, אין בהם כדי להמעיט מחומרת העבירה. נהפוך הוא.

להערכתי, הנאשם פירש את העונשים שהוטלו עליו עד היום כחולשת המערכת השיפוטית וניצל לרעה את האפשרות שניתנה לו, לרצות עונשו בעבודות שירות.

7. לאור האמור לעיל, אני דנה את הנאשם לעונשים הבאים:

(1) בגין הרשעתו בתיק זה, אני מטילה 12 חודשי מאסר בפועל.

(2) אני מפעילה את המאסר על תנאי של 7 חודשים [מת.פ. 2107/05](http://www.nevo.co.il/case/2293845)  של בית

משפט זה.

**שני המאסרים ירוצו בחופף ובמצטבר כך שהנאשם ירצה סה"כ 16 חודשי מאסר בפועל**.

(3) 9 חודשי מאסר על תנאי למשך 3 שנים שלא יעבור עבירת אלימות מכל סוג.

(4) 12 חודשי מאסר על תנאי למשך 3 שנים שלא יעבורה עבירה לפי [סעיף 144](http://www.nevo.co.il/law/70301/144) ל[חוק העונשין](http://www.nevo.co.il/law/70301).

המאסר בפועל ירוצה במצטבר לכל מאסר שהוא מרצה כיום.

המזכירות תעביר העתק מגזר הדין לממונה על עבודות השירות.

זכות ערעור תוך 45 יום.

ניתן היום י"ח בשבט, תשס"ז (6 בפברואר 2007) במעמד הנאשם, ב"כ הנאשם עו"ד נחמן וב"כ המאשימה עו"ד טל תדמור זמיר.

\_\_\_\_\_\_\_\_\_\_\_\_\_\_

ק.רג'יניאנו, שופטת

**ב"כ הנאשם**:

הנאשם היה ב-10 ימים במעצר ואבקש לנכות אותם מהעונש הכולל.

אחיו של הנאשם הפקיד בתיק זה 10,000 ₪, אבקש שהכסף שהופקד יוחזר לאחיו.

**ב"כ המאשימה**:

אני מאשרת.

לגבי הכסף – אין לי התנגדות.

**החלטה**

1. מתוך תקופת המאסר הכוללת שהוטלה בתיק זה, יש לנכות 10 ימי מאסר.

2. הכסף שהופקד על ידי אחיו של הנאשם, יוחזר לו.

5129371

54678313

ניתנה היום י"ח בשבט, תשס"ז (6 בפברואר 2007) במעמד הצדדים.

\_\_\_\_\_\_\_\_\_\_\_\_\_\_

5129371

54678313

ק. רג'יניאנו 54678313-1824/06

ק.רג'יניאנו, שופטת

קלדנית: רינת

נוסח מסמך זה כפוף לשינויי ניסוח ועריכה