**בתי המשפט**

|  |  |  |  |
| --- | --- | --- | --- |
| **פ 001839/03**  **פ 001550/03**  **פ 002125/03**  **פ 001681/03** | | **בפני כב' סגן הנשיא, השופט חנוך פדר** | |
|  | |
| **14/07/2004** | **תאריך:** | **בית משפט השלום כפר-סבא** | **בפני** |

|  |  |  |  |
| --- | --- | --- | --- |
|  | מדינת ישראל | | **בעניין:** |
| **המאשימה** | **עו"ד איה גורצקי**  **עו"ד גל רוזנצוויג – פמ"מ** | **ע"י ב"כ** |  |
|  | **נ ג ד** | |  |
|  | **בלעום מוחמד** | |  |
| **הנאשם** | **נאשף דארוויש** | **ע"י ב"כ עו"ד** |  |

**גזר דין**

הנאשם הורשע, על פי הודאתו, ב – 3 עבירות של סחר בסם מסוכן – עבירות לפי פקודת הסמים המסוכנים .

בחודשים מרץ ואפריל 2003, במסעדת "אל פארדווס" בטייבה ,אשר בבעלותו של הנאשם, מכר הנאשם סמים מסוכנים מסוג MDMA, קוקאין וחשיש .

5129371

5129371

כן צירף הנאשם תיקים נוספים – מ/1 – אשר גם בהם הודה והורשע:

ת.פ. 1550/03, שעניינו 2 עבירות בסמים מסוכנים:

עבירה של החזקת סם מסוכן שלא לצריכה עצמית, ועבירה של החזקת סם מסוכן לצריכה עצמית .נ

עבירות אלו בוצעו בחודש ינואר 2003 במסעדה דלעיל – בהחזיקו סמים מסוכנים, מסוג חשיש ואקסטזי.ב

כן צרף הנאשם ת.פ. 2125/03, שעניינו עבירה של הפרת הוראה חוקית – עבירה לפי סעיף 287 לחוק העונשין – בהפירו תנאי מעצר בית מלא.ו

בנוסף, צירף הנאשם תיק פרקליטות, ת.פ. 1681/03, שעניינו 2 עבירות:

האחת: עבירה של העסקה והלנה שלא כדין – עבירה על חוק הכניסה לישראל.נ

העבירה בוצעה בין החודשים דצמבר 2000 ובפברואר 2001, בכך שהנאשם העסיק במסעדה שבבעלותו תושב "שטחים", ואף העמיד לרשותו מקום לינה - במסעדה.ב

השנייה: עבירה של החזקת נשק – עבירה לפי סעיף 144 (א) לחוק העונשין.ו

העבירה בוצעה בחודש פברואר 2001, כאשר במסעדה דלעיל החזיק הנאשם אקדח מסוג CZ, הטעון במחסנית ובה 5 כדורים, וזאת ללא רשות על פי דין להחזקתם.נ

עוד צרף הנאשם 2 פ.א. שגם בהם הודה והורשע:

פ.א. 1638/02 (תחנת כ"ס) מיום 2.7.02, שעניינו עבירה של החזקת סם מסוכן שלא לצריכה עצמית, וכן עבירה של החזקת סם מסוכן לצריכה עצמית .

בתאריך זה, נמצאו במסעדה דלעיל סמים מסוכנים מסוג MDMA, קנבוס וקוקאין.

בנוסף, צירף פ.א. 3266/02 (תחנת טייבה), מיום 10.12.02, שעניינו עבירה של החזקת סם מסוכן לצריכה עצמית .ב

ברי, שכל החזקה של סמים מסוכנים אלו, כמפורט לעיל, ובכל נסיבה שהיא, הינן עבירות חמורות,שיש בהן לחטוא ולהחטיא את הרבים, ולמצער להגביר את נפיצות הסם המסוכן, המכלה כל חלקה טובה בחברה.ו

ודאי שהדברים יפים, כאשר בעבירות של סחר בסם עסקינן – עבירה בזויה ומעוררת סלידה.נ

הוסף לכך, שלנאשם גליון הרשעות קודמות נכבד – ת/1 – הכולל עבירות רבות, ובינהן גם עבירות דומות , ועל כורחך אתה מגיע למסקנה, שהמדובר בנאשם שהפך את הפשע לאורח חיים.ב

לציין, כי על הנאשם ניתנו 3 תסקירים של שירות המבחן.ו

מהתסקיר הראשון, מיום 17.12.03, עולה אורח חיים התמכרותי ועברייני , ללא יכולת הנאשם להתמודד עם בעיית התמכרותו בתנאים פתוחים, הגם שבמועד דאז שמר הנאשם על נקיון מסמים.נ

גם בתסקיר מיום 24.3.04 עלה, כי הנאשם ממשיך ושומר על נקיון מסמים.ב

מאידך, בתסקיר מיום 20.6.04, וכן עפ"י הודעת הקהילה – ת/4 – דווח על חשד כי הנאשם השתמש בסמים.ו

הגם שמתסקיר זה עולה, שהנאשם משקיע כוחות לשמירה על נקיון מסמים, הרי שהישגיו הטיפוליים מצומצמים – מה גם שהקהילה הטיפולית בה שהה הנאשם, פועלת ללא רשיון מתאים ואף הוצא כנגדה צו סגירה.נ

בנסיבות אלו, לא בא שירות המבחן בהמלצה טיפולית בעניינו של הנאשם.ב

יתרה מכך: מהודעת הקהילה הטיפולית " אל - אזהאר", מיום 27.6.04, עולה, כי הנאשם לא שב לקהילה, לאחר הדיון האחרון בעניינו, ובכך – למעשה - עזב את הקהילה מיוזמתו (!).ו

הנאשם עשה דין לעצמו, גם בביצוע העבירה של הפרת הוראה חוקית, כעולה מת.פ. 2125/03.נ

על כך אומר מייד: הנאשם לא השכיל לנצל את האמון וההזדמנויות הרבות אשר ניתנו לו, ולא הפיק את ליקחו. על כן, אין לו להלין אלא על עצמו בלבד.ב

כאילו לא די בכך, העסיק הנאשם ואף הלין במסעדה, תושב שטחים, בין חודשים דצמבר 2000 ופברואר 2001.ו

כבר פירטתי – ולא אחת – בדבר חומרתן של עבירת אלו, אשר מעודדות את נפיצות עבירות השב"ח, מסיטות את כוחות הבטחון ממשימותיהן, ומאפשרות את עקיפת המסננת הבטחונית, כדי סיכונו בכוח של הציבור.נ

חמור הדבר בהיווכחנו, כי תושב "השטחים" החזיק ברשותו תעודת חבר בארגון "חזית השחרור הערבית" – ת/5 .ב

ככלל, אין לידע, האם השוהה הבלתי חוקי בישראל גונב את גבול המדינה למטרה תמימה – שמא לא?

האינטרס הציבורי מחייב את השארת שיקול הדעת לבחינת פוטנציאל המסוכנות בידי כוחות הבטחון, אשר בידיהם – ורק בידיהם – המידע והאמצעים לעשות כן, ולא בידי האזרח, תהא הכרותו עם תושבי השטחים ככל שתהא.ו

הוסף לכך את ההחמרה במדיניות בתי המשפט, בעבירות כגון דא, כעולה מהילכת "חטיב" (רע"פ 5198/01 טלעת חטיב נ' מ"י) וכן מפרשת בדאווי (רע"פ 9640/02 בדאווי נ' מ"י) ופרשת משארקה (רע"פ 3444/03 משארקה נ' מ.י.).נ

החמרה זו באה לידי ביטוי גם בפסקי דין מאוחרים יותר, דוגמת פרשת נאג'י (רע"פ 4602/04 יצחק נאג'י נ' מדינת ישראל,) ופרשת מוסייל (רע"פ 9145/03 מנשה מוסיל נ' מדינת ישראל).ב

גם בדבר החומרה שבהחזקת נשק, אין ספק – במיוחד בצוק העיתים הבטחוני דהיום – שאילו הגיע זה לידי גורם פלילי או עויין, היה ניתן לעשות בו שימוש מקפח חיי אדם.ו

(לעניין זה, ראה ע"פ 4702/02 **מ"י נ' אברהם (בן יוסף) אלנתן**. תק – על 2003 (1), 601).נ

למותר לציין, כי העבירות בנשק הפכו לנגע ההולך ופושה בחברה, בייחוד באזור בו בית משפט זה יושב בדין – והדבר ברור.ב

זו אף זו, שבצד הנשק נמצאה תחמושת תואמת.ו

במצב דברים זה, עתרה התביעה להפעיל כנגד הנאשם את עונש המאסר המותנה מת.פ. 3474/01 – ת/2 – ולהשית עליו עונש מאסר במצטבר, בגין העבירות דנן.נ

כמו כן עתרה, להשית על הנאשם מאסר על תנאי, כמו גם פסילת רשיון הנהיגה בפועל ופסילה על תנאי, ובנוסף: קנס כספי.ב

בתיק הפרקליטות ביקשה התביעה להשית על הנאשם מאסר בפועל, וכן מאסר על תנאי, כמו גם קנס כספי ובנוסף: חילוט הנשק.ו

לעומת האמור לעיל, נתתי דעתי לטענת הסניגור, בדבר נסיבותיו הקשות של הנאשם, הסובבות סביב הסם, ועל מאמצי השיקום – לאור התרחקותו של הנאשם בשנה האחרונה מן הסם – המצדיקות, אליבא דדידו, רף מאסר נמוך.נ

לציין,כי בחנתי את אסופת הפסיקה שהציג בפני הסניגור – ושקלתי אף אותה כנגד טענות התביעה.ב

לזכות הנאשם אזקוף את הודייתו בעובדות כתב האישום, ואת צירופם של תיקים נוספים, כאשר בכך גם חסך מזמנם של בית המשפט, התביעה ועדיה .ו

להדגיש: אלמלא הודיית הנאשם וחרטתו, היה להשית על נאשם זה, ברגיל, ענישה מחמירה מזו אשר תושת עליו בפועל.נ

סוף דבר,

לאור כל האמור, ולאחר ששקלתי את כלל הנסיבות לקולא ולחומרא, ובאיזון שבין האינטרס הציבורי, אל מול נסיבותיו האישיות של הנאשם שבפניי – אני דן את הנאשם לעונשים הבאים:

אני מפעיל כנגד הנאשם את עונש המאסר המותנה של 4 חודשים מת.פ. 3474/01 (כ"ס)**.ב**

בגין העבירות בתיקים דנן, אני גוזר על הנאשם 52 חודשי מאסר, מהם ירצה הנאשם 40 חודשים בפועל, ואילו 12 חודשי מאסר יהיו על תנאי למשך 3 שנים, והתנאי הוא שבמשך 3 שנים לא יעבור עבירה על חוק הכניסה לישראל.ו

את עונשי המאסר שהושתו על הנאשם – זה שהופעל וזה שהושת דנן – ירצה הנאשם בחופף ובמצטבר זה לזה, כך שבסה"כ ירצה 42 חודשי מאסר בפועל.נ

אני גוזר על הנאשם 18 חודשי מאסר על תנאי, והתנאי הוא שבמשך שלוש שנים מהיום לא יעבור עבירה על פקודת הסמים המסוכנים, למעט החזקת סמים מסוכנים ושימושם לצריכה עצמית, כמו גם כלים לצריכתם – ויורשע בדינו.ב

כמו כן, אני גוזר על הנאשם 6 חודשי מאסר על תנאי, והתנאי הוא שבמשך שלוש שנים מהיום לא יעבור עבירה של החזקת סמים מסוכנים ושימושם לצריכה עצמית, כמו גם כלים לצריכתם – ויורשע בדינו.ו

כמו כן, אני גוזר על הנאשם 10 חודשי מאסר על תנאי, והתנאי הוא שבמשך שלוש שנים לא יעבור עבירה לפי סע' 144 לחוק העונשין.

בנוסף, אני גוזר על הנאשם 6 חודשי מאסר על תנאי, והתנאי הוא שבמשך שלוש שנים לא יעבור עבירה לפי סע' 287 לחוק העונשין.

הואיל והמדובר בעבירות שהינן גם כלכליות, אשר שוברן בצידן, יש להשית על הנאשם גם ענישה כספית.

על כן, הנאשם ישלם קנס כספי בסך 10,000 ₪ או 6 חודשי מאסר תמורתו, אם הקנס לא ישולם.

הקנס ישולם ב-10 תשלומים חודשיים, שווים ורצופים החל מה-10 לחודש העוקב את יום שחרורו של הנאשם מן המאסר.

היה והקנס או שעור משעוריו לא ישולם במועד, תעמוד יתרת הקנס לפרעון מיידי.

בנוסף, הנאשם יחתום על התחייבות בסך של 20,000 ₪ למשך שלוש שנים, להימנע מלעבור על עבירה לפי חוק הכניסה לישראל.

לא יחתום הנאשם על ההתחייבות יאסר למשך 90 ימים, שיתווספו לתקופת מעצרו.

המוצגים יושמדו ו/או יחולטו, לפי שקה"ד המשטרה, כאשר פסה"ד יהא חלוט.

זכות ערעור תוך 45 יום מהיום.

**ניתן היום, 14 ביולי, 2004 , בפומבי, במעמד הצדדים.**

|  |
| --- |
| **חנוך פדר, שופט**  **סגן נשיא** |

נוסח מסמך זה כפוף לשינויי ניסוח ועריכה