חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144 (א)](http://www.nevo.co.il/law/70301/144.a)

**בתי המשפט**

|  |  |  |  |
| --- | --- | --- | --- |
| **בפני כב' סגן הנשיא, השופט חנוך פדר** | | **פ 002223/04** | |
|  | |
| **בפני** | **בית משפט השלום כפר-סבא** | **תאריך:** | **15/06/2005** |

|  |  |  |  |
| --- | --- | --- | --- |
| **בעניין:** | מדינת ישראל | |  |
|  | **ע"י ב"כ** | **עו"ד נועה ארזי** | **המאשימה** |
|  | **נ ג ד** | |  |
|  | **1. בסאם סולימאן גבאלי** | |  |
|  | **ע"י ב"כ** | **עו"ד ג'לג'ולי** | **הנאשם** |

###### גזר דין לענין נאשם 1

הנאשם הורשע, עפ"י הודאתו ובמסגרת הסדר טעון, ב-2 עבירות:

עבירה של החזקת נשק שלא כדין – עבירה לפי [ס' 144 (א)](http://www.nevo.co.il/law/70301/144.a) רישא ל[חוק העונשין](http://www.nevo.co.il/law/70301).

עבירה של החזקת תחמושת ואבזר של נשק – עבירה לפי [ס' 144 (א)](http://www.nevo.co.il/law/70301/144.a) סיפא לחוק.

במהלך חיפוש שנערך בבית הנאשם בטייבה, נתפסו על גופה של אשתו: אקדח מסוג FN ומחסנית ריקה.נ

באזור אחר בבית – נתגלתה מחסנית נוספת, ובנוסף: נתפסו 24 כדורים לאקדח, וביניהם 6 כדורי "הולופוינט" (!)

בצוק העיתים הבטחוני דהיום, אין ספק בדבר חומרת העבירה בנשק, שאילו הגיע זה לידי גורם פלילי או עוין, היה ניתן לעשות בו שמוש מקפח חיי אדם (ראה ע"פ 339/88 מ"י נ. גל ניצן) – הגם שבפועל לא בוצע בו שימוש עברייני.

להדגשת חומרה זו, של העבירה בנשק, קבע המחוקק ענישה מירבית של 7 שנות מאסר, וגם הפסיקה התוותה ענישה מחמירה בגין עבירות שכאלה.

בעת גזירת הדין בעבירה כגון דא, על ביהמ"ש ליתן דעתו גם לסכנה הממשית –שיעשה שימוש בנשק.

במקרה דנן, הגם שהנשק נתפס על גופה של אשת הנאשם, והכדורים בחדר האמבטיה בביתם – אלו גם אלו היו זמינים לשימוש, ובהישג ידו.

למותר לציין, כי לנאשם הרשעה קודמת בעבירות רכוש, אולם זו הרשעה מיושנת משנת 93, ולכן לא אתן לה ביטוי ממשי בגזר הדין.

בנסיבות אלה, עתרה התביעה להשית על הנאשם מאסר בפועל, כמו גם מע"ת וקנס כספי.

לעומתה, פרט ב"כ הנאשם את נסיבות העבירה לקולא, כמו גם את אורח חייו הנורמטיבי בדרך כלל של הנאשם.

הסנגור בקש להתחשב – במדידת העונש – בהודאתו המיידית של הנאשם במשטרה, ובכך שהנשק נמצא עם מחסנית ריקה.ב

לפיכך עתר הסנגור, לאפשר לנאשם לרצות את עונש המאסר בעבודות שירות.

ייאמר מיד: ככל שהתחשבתי בנסיבות המקילות – וכך אכן עשיתי - על הקול היוצא מלפני ביהמ"ש להיות צלול וברור, בדבר חומרתן של העבירות בנשק.

בייחוד יפים הדברים, לאזור בו בימ"ש זה יושב בדין – אזור שבו מתרבים כלי הנשק הלא חוקיים, ופוטנציאל הסכנה העולה מכך לבטחון הציבור – גבוה.ו

לציין, כי בטרם טיעונים לעונש נשלח הנאשם לקבל עליו תסקיר של שירות המבחן,

הימנו עלה, כי הנאשם נוטל אחריות על התנהגותו, מתחרט ומצטער על המעשה שעשה, כמו גם מבין חומרת התנהגותו והשלכותיה.

שירות המבחן סיים את התסקיר מיום 29/03/05, בהמלצה להעמיד את הנאשם במבחן השירות למשך שנה, ולהסתפק בעונש מרתיע של מע"ת.

דע עקא, שאין דעתי כדעת שירות המבחן, אשר רשם בתסקיר המלצה מופרזת לקולא - לפי ששרות המבחן רואה את הנאשם שמולו במרכז התעניינותו, ואילו שקוליו של ביהמ"ש הינם רחבים יותר וכוללים גם את האינטרס הצבורי.נ

לענין חומרת העבירה ראה ע"פ 2718/04 אבו דאחל נ. מ"י:

**"הסכנה הטמונה בעבירה החמורה של החזקת נשק מצדיקה הטלת עונש מאסר לריצוי בפועל גם על מי שזו עבירתו הראשונה. בבוא ביהמ"ש לשקול את הענישה בעבירות מסוג זה, עליו לתת משקל נכבד יותר לאינטרס הצבורי ולצורך להרתיע עבריינים בכוח מלבצע עבירות דומות, על פני הנסיבות האישיות של העבריין"**

סוף דבר –

בהתחשב בנסיבות, ולאחר ששקלתי את כלל הנסיבות לחומרא ולקולא (כולל אלו שפורטו בתסקיר), כמו גם שהנאשם נשלח למאסרו הראשון – אני דן את הנאשם לעונשים הבאים:

אני גוזר על הנאשם 19 חודשי מאסר, מהם ירצה הנאשם 7 חודשים בפועל ואילו 12 חודשי מאסר יהיו על תנאי למשך 3 שנים, והתנאי הוא שבמשך 3 שנים לא יעבור עבירה בנשק.

בנוסף, הנאשם ישלם קנס כספי בסך 5,000 ₪, או 5 חודשי מאסר תמורתו, אם הקנס לא ישולם.

הקנס ישולם ב-10 תשלומים חודשיים, שווים ורצופים החל מן ה- 10 לחודש העוקב את יום שחרורו מן המאסר.

היה והקנס או שעור משעוריו לא ישולם במועד, תעמוד יתרת הקנס לפרעון מיידי.ב

זכות ערעור תוך 45 יום מהיום.

**5129371ניתנה היום, 15 ביוני 2005, בפומבי, במעמד הצדדים.ו**

5129371

|  |
| --- |
| **חנוך פדר, שופט**  **סגן נשיא** |

נוסח מסמך זה כפוף לשינויי ניסוח ועריכה