בתי המשפט

|  |  |  |  |
| --- | --- | --- | --- |
| **בית משפט השלום בכפר - סבא** | | **פ 002239/05** | |
|  | |
| **בפני:** | **כב' השופטת נאוה בכור** | **תאריך:** | **24/07/2005** |

|  |  |  |  |
| --- | --- | --- | --- |
| **בעניין:** | **מדינת ישראל** | |  |
|  | **ע"י ב"כ** | **המתמחה מר קדרון** | **המאשימה** |
|  | **נ ג ד** | |  |
|  | **עבד אל חכים חאג' יחיא – הובא** | |  |
|  | **ע"י ב"כ עו"ד** | **שוורצברג** | **הנאשם** |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144 א'](http://www.nevo.co.il/law/70301/144a)

###### 

**גזר דין**

**1.** הנאשם הורשע על פי הודאתו, בכתב האישום המתוקן בעבירה של החזקת נשק שלא כדין – על פי סעיף [144 א'](http://www.nevo.co.il/law/70301/144a) רישא וסיפא לחוק העונשין, התשל"ז – 1977 (להלן: "**החוק**") – ולפיו ביום 15.6.05, בסמוך לשעה 19:00, במטע מגודר השייך למשפחתו, החזיק באקדח מסוג ברטה 0.22 שמספרו 51390M, ו-3 מחסניות טעונות בכדורים תואמים.

האקדח והמחסניות הוחזקו על גופו של הנאשם.

**5129371**

**51293712.** בטיעוניו לעונש, ציין ב"כ המאשימה כי הנאשם בן 29, הינו בעל עבר פלילי בעבירות אלימות ורכוש.נ

עבירות הנשק הן חמורות ביותר, בייחוד נוכח המצב במדינה בכלל, ובאיזור השיפוט של בית משפט זה בפרט – ועל כן יש להחמיר בענישה.

הנאשם נשא על גופו שתי מחסניות מלאות, כנכון לקרב, וסירב למסור גרסתו בנוגע להחזקת הנשק והחתמושת – באופן המעלה חשד בנוגע לכוונותיו.

הבעיות הבריאותיות של הנאשם יזכו למענה, וכל תלונה יכול ותטופל במסגרת מאסרו.

על כן, עתר ב"כ המאשימה להשית על הנאשם מאסר בפועל משמעותי, מע"ת וקנס.ב

**3.** מאידך, ציין ב"כ הנאשם בטיעוניו לעונש כי הנאשם הודה, וחסך מזמנו היקר של בית המשפט.

האקדח לא שימש לביצוע עבירה.

משפחת הנאשם לא מעוניינת לראות אותו, הוא גר בגפו בשטח שבו נתפס, מצבו הבריאותי והנפשי קשה, ויש צורך במעקב.

לאור מצבו הבריאותי של הנאשם, לא ניתן להשית עליו עבודות שירות, על כן, עתר ב"כ הנאשם להשית עליו מאסר בפועל שלא יעלה על תקופת מעצרו, ולכל היותר למשך 6 חודשים.ו

**4.** בפני בית המשפט ציין הנאשם, כי השהות במעצר מזיקה לו בעקבות השבר בגולגולתו.

את הנשק שנתפס עליו הוא מצא יום לפני כן, השאיר "עליו" מתוך תחביב, ולא הלך למשטרה כי פחד להסתבך.נ

**5.** **הכרעה**

עבירות הנשק הינן עבירות חמורות המעידות על מסוכנות מבצעיהן מאחר שהמחזיק בנשק ותחמושת ללא היתר, מעיד על עצמו כי יש לו כוונות לא ראויות ביחס לשימוש בהם.ב

החזקת נשק הותרה לאנשים לאחר שעברו הכשרה מתאימה שתאפשר להם להשתמש בכוח הרב שבידם בצורה מקצועית, ומבלי שיפגעו חפים מפשע. נשק ותחמושת הם כלים פוגעניים במיוחד, וכאשר נעשה בהם שימוש – סיכוי גבוה שהוא יסתיים במוות או פציעה חמורה, ולאור הסיכון הגדול הטמון בכך, יש להחמיר עם המחזיקים בנשק שלא כדין.ו

במדינת חוק מתוקנת לא ניתן לקבל מצב בו אזרחים נוטלים את החוק לידיהם ומחזיקים בכלים פוגעניים על מנת לעשות דין לעצמם, וגם אם אדם חש פגוע או מאויים – הדרך להתמודד עם תחושות אלה היא לפנות לרשויות החוק על מנת שיטפלו בבעיה במסגרת הסמכות שניתנה להם על ידי המחוקק, ובהתאם להכשרה המקצועית שעברו.נ

מצב בו כל אחד יחזיק בנשק וישתמש בו כפי שימצא לנכון – יגרום לאנרכיה, פגיעה בחפים מפשע, ופגיעה בשלטון החוק במדינה.ב

על כן, יש לעצור תופעה זה באיבה לפני שתצא מכלל שליטה – על ידי הטלת עונשים מחמירים כלפי עבריינים העוברים על עבירות נשק במטרה להרתיעם, ולהרתיע אחרים מלנהוג כך.

בנסיבות שונות, קבע בית המשפט העליון את חומרתן היתרה של עבירות נשק והמסוכנות הגלומה בהן.ו

כך, ברע"פ [5939/05](http://www.nevo.co.il/case/6041095)  סמי אל עג'ו נ' מדינת ישראל (מיום 26/06/05) דן כב' השופט א' א' לוי בערעורו של נאשם שהורשע בעבירות נשק, כמו גם בהעסקת שב"ח, שנגזרו עליו 8 חודשי מאסר בפועל, מע"ת, וקנס.נ

כב' השופט דחה את הערעור, והוסיף כי:

"למעלה מן הדרוש אוסיף, כי דין הבקשה להדחות גם לגופה, הואיל והעונש שהושת על המבקש אינו מצדיק את התערבותה של ערכאת הערעור".ב

בבש"פ 4497/05 קייסי קייסי נ' מדינת ישראל (מיום 26/06/05) פסק כב' השופט עדיאל כי:

".... נקבע בפסיקה כי עבירות נשק, ובעיקר עבירת הסחר בנשק, מעידות על מסוכנות רבה לשלום הציבור ובטחונו..., ועל כן מצדיקות מעצר עד תום ההליכים, זאת, למעט מקרים חריגים בהם הציג הנאשם טעמים כבדי משקל המאפשרים להעדיף חלופת מעצר...".ו

בבש"פ 5366/05 מוהנד קאסם ואח' נ' מדינת ישראל (מיום 17/06/05) פסקה כב' השופטת עדנה ארבל כי:

"**מדינת ישראל הינה מדינת חוק ולה רשויות האמונות על אכיפתו ושמירה על ביטחון אזרחיה, המבקש ליטול את החוק לידיו, לצבור תחמושת ואמצעי לחימה לעת הצורך, תוך יצירת סיכון ממשי לבאים בקרבתו ולעוברי אורח תמימים, אין מקומו אלא מאחורי סורג ובריח. הרחקתו מהחברה היא המאיינת את מסוכנותו ואין בנמצא, ככלל, כל חלופה היכולה להשיג תוצאה דומה".נ**

**6.** **מן הכלל אל הפרט**

הנאשם הודה בעבירה המיוחסת לו, וחסך מזמנו היקר של בית המשפט. גם מצבו הבריאותי אינו שפיר בעקבות מכה שקיבל בראשו.ב

ב"כ הנאשם ציין גם את מצוקתו המשפחתית, לאור העובדה שהקרובים אליו מתנערים ממנו.ו

יחד עם זאת, העבירה אותה ביצע היא עבירה חמורה ומסוכנות. הוא נתפס מחזיק על גופו אקדח, מחסנית ותחמושת תואמת ולא סיפק הסבר הגיוני על כך, ובכך העיד על כוונותיו הפסולות.נ

בנוסף, לנאשם עבר פלילי בעבירות רכוש ואלימות, וגם פציעתו האחרונה נגרמה כתוצאה מקטטה בה היה מעורב. (יצויין, כי על פי התיעוד הרפואי שהוגש לעיוני, זקוק הנאשם למעקב רפואי בעקבות פציעתו כנ"ל, זה יכול להתבצע גם בין כתלי בית הסוהר).ב

כל זאת מעיד כי הנאשם אימץ אורח חיים כוחני ואלים, ובחר לקחת את החוק לידיו ובכך לסכן את עצמו, את הסובבים אותו, וגם אזרחים תמימים – תוך פגיעה בשלטון החוק במדינת ישראל.ו

עבירות הנשק הן עבירות חמורות עקב מסוכנותן, שהפכו לנגע, ולכן יש לפעול בנחישות למיגורן על ידי הטלת ענישה מחמירה, מרתיעה וגומלת.נ

**7.** לפיכך, ולאחר ששקלתי את מכלול השיקום לחומרא ולקולא החלטתי לגזור על הנאשם את העונשים הבאים:

א. מאסר בפועל בן 12 חודשים (בניכוי ימי מעצרו – מיום 15.6.05).ב

ב. מע"ת בן 10 חודשים, שלא יעבור על העבירה בה הורשע, במשך 3 שנים מיום שחרורו.ו

**8.** לגבי המוצג 396/05 (תחנת טייבה) – אקדח ו-3 מחסניות עם כדורים – יוחזר לבעליו בכפוף להמצאת רישיון בר תוקף.נ

אם לא יומצא הרישיון כנ"ל תוך 45 יום מיום שליחת הודעה לבעל הנשק בדואר רשום – יחולט.ב

**9.** זכות ערעור תוך 45 יום.ו

**ניתן היום י"ז בתמוז, תשס"ה (24 ביולי 2005) במעמד הצדדים.נ**

|  |
| --- |
| **נאוה בכור, שופטת** |

002239/05פ 142 אתי ב.ש.ב

נוסח מסמך זה כפוף לשינויי ניסוח ועריכה