**בתי המשפט**

|  |  |  |  |
| --- | --- | --- | --- |
| **בפני כב' סגן הנשיא, השופט חנוך פדר** | | **פ 002420/05** | |
|  | |
| **בפני** | **בית משפט השלום כפר-סבא** | **תאריך:** | **21/02/2006** |

|  |  |  |  |
| --- | --- | --- | --- |
| בעניין: | מדינת ישראל | |  |
|  | **ע"י ב"כ עו"ד** | **נאוה טולדנו** | **המאשימה** |
|  | **נ ג ד** | |  |
|  | **חדיג'ה בן מוחמד מחמוד** | |  |
|  | **ע"י ב"כ עו"ד** | **חדיג'ה חמדאללה** | **הנאשם** |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144 (א)](http://www.nevo.co.il/law/70301/144.a)

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216)

**גזר דין**

הנאשם הורשע, עפ"י הודאתו, בעבירה של החזקת חלקי נשק שלא כדין, עבירה לפי [סעיף 144 (א)](http://www.nevo.co.il/law/70301/144.a) סיפא ל[חוק העונשין](http://www.nevo.co.il/law/70301), ובעבירה של החזקת סם מסוכן שלא לצריכה עצמית.

לפי עובדות כתב האישום – בחודש מרץ 04, נתפס הנאשם, כאשר במכוניתו נמצאו מספר פריטים, היכולים לשמש חלקי נשק, לפי הפירוט להלן:

- צינור מתכתי, באורך של כ- 20 ס"מ, היכל לשמש כקנה ובית בליעה.

- מוט מתכתי באורך של כ- 30 ס"מ, היכל לשמש כנוקר.

- צינור מתכתי היכל לשמש כקת וידית אחיזה.

- שרוך גומי, היכל לשמש כקפיץ מחזיר לנוקר.

שלושה מתאמים מנחושת: אחד מהם יכל לשמש להובלת הנוקר, השני כקנה, והשלישי לסיומת לקת.

בנוסף, החזיק הנאשם על גופו סם מסוכן מסוג מריחואנה, במשקל 25.1 ג' נטו, בתוך שקית.

אין ספק בדבר חומרת העבירות, המתעצמת נוכח שילובן, הגם שבפועל לא נעשה שימוש עברייני בכלי מאולתר זה.

בנסיבות אלה, עתרה התביעה להשית על הנאשם מאסר בפועל.

לציין, כי התביעה קיבלה חוו"ד של מומחה מז"פ – ת/1 - אשר חיבר את החלקים המתכתיים הנ"ל לשרוך הגומי, ובדקם בירי תרמילים – אולם ללא קליעים, וללא אבק שריפה (מסיבות בטיחותיות).

אומר מייד: הנאשם הודהבמשטרה - הודעה ת/2 (שורות 13-14, 22-23) – כי הכלי המאולתר (עד מאוד – הכולל שרוך גומי להפעלתו) מסוגל לירות, בהיותו מיועד לצייד עופות. משנשאל הנאשם, אם הינו מודע לכך, שהנשק מסוגל להרוג, השיב בחיוב. על כן גם הורשע הנאשם - עפ"י הודאתו – בעבירה בנשק.

מאידך, ביקש הסניגור להתחשב בתיקונו לקולא של כתב האישום, כאשר כתב האישום המקורי התייחס לעבירה של החזקת נשק, ואילו כתב האישום המתוקן מדבר בעבירה של החזקת **חלקי** נשק בלבד.

הסניגור אינו כופר בכך, שהמדובר באביזרים (מאולתרים) לנשק. אלא, שטענתו - לענין העונש – היא, שחיבורם יחד של חלקים אלה, על ידי הנאשם בביתו, הביאו ליצירת כלי מאולתר עד מאוד, המיועד לצייד עופות, הנקרא: "טבנג'ה".

בנוסף, פירט הסניגור את נסיבותיו האישיות של הנאשם, כמו גם את אורח חייו הנורמטיבי בדר"כ (בעל עסק לחמרי בנין) , גילו הצעיר, היותו נעדר עבר פלילי, וללא תיקים נוספים כלשהם.

לדידו, המדובר במעידה חד פעמית, עליה קיבל הנאשם אחריות מיידית במשטרה.

כ"כ עיינתי באסופת המסמכים נ/1, המתארות את מצבם הרפואי הקשה של הורי הנאשם.

אשר על כן, עתר הסניגור, להטיל על הנאשם מע"ת ממושך, או לחילופין מאסר

בעבודות שירות, ובאם ביהמ"ש ימצא לנכון להשית, בכל זאת, ענישת מאסר לריצוי בפועל – שזו תהא קצרה, ככל שניתן.

ראוי לומר מיד: אין לסיים תיק שכזה – גם בנסיבות המקלות – ללא מרכיב ענישתי של מאסר ממשי בפועל, הגם שזה ימותן באופן משמעותי.

רבויים וזמינותם של כלי הנשק - התקניים ואלה המאולתרים - המוחזקים שלא כדין, במדינה בכלל, ובאזור בו בימ"ש זה יושב לדין בפרט, אינם מאפשרים להלחם בנגע זה, ההולך ופושה במחוזותינו, ללא ענישה הרתעתית.

לדידי, האינטרס הציבורי אינו יכול לסבול ענישה מופחתת מזו שתושת דנן.

לאור כל האמור לעיל, ומבלי להפחית בחומרתן של העבירות, אך תוך העמדתן בפרופורציה הראויה, ולפי שהתרשמתי בנסיבות דנן, כי המדובר במעידה חד פעמית, בגינה מביע הנאשם צער וחרטת אמת, והנאשם נשלח למאסרו הראשון, ולאחר ששקלתי את כלל הנסיבות לקולא ולחומרא, אני דן את הנאשם לעונשים הבאים:

אני גוזר על הנאשם 14 חודשי מאסר, מהם ירצה הנאשם 2 חודשים בפועל, ואילו 12 חודשי מאסר יהיו על תנאי למשך 3 שנים, והתנאי הוא שבמשך 3 שנים לא יעבור עבירה בנשק.

כמו כן, אני גוזר על הנאשם 6 חודשי מאסר על תנאי, והתנאי הוא שבמשך שלוש שנים לא יעבור עבירה על [פקודת הסמים המסוכנים](http://www.nevo.co.il/law/4216).

5129371

54678313זכות ערעור תוך 45 יום.

**5129371**

**54678313ניתן היום, כ"ג בשבט, תשס"ו (21 בפברואר 2006), במעמד הצדדים.**

סגן 54678313-2420/05

|  |
| --- |
| **חנוך פדר, שופט**  **סגן נשיא** |

נוסח מסמך זה כפוף לשינויי ניסוח ועריכה