**בתי המשפט**

|  |  |  |  |
| --- | --- | --- | --- |
| **בפני כב' סגן הנשיא, השופט חנוך פדר** | | **פ 002429/04** | |
|  | |
| **בפני** | **בית משפט השלום כפר-סבא** | **תאריך:** | **07/12/2004** |

|  |  |  |  |
| --- | --- | --- | --- |
| **בעניין:** | מדינת ישראל | |  |
|  | **ע"י ב"כ** | **עו"ד מיטל אילן** | **המאשימה** |
|  | **נ ג ד** | |  |
|  | **פאוז ווחידי** | |  |
|  | **ע"י ב"כ** | **עו"ד סלע** | **הנאשם** |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144 (א)](http://www.nevo.co.il/law/70301/144.a)

**גזר דין**

הנאשם הורשע , עפ"י הודאתו, בעבירה של החזקת נשק – עבירה לפי [סע' 144 (א)](http://www.nevo.co.il/law/70301/144.a) ל[חוק העונשין](http://www.nevo.co.il/law/70301).

בחודש יולי 2003 , רכש הנאשם אקדח מסוג ברטה, ומחסנית תואמת.

51293715129371

ביום 4.10.04 , בביתו, החזיק הנאשם תחת כרית מיטתו באקדח הנ"ל, כשהוא **טעון**

במחסנית, ובה – 7 כדורים.נ

אין ספק בדבר חומרת עבירת ההחזקה בנשק בצוק העיתים הביטחוני דהיום – שאילו הגיע זה לידי גורם פלילי או עוין, היה ניתן לעשות בו שימוש מקפח חיי אדם.ב

לעניין זה יפים דבריה של כב' השופטת ביניש, ב[ע"פ 1332/04](http://www.nevo.co.il/case/5762686) **מ"י נ' רפאל פס** **ומתתיהו שבו**:

**" כבר נאמר לא אחת בפסיקתנו כי מידת העונש המוטל בגין עבירות המבוצעות בנשק מושפעת מפוטנציאל הסיכון הרב הטמון בנשק המוחזק שלא כדין..."** .ו

גם אם המדובר באדם, החש סובייקטיבית מאוים – אין הדעת סובלת כי אזרחים יחזיקו בביתם כלי ירייה אשר עלולים לזרוע מוות ופציעות ברחובות ערינו.נ

הרצון החברתי הברור הוא, כי גם "סכסוכי משפחות" יטופלו בחסות החוק, ולא בערוץ פרטי העלול להביא לתוהו ובוהו.ב

למותר לציין, כי העבירות בנשק הפכו לאחרונה ל"מכת מדינה", בייחוד באזור בו בית משפט זה יושב בדין – והדבר ברור.ו

זו אף זו, שבצד הנשק נמצאה תחמושת תואמת.נ

לא זו אף זו: הוברר, כי המדובר בנשק שמיש, וזמין לשימוש.ב

הוסף לכך את עברו הפלילי הנכבד של הנאשם –ת/1 – הגם שמיושן.ו

לציין: נתתי דעתי לדברי הסניגור, לפיהם, הנאשם חש מאוים מסכסוך המשפחות כמו גם מפני מפגעים מתחומי הרשות הפלשתינאית, לפי שמקום מגוריו - זמר – שוכן על קו התפר.נ

על כך אומר מיד: החזקת נשק לשימוש, לעת מצוא, בסכסוכים עבריינים, משקפת את הסיכון הרב שיוצרת העבירה- והדברים ברורים.

ודאי שאין להתיר לתושבי ישראל להחזיק בנשק, שלא כדין, ובכך ליצור פוטנציאל סיכוני רב, עליו אין שולט, בסכסוך עם הרשות הפלשתינאית , כמו גם לגרום לאנדרלמוסיה בתחום הרגיש של הסדרת המדינה את מורשי ההחזקה בנשק.ב

מכך נובעות, הן עמדתו המחמירה של המחוקק בסווג עבירה זו, והן המדיניות המשפטית, המתבטאת בענישה מחמירה על עבירות בנשק.ו

ההלכה הפסוקה היא, עוד לפני למעלה מעשור, ב[ע"פ 910/85](http://www.nevo.co.il/case/21479667) **איברהים** **קונדוס ואח' נ' מ"י** :

**" אין אנו יכולים להתעלם מהעובדה, שהחזקת נשק שלא כדין היא עבירה נפוצה, אשר מסכנת את ביטחון הציבור במידה רצינית והדברים ידועים. חשוב שתחדור לתודעת כל תושבי המדינה הידיעה, שמי שביודעין מקבל לרשותו כלי נשק, צפוי בגין עבירה זו לעונש מכאיב, אפילו אין הוא מתכוון אישית לבצע פשע מסוים ומוגדר בעזרת הנשק האמור".נ**

מעשיו של הנאשם מקבלים משנה תוקף לחומרא, לפי שהנאשם הגיש מספר בקשות לקבלת רשיון נשק, ומשסורב - רכש, בכל זאת, את הנשק מקרוב משפחתו, ולמעשה עקף בכך את מסננת הרשות, המסדירה את הרישוי לכלי ירייה.ב

יתר על כן: כשנשאל הנאשם, בהודעתו במשטרה – ת/2 – האם יש לו רשיון לאקדח או לנשיאת כל סוג של נשק, השיב:

"אני ביקשתי כמה פעמים ולא אישרו לי, בשביל מה אני צריך רשיון... אם אני הולך הביתה היום אני יביא אקדח יותר גדול כדי שאני אוכל לשמור על המשפחה שלי...".ו

( שורות 29 –32 להודעת החשוד ).נ

בניגוד לעמדת הסניגור , לפיה הדברים נאמרו בעידנא דריתחא, בית המשפט אינו מקל ראש באמירתו זו של הנאשם.ב

זאת ועוד, הנאשם החזיק את הנשק בביתו – שמיש וזמין –במשך למעלה משנה, עד אשר המשטרה היא זו אשר מצאה את הנשק בעת חיפוש שערכה בביתו, ובאופן זה סיכן הנאשם לא רק את עצמו וזולתו בקהילה, אלא גם את בני משפחתו.ו

למרות האמור לעיל, מצאתי בתיק דנן גם נסיבות לקולא :

בפועל, בנשק זה לא בוצע כל מעשה עבירה.נ

לנאשם נסיבות אישיות ומשפחתיות , כפי שפירט הסניגור, אשר גם להן נתתי משקל מתאים , במדידת העונש.ב

בנוסף, אזקוף לזכות הנאשם את הודאתו המיידית במשטרה, כמו גם בפני.ו

אלא, שעל הקול היוצא מלפני בית המשפט להיות צלול וברור בדבר חומרתן של העבירות בנשק, שכן האינטרס הציבורי תובע את שלו – להרתעת היחיד והרבים.נ

סוף דבר,

בהתחשב בנסיבות, ולאחר ששקלתי את כלל הנסיבות לקולא ולחומרא, אני דן את הנאשם לעונשים הבאים:

אני גוזר על הנאשם 22 חודשי מאסר, מהם ירצה הנאשם 10 חודשים בפועל, ואילו 12 חודשי מאסר יהיו על תנאי, והתנאי הוא שבמשך 3 שנים לא יעבור עבירה בנשק.ב

מניינה של תקופת המאסר - מיום מעצרו: 3.10.04 .ו

לפי שהשתתי על הנאשם ענישת מאסר ממושכת יחסית, לא מצאתי להוסיף לה קנס, הגם שאני מחייב את הנאשם לחתום על התחייבות בסך של 10,000 ₪ למשך שלוש שנים, להימנע מלעבור על החיקוק לפיו הורשע.נ

לא יחתום הנאשם על ההתחייבות ייאסר למשך 90 ימים.ב

זכות ערעור תוך 45 יום מהיום.ו

**ניתן והודע היום,7 בדצמבר 2004 , בפומבי, במעמד הצדדים.נ**

**\_\_\_\_\_\_\_\_\_\_\_\_\_\_\_\_**

**חנוך פדר, שופט**

**סגן -נשיא**

נוסח מסמך זה כפוף לשינויי ניסוח ועריכה