**בתי המשפט**

|  |  |  |  |
| --- | --- | --- | --- |
| **בית משפט השלום כפר-סבא** | | **פ 002827/04** | |
|  | |
| **בפני** | **כב' השופטת נאוה בכור** | **תאריך:** | **28/11/2005** |

|  |  |  |  |
| --- | --- | --- | --- |
| **בעניין:** | **מדינת ישראל** | |  |
|  | **ע"י ב"כ** | **עו"ד יעקובי** | **המאשימה** |
|  | **נ ג ד** | |  |
|  | **סאנע בן מנסור – נוכח** | |  |
|  | ע"י ב"כ | **עו"ד סלע** | **הנאשם** |

**ב"כ הנאשם**:

עפ"י חוו"ד הממונה הוצע כמקום ביצוע עבודות השרות קהילת "בית כהן" בבאר שבע – מיום 27.12.05 – והנאשם מסכים לכך.

**הנאשם**:

אני מסכים לביצוע עבודות השרות כנ"ל.

**ב"כ המאשימה**:

אין התנגדות.

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [273](http://www.nevo.co.il/law/70301/273), [405 א'](http://www.nevo.co.il/law/70301/405a)

**גזר דין**

**1.** הנאשם הורשע לאחר שמיעת חלק מהראיות, ועפ"י הודאתו, במסגרת הסדר טיעון בעבירות של פריצה- עפ"י [סעיף 405 א'](http://www.nevo.co.il/law/70301/405a) ל[חוק העונשין](http://www.nevo.co.il/law/70301) תשל"ז – 1977 (להלן: **"החוק"**) ותקיפת שוטר – עפ"י [סעיף 273](http://www.nevo.co.il/law/70301/273) לחוק, בנסיבות המפורטות בכתב האישום המתוקן.

**2.** ביום 1.11.05 נכרת בין הצדדים הסדר טיעון לפיו תוקן כתב האישום, הנאשם הודה בעובדותיו, הורשע בגינו, והצדדים עתרו להשית על הנאשם מאסר בפועל בן 4 חודשים שירוצה בעבודות שירות, מע"ת על עבירות רכוש ותקיפת שוטרים, וקנס ע"ס 1500 ₪ שישולם ב-3 תשלומים.

**3.** בטיעוניה לעונש ציינה ב"כ המאשימה כי לנאשם הרשעות קודמות בעבירות רכוש, העבירות נשוא התיק הנדון בוצעו בנובמבר 04', ומאז הנאשם נמצא במעצר בית מוחלט.

הסדר הטיעון אינו נוגד את האינטרס הציבורי וגם לא מתעלם מהנסיבות האישיות של הנאשם והוא נותן לו הזדמנות נוספת להשתקם.

על כן עתרה ב"כ המאשימה לאמץ את הסדר הטיעון.

**4.** בטיעוניו לעונש ציין ב"כ הנאשם כי הוא מצטרף לדברי ב"כ המאשימה.

הנאשם נפגע מפנסיו של השוטר, ונזקק לטיפול רפואי.

הנאשם שוהה שנה במעצר בית.

על כן עתר ב"כ הנאשם לאמץ את הסדר הטיעון.

**5.** בפני בימ"ש ציין הנאשם כי הוא מצטער, הוא יתחיל דף חדש בחיים והוא מסכים לבצע עבודות שירות.

**6.** מחוו"ד של הממונה על עבודות השרות שהתקבלה ביום 28.11.05 עולה כי הנאשם כשיר לביצוע עבודות שירות.

**7.** **הכרעה**

עבירות הרכוש שהפכו לנגע פושה גורמות נזק רב לקורבן עצמו, אך גם לכלל החברה והמדינה. עבירות אלה מסכנות אנשים תמימים הנאלצים להתמודד עם אובדן ונזק, נוסף לטרדה ובזבוז זמן זאת – יחד עם פגיעה בתחושת הבטחון של הקורבנות בשל פגיעה בהם בד' אמותיהם, תוך חדירה לביתם – מבצרם.

הסכנה החמורה ביותר היא לגופם וחייהם של אנשים תמימים, הנתקלים באותם פושעים בשעת ביצוע המעשה, מנסים לגונן על הרכוש שרכשו בעמל כפיהם, ועימות זה עלול להוביל לפגיעה פיסית בהם, בשוטרים שנזעקו כדי ללכוד אותם - אנשים חפים מפשע שכל חטאם היה שהם שהו במקום הלא נכון בזמן הלא נכון, בעת ההמלטותו המסוכנת של העבריין מאוכפי החוק.

משטרת ישראל התגייסה בכוחות מתוגברים, ועורכת מבצעים רבים כדי ללכוד את אותם עבריינים ולהביאם לדין.

גם בימ"ש מחוייבים להשית עונשים חמורים על נאשמים כדי לגמול להם על מעשיהם הנפשעים ,המסוכנים והפוגעניים, בכדי להרתיע את העבריינים בכוח מלבצע עבירות אלה, כדי להביא לצמצום תופעה הרסנית, זו וכדי שהציבור יאמין במערכת אכיפת החוק וביכולותיה להתמודד עם הפשיעה הגואה.

**ברע"פ 1002/05 קאיד אבו קשיק נ. מ"י** (מיום 22.11.05)

דחה בימ"ש העליון את בקשתו של הנאשם שהורשע בעבירות רכוש ונידון ל-18 חודשי מאסר בפועל, 12 חודשי מע"ת והופעל מע"ת שהיה תלוי ועומד כנגד הנאשם שירוצה בחופף.

**ב**[**רע"פ 10448/05**](http://www.nevo.co.il/case/6170245) **קאיד אבו רקייק** (מיום 15.11.05)

דחה בימ"ש העליון את בקשתו של הנאשם שהורשע בהתפרצות לבניין שאינו מקום מגורים וגניבה ונידון ל-18 חודשי מאסר בפועל, מע"ת בן 9 חודשים למשך 3 שנים.

כב' השופט ס' גובראן פסק כי:

**"אף לגופו של עניין, מן הראוי לדחות את בקשת רשות הערעור. למבקש עבר פלילי מכביד, המתפרס על פני שנים רבות וכולל הרשעות בעבירות פריצה לבניין וביצוע גניבה, שבל"ר ונטישה במקום אחר, תקיפה כדי לגנוב, נשיאת סכין למטרה לא כשרה, הסגת גבול פלילית, איומים, העלבת עובד ציבור, נטילת נכסים לשם סחיטה, קשר לפשע, חבלה במזיד ברכב, החזקת מכשירי פריצה ועוד. הרשעתו של המבקש בעבירות נשוא בקשת רשות ערעור זה, מעידה על כך, כי הוא לא זנח את דרך העבריינות וכי לא תיקן את דרכיו. לאור האמור, לא נראה, כי יש להתחשב במיוחד לקולא בנסיבותיו האישיות השונות, מעבר להתחשבות בהקלת העונש שכבר ניתנה על – יד בית המשפט המחוזי, כפי שביקש.**

**ב**[**ע"פ 9684/05**](http://www.nevo.co.il/case/6157842) **כהן יוסף נ. מ"י** (מיום 20.10.05)

דחה בימ"ש העליון את ערעורו של הנאשם שהורשע בפריצה לדירה וגניבת רכוש מהדירה וכן בתקיפת שוטר שביקש לעצור אותו, ונידון ל-24 חודשי מאסר בפועל, הופעל מע"ת בן 6 חודשים, מע"ת בן 12 חודשים, וחולטה ערבות בסכום של 1,500 ₪.

**ב**[**רע"פ 7778/05**](http://www.nevo.co.il/case/6036988) **יעקב שיר נ. מ"י** (מיום 11.9.05)

דחה בימ"ש העליון את ערעורו של הנאשם שהורשע בהתפרצות למקום מגורים בכוונה לבצע גניבה ונידון ל-24 חודשי מאסר בפועל לאחר הפעלת מע"ת, שתי תקיפות מע"ת, וחולטה התחייבות כספית בסך 5,000 ש"ח, עליה חתם הנאשם בעבר.

**ברע"פ 4834/05 נאדר משראווי נ. מ"י** (מיום 19.6.05)

דחה בימ"ש העליון את ערועו של הנאשם שהורשע בהתפרצות לדירה וגניבה, החזקת כלי פריצה , החזקת סכין, התפרצות למקום מגורים והפרת הוראה חוקית ונידון ל-17 חודשי מאסר בפועל, לאחר הפעלת מע"ת שהיה תלוי ועומד כנגדו, 10 חודשי מע"ת.

**8.** מן הכלל אל הפרט

העבירות בהן הורשע הנאשם הן עבירות חמורות – באשר הוא לא נרתע מלפגוע באחרים גם במקום המוגן להם ביותר - והוסיף חטא על פשע, ופגע בנציג של שלטון החוק שניסה לעוצרו בגין מעשיו.

בכך, העיד הנאשם על עצמו כי הוא עבריין מסוכן שלא חס על אחרים, אינו בוחל באמצעים, גם אם זה כרוך בפגיעה באנשי חוק, רומס את חוקי המדינה ברגל גסה - ועושה ככל העולה על רוחו.

רושם זה מתחזק גם נוכח עברו הפלילי המכביד של הנאשם, הכולל עבירות רכוש ותקיפות שוטרים, ומכאן - שהנאשם לא למד את הלקח, לא הפנים את חומרת מעשיו והוא בוחר שוב ושוב לבצע את אותן עבירות.

הנאשם בחר לנהוג בדרך עבריינית עוד בהיותו נער, וההתחשבות בו מצד בימ"ש לא הובילה אותו לדרך הישר, גרמה לו לראות בכך חולשה של המערכת ויכולת להתל בה. הנאשם גם ביצע את העבירות בהן הורשע מס' חודשים לאחר שהורשע בגין ביצוע עבירת רכוש ותקיפת שוטרים, **ב**[**ת.פ 1917/03**](http://www.nevo.co.il/case/2150293) **(שלום-ב"ש).**

מאידך, הנאשם הודה במיוחס לו במסגרת הסדר טיעון, ובכך חסך מזמנם היקר של העוסקים במלאכת אכיפת החוק.

**9.** סופו של דבר, ולאחר ששקלתי את מכלול השיקולים לחומרא ולקולא הגעתי לכלל מסקנה כי הסדר הטיעון שבין הצדדים מאוסן ומביא לידי ביטוי ראוי את כלל שיקולי הענישה.

לפיכך, הנני גוזרת על הנאשם את העונשים הבאים:

א. 4 חודשי מאסר בפועל – שיומרו וירוצו בעבודות שרות, כמפורט בחוו"ד הממונה על עבודות השרות – וזאת בקהילת "בית כהן" רח' שזר 2 ב"ש, בעבודות אחזקה, סיוע, שרותים או מנהלה, החל מיום 27.12.05 – ובמסגרת השעות שנקבעה ע"י הממונה בחוות דעתו.

על הנאשם להתייצב בפני המפקח על עבודות השרות לצורך קליטה והצבה ביום 27.12.05 בשעה 08:00 במפקדת גוש דרום בב"ש ליד כלא ב"ש.

הובהר לנאשם כי הוא מחוייב לעדכן את משרד הממונה בכל שינוי, אם יחול, בכתובת מגוריו ועליו לעמוד בתנאי הפיקוח וביקורות הפתע, וכי כל הפרה בעבודות השרות עלולה להביא להפסקה מנהלית שלהם וריצוי העונש במעצר ממש.

**עיכוב ריצוי גזה"ד כנ"ל יהא בכפוף לכל הערבויות שהומצאו בתיק זה שתוותרנה בתוקפן – וזאת להבטחת התייצבותו של הנאשם לריצוי עונשו עד לסיומו.**

**כן, יוצא צו עיכוב יציאה מן הארץ כנגד הנאשם ויופקד דרכונו לצורך הנ"ל.**

ב. מע"ת בן 7 חודשים למשך 3 שנים מהיום, שלא יעבור עבירות רכוש ואלימות.

ג. קנס בסך 1,500 ₪ או 35 ימי מאסר תמורתו.

הקנס ישולם ב- 3 תשלומים שווים, חודשיים ורצופים החל מיום 1.2.06.

**10.** זכות ערעור תוך 45 יום.

**5129371**

**5467831311.** עותק גזה"ד ישלח לממונה על עבודות השרות.

**ניתן היום כ"ו בחשון, תשס"ו (28 בנובמבר 2005) במעמד הצדדים.**

נאוה בכור 54678313-2827/04

|  |
| --- |
| **נאוה בכור, שופטת** |

002827/04פ יסמין

נוסח מסמך זה כפוף לשינויי ניסוח ועריכה