בתי המשפט

|  |  |  |  |
| --- | --- | --- | --- |
| **בית משפט השלום כפר-סבא** | | **פ 002852/02** | |
|  | |
|  | **כב' השופטת ק. רג'יניאנו** | **תאריך:** | **16/02/2003** |

|  |  |  |
| --- | --- | --- |
| המאשימה: | מדינת ישראל |  |
|  | - נ ג ד - |  |
| הנאשם: | אורי בונפיטו |  |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144](http://www.nevo.co.il/law/70301/144), [144 (א)](http://www.nevo.co.il/law/70301/144.a), [144 (ב) (2)](http://www.nevo.co.il/law/70301/144.b.2)

**גזר - דין**

1. הנאשם מואשם בעבירה של החזקת נשק שלא כדין - עבירה לפי [סעיף 144 (א)](http://www.nevo.co.il/law/70301/144.a) לחוק העונשין, תשל"ז-1977.

על פי עובדות כתב האישום, בתאריך 27/09/02 החזיק הנאשם מתחת לקרוואן המשמש כמשרד במתחם עסקו בכפר סבא (פינת הרחובות תל חי ובן יהודה), 4 אקדחים ו-14 כדורים של 9 מ"מ.

להלן סוגי האקדחים:

5129371

אקדח FN עם משתיק קול כשהוא טעון במחסנית.

אקדח HELWAN.

אקדח מסוג יריחו עם מחסנית ריקה.

אקדח מסוג סמיט אנד ווסון.

מלכתחילה כפר הנאשם בעובדות כתב האישום והתיק נקבע להוכחות.נ

בישיבה ביום 15/01/03 הודיעו ב"כ הצדדים כי הגיעו להסדר טיעון, בכפוף לו יודה הנאשם בעובדות כתב האישום התביעה תעתור לעונש מאסר של 28 חודשי מאסר והסניגור יעתור לעונש של 18 חודשי מאסר כאשר מוסכם שהמאסר על תנאי של 8 חודשים התלוי ועומד נגד הנאשם יופעל בחופף ובמצטבר.ב

ברוח הסדר הטיעון, הורשע הנאשם על פי הודאתו בעבירה המיוחסת לו.ו

2. עובר לשמיעת הטיעונים זומנו 4 עדי הגנה.

הגב' מרגנית קרני, היא עו"ס ומרכזת את היחידה לטיפול בנפגעי סמים בכפ"ס, הנאשם מוכר לה מ-2 תקופות טיפול. טיפול של חצי שנהב שהחל בדצמבר 98 וטיפול שני מיוני 2000 עד מעצרו בתיק זה, אוקטובר 2002.נ

היא ציינה כי הנאשם התמיד בטיפול ועשה מאמצים ניכרים לעשות שינוי בחייו. הוא שמר על נקיון מסמים במהלך כל הטיפול, ושיתף את המטופלים האחרים בדרך שעבר.ב

גיסתו של הנאשם, עו"ס במקצועה התייחסה לשינוי שעשה הנאשם בשנתיים האחרונות ולנסיבות חייו הקשות מאז היה ילד.ו

עד ההגנה פדר אריה, שותפו של הנאשם לעסק (יצוא והספקה של משטחי עץ), התייחס לרצינות שבה נהג הנאשם במקום עבודתו.נ

אשתו של הנאשם, הכירה את הנאשם כאשר הייתה אסירה משוחררת. התייחסה לשינוי שעשה הנאשם באורחות חייו ב-10 השנים האחרונות. לבני הזוג ילדים. היא ביקשה שלא להחמיר עם הנאשם ולו למען ילדיו ועל מנת לאפשר לו לחזור ולתפקד בחברה.ב

בהסכמה הוגשו 3 תסקירים של שירות המבחן שהוגשו בתיקים קודמים.ו

3. ב"כ התביעה הצביעה על הנסיבות החמורות של ביצוע העבירה, בשים לב למספר האקדחים שהוחזקו והתחמושת הרבה, כאשר האקדחים טעונים ולצידם כפפות ומחסה לעיניים. מה שמצביע שלא מדובר בכוונות תמימות של החזקה.נ

התובעת הסכימה כי טענת הנאשם, שהנשק הוחזק עבור אחרים נלקחה כנסיבה מקלה ולפיכך, הסכימה התביעה להסתפק בעונש קל יחסית של 28 חודשי מאסר בפועל.ב

הוגש גליון הרשעותיו הקודמות של הנאשם. נגד הנאשם תלוי ועומד מאסר על תנאי של 8 חודשים.ו

4. הסניגור ציין בטיעוניו כי ניהול ההוכחות בתיק היה מחייב הסרת חסינות ודיון במידעים מודיעיניים ולא בכדי הסכימה התביעה למה שהסכימה. עוד טען הסניגור כי הנאשם לא הסתבך בפלילים מאז 98 ומהעדויות שנשמעו ברור כי עבר תהליך שיקום רציני, במרכז גמילה, הקים עסק ופרנס את משפחתו. בנסיבות אלה, ביקש הסניגור להסתפק ברף הנמוך של העונש המוצע - ב - 18 חודשי מאסר.

הנאשם הביע חרטה וביקש רחמים.נ

5. אין חולק שמדובר בעבירה חמורה, קל וחומר בנסיבות תיק זה כאשר מדובר בהחזקה של מצבור נשק וכאשר אחד האקדחים מצוייד במשתיק קול, מה שמלמד לכאורה שהנשק מוחזק למטרות פליליות.ב

הענישה בתיקים כגון אלה צריכה לתת מענה לחומרתן של עבירות בנשק כאשר ברי כי נשק המוחזק ללא רשיון מוצא את דרכו לידיים עוינות או עברייניות. עברו של הנאשם מכביד.ו

מהתסקירים עולה כי בשנים האחרונות נרתם לטיפול גמילה ועבר שינוי בחייו.

אני מוצאת לנכון לציין כי בניגוד לטענת הסניגור כי מאז 1998 לא הסתבך הנאשם בעבירה נוספת, הרי שעל פי התסקיר מיום 11/10/01, במהלך תקופת הטיפול, בעת שהיה בפיקוח של שירות המבחן הסתבך בעבירות של החזקת סכין למטרה לא כשרה איומים ותקיפה (פ.א. 2816/01 כפ"ס) התיק צורף לת.פ. 1743/99 כפ"ס.נ

בעברו של הנאשם עשרות עבירות רכוש, שימוש ברכב ללא רשות, איומים, בריחה ממשמורת חוקית,תקיפה, התחזות כאחר, נהיגה ללא רשיון ועבירה של יבוא ויצוא נשק, עבירה לפי [סעיף 144 (ב) (2)](http://www.nevo.co.il/law/70301/144.b.2) לחוק העונשין שבוצעה ב - 1993.ב

אין לנאשם הרשעה בעבירת סמים אבל ברור לי מהתסקירים ומהעדויות כי הוא היה מכור לסמים ועבר תהליך גמילה.

5. להשקפתי, הסדר הטיעון, אפילו על פי העונש הגבוה המוצע על ידי התביעה מקל עם הנאשם. התביעה שקלה במסגרת הסדר הטיעון כל טענה אפשרית לזכותו של הנאשם ונתנה משקל רב (אולי יותר ממה שנדרש) לנסיבותיו האישיות של הנאשם ולטענתו לגבי החזקת הנשקים. נסיבות החזקת הנשק ביחד עם כפפות ומסכת עיניים מצביעות על כוונות עברייניות ולא על החזקה תמימה.

מכאן ברורה עמדתי שאין בכוונתי לגזור עונשו של הנאשם על פי העונש המוצע על ידי הסניגור.

להבנתי, עונש נמוך מזה המוצע על ידי התביעה, אפילו כאשר מדובר בהסדר טיעון יחטיא את מדיניות הענישה ועלול להתפרש כמתן לגיטימציה מצד בית המשפט בעבירות חמורות כגון אלה. בשל השינוי שעשה הנאשם באורח חייו אני רוצה לקוות שהנאשם מעד ולא חזר לעולם הפשע.ו

לאחר שנתתי דעתי לכל הנסיבות לרבות הודאתו של הנאשם, הסדר הטיעון המוצע, נסיבות העבירה, עברו של הנאשם וכל נסיבה אחרת אני דנה את הנאשם לעונשים הבאים:

1. בגין הרשעתו בתיק זה אני מטילה 25 חודשי מאסר בפועל.נ

2. אני מפעילה את המאסר על תנאי של 8 חודשים שהוטל על הנאשם ביום 21/09/00 בת.פ. 7115/99 בבית משפט השלום באר שבע.ב

שלושה חודשים מתקופת מאסר זו תרוצה במצטבר למאסר שהוטל בתיק

זה והיתרה בחופף.ו

**סה"כ 28 חודשי מאסר בפועל מיום מעצרו.נ**

3. 10 חודשי מאסר על תנאי למשך 3 שנים שלא יעבור עבירה לפי [סעיף 144](http://www.nevo.co.il/law/70301/144) לחוק העונשין.ב

4. קנס בסך 7,500 ₪ או 3 חודשי מאסר תמורתו.ו

הקנס ישולם בחמישה תשלומים חודשיים שווים ורצופים החל

מ - 01/03/03.נ

לא ישולם תשלום במועדו, תעמוד כל יתרת הקנס לפרעון מיידי.ב

האקדחים והתחמושת שנתפסו בחזקת הנאשם יחולטו.ו

ניתן היום י"ד ב אדר א, תשס"ג (16 בפברואר 2003) במעמד \_\_\_\_\_\_\_\_\_\_\_

זכות ערעור תוך 45 יום.נ

ק.רג'יניאנו, שופטת

נוסח זה כפוף לשינויי עריכה וניסוח