**בתי המשפט**

|  |  |  |
| --- | --- | --- |
| **בפני כבוד השופטת רות לורך** | **פ 003004/02** | |
|  | |
| **בית משפט השלום כפר-סבא** | **תאריך:** | **15.06.03** |

|  |  |  |  |
| --- | --- | --- | --- |
| **בעניין:** | מדינת ישראל | |  |
|  |  |  | **המאשימה** |
|  | **נ ג ד** | |  |
|  | **עאזם בן מוחמד סאמי** | |  |
|  |  |  | **הנאשם** |

הנאשם הודה במסגרת הסדר טיעון, בעבירה של החזקת נשק שלא כדין, בניגוד לסעיף 144(א) לחוק העונשין, תשל"ז-1977.

**גזר - דין**

הנאשם הודה במסגרת הסדר טיעון, בעבירה של החזקת נשק שלא כדין, בניגוד לסעיף 144 (א) לחוק העונשין, התשל"ז – 1977.

על פי עובדות כתב האישום, ביום 15.04.1999, נהג הנאשם ברכב השייך לגיסו, והסיע את עזאם צפדי (להלן: "תושב האזור").

5129371באותן נסיבות, נמצאו בדופן הפנימית של הדלת השמאלית – קדמית של הרכב נשק מאולתר מסוג קרל גוסטאב ומחסנית של נשק מסוג עוזי.

טרם שמיעת הראיות, הגיעו הצדדים להסדר טיעון, לפיו עותרת התביעה להטיל על הנאשם עונש של 6 חודשים מאסר אשר ירוצו בעבודות שירות ומאסר מותנה. מנגד, עותר הסניגור להסתפק בעונש של 3 חודשים מאסר.

הכלל הוא כי בהתקיים איזון ראוי בין האינטרס הציבורי הפרטני והאינטרס הציבורי הרחב שהתביעה מייצגת מצד אחד, לבין טובת ההנאה שניתנה לנאשם מצד אחר – יכבד בית המשפט את הסדר הטיעון ויגזור את עונשו של הנאשם על פיו (ר' ע"פ 1958/98 – פלוני).

עם זאת, חייב בית המשפט לשקול את השיקולים הראויים לעונש. נקודת המוצא היא מידת העונש המוצע בשים לב לסוג העבירה, לחומרתה ולנסיבות ביצועה. עוד יש לשקול נסיבותיו האישיות של הנאשם ומידת הוויתור שויתר הנאשם, נוכח סיכויי ההרשעה או הזיכוי המלא ללא ההסדר.

בענייננו, העבירה בה הורשע הנאשם חמורה.

המחוקק וכן בתי המשפט הדגישו את הצורך בהרתעת מבצעי עבירות אלה.

החזקת נשק שלא כדין יוצרת סיכון הנשקף מעצם החזקת כלי ירייה העלול לפגוע או להמית אדם, ובייחוד כאשר שימוש כזה נעשה על ידי מי שלא הוסמך להחזיק בנשק.

החזקה שלא כדין וללא ידיעת הרשויות המוסמכות מסכלת את הסינון הנדרש במחזיקי הנשק הן מבחינת אישיותם והן על ידי פיקוח ביחס למבחנים שעליהם לעבור.

עצם העובדה, שהנאשם הסתיר את הנשק במקום שהוטמן בדלת הרכב, מלמדת גם היא על החומרה של העבירה ועל החזקת הנשק בניגוד לתנאים המחייבים מי שמחזיק נשק כדין ובהתאם לתנאי הרשיון.

נוכח חומרת העבירות נקבעה מדיניות ענישה מחמירה על ידי בתי המשפט עם מבצעי עבירות שכאלה, כשמטרת הענישה בין היתר הינה הרתעתית.

בדרך כלל, גוזרים בתי המשפט עונש של מאסר בפועל משמעותי בגין עבירה זו.

הצדדים פירטו את השיקולים שהביאו אותם להסדר:

נסיבותיו האישיות של הנאשם – הנאשם כבן 30, נשוי ואב לילדה כשאישתו בהריון.

לנאשם הרשעה אחת - בעבירה של תקיפה חבלנית מ – 1998. למעט הרשעה זו, מנהל הנאשם אורח חיים נורמטיבי, עובד, ואין ספק כי עונש של עבודות שירות יפגע באורחות חייו ופרנסתו.

הנאשם נעצר ביום 15.4.1999 ביחד עם תושב האזור. שניהם הואשמו בעבירה של החזקת נשק. תושב האזור אשר הודה בעבירת שהייה בלתי חוקית ובהחזקת נשק, נדון בבית משפט צבאי לעונש של חודש מאסר בפועל, 11 חודשים מאסר על תנאי ו-2000 ₪ קנס. עונש זה נגזר עליו, הגם שבעברו הרשעה קודמת בעבירה של אמל"ח.

עיון בגזר הדין מלמד כי בית הדין נתן משקל רב לעובדה שאחזקת הנשק על ידו היתה לימים ספורים ולצורך תיקונו על פי בקשת הנאשם שבפני.

אין חולק על כך, כי לתביעה קושי בהבאת הראיות, ובפרט בהבאת העד המרכזי (תושב האזור). קושי זה נובע הן ממקום מגוריו והן מחששו להגיע לבית המשפט ולהעיד לאחר שאחיו נרצח לפני מספר חודשים ובני משפחתו נמצאים בנידוי חברתי.

בנוסף, ציין הסניגור כי הנשק נמצא ברכב שאינו שייך לנאשם, לא נמצאו מעתקים שיכלו לקשור את הנאשם לרכב ואף לא בוצעה בדיקת ירי לנשק להוכחת היותו "נשק" כהגדרת החוק.

לאחר ששמעתי את הצדדים ובחנתי את השיקולים השונים, באתי לכלל מסקנה כי הרף התחתון של ההסדר משקף את האיזון הראוי בין האינטרסים השונים.

לטעמי, יש ליתן משקל רב למידת הויתור שויתר הנאשם נוכח סיכויי הזיכוי ללא הסדר וזאת על פי טיעוני הצדדים, וכן, לעונש הקל שהוטל על התושב הזר כשבעברו הרשעה באותה עבירה ממש ובאופן זה, לפעול על פי כלל אחידות הענישה.

לפיכך, אני גוזרת על הנאשם את העונשים הבאים:

1] 3 חודשים מאסר אשר ירוצו בעבודות שירות בבית החולים "בילינסון" בפתח תקוה.נ

תחילת ריצוי העבודות ביום 01.12.03.ב

בשל עיכוב ביצוע גזר הדין, מוצא צו עיכוב יציאה מן הארץ.ו

2] 10 חודשים מאסר על תנאי והתנאי הוא שלא יעבור תוך 3 שנים עבירה בה הורשע.

***זכות ערעור תוך 45 יום.***

**ניתן היום, ט"ו בסיון, תשס"ג (15 ביוני 2003), במעמד ב"כ המאשימה, עו"ד סיון, הנאשם וב"כ.נ**

|  |
| --- |
| **רות לורך, שופטת** |

**התובע:**

אבקש להשמיד את הנשק.ב

#### החלטה

**כמבוקש.ו**

**ניתנה היום, ט"ו בסיון, תשס"ג (15 ביוני 2003), במעמד הצדדים לעיל.נ**

|  |
| --- |
| **רות לורך, שופטת** |

נוסח זה כפוף לשינויי עריכה וניסוח