**בתי המשפט**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | בית משפט מחוזי נצרת | | | | | פ 001055/01 | | |
|  |  | | |
|  | **בפני:** | **כב' הנשיא יהודה אברמוביץ – אב"ד**  **כב' השופט חיים גלפז**  **כב' השופט ניסים ממן** | | | |  | |  |
| בעניין: | | | מדינת ישראל | | | |  | |
|  | | |  | |  | | המאשימה | |
|  | | | נ ג ד | | | |  | |
|  | | | 1 . עבאס מאהר  2 . עבאס נאדר | | | |  | |
|  | | | ע"י ב"כ עו"ד חליחל |  | | | **הנאשמים** | |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144 א](http://www.nevo.co.il/law/70301/144a)

גזר דין

1. כתב האישום שהוגש נגד הנאשמים, אחים מבני משפחת עבאס, מכפר כנא, הינו בעקבות שרשרת ארועים חוזרים ונשנים של סכסוך עקוב דמים בין שני פלגים יריבים בכפר כנא, כאשר באחד מארועים אלה, ביום 28/2/01, כתוצאה מתגרה בין שני הפלגים נורו יריות ושני אנשים נפגעו פגיעות חמורות.

נאשם מס' 1 הגיע למקום התגרה כשהוא מצוייד ברובה צייד. כאשר כוח משטרה שהוזעק למקום התגרה הגיע על מנת לברר פרטי התגרה, ירה נאשם מס' 1 מרחק של כ- 25 מ', יריה אחת מרובה הצייד, לעבר סככה סמוכה. קצין משטרה שהבחין ביורה צעק לעברו לעצור, אולם נאשם מס' 1 שלא נשמע להוראתיו, החל להתרחק מהמקום ובעוד הקצין בעקבותיו הסתובב נאשם מס' 1 לעברו של הקצין, כיוון הרובה וירה יריה אחת לעברו, יריה שפגעה בכביש. אז שלף הקצין אקדח, ירה יריה באויר וצעק "עצור משטרה". נאשם מס' 1 החל להימלט מהמקום כשהקצין דולק אחריו. לפתע נאשם מס' 1 עצר, פנה לעבר הקצין וצעק לעברו "אני אחסל אותך", וכיוון הרובה לעבר הקצין וירה יריה נוספת לעברו, שלא פגעה בקצין המשטרה, שתפס מחסה מאחורי פח אשפה. נאשם מס' 1 המשיך להימלט ואז רץ לעבר הקצין נאשם מס' 2 ובידו מוט מתכת, אולם כשהקצין שלח את ידו אל האקדח השליך נאשם מס' 2 את מוט הברזל ונמלט. בארוע זה נשא נאשם מס' 2 גם סכין על גופו.

5129371

בסופו של דבר, הצליח כח המשטרה לעצור את הנאשמים.

2. על כל אלה הועמד נאשם מס' 1 לדין, בין היתר באשמת נסיון לרצח, אשמה שנמחקה מכתב האישום בעקבות הודאתו בעובדות כתב האישום, ונאשם מס' 1 הורשע בעבירות של חבלה בכוונה מחמירה, עבירות בנשק – החזקה ונשיאה, הפרעה לשוטר במילוי תפקידו, איומים, תגרה, ויריות באזור מגורים.

נאשם מס' 2 הורשע לאור הודאתו בעובדות כתב האישום בנסיון לתקוף שוטר בנסיבות מחמירות, הפרעה לשוטר במילוי תפקידו ואחזקת סכין שלא כדין.נ

נאשם מס' 1 גם צרף להודאתו תיק נוסף שהיה פתוח נגדו (פ"א נצרת 2450/95), שבו הודה ושענינו החזקת נשק שלא כדין (אשמה לפי [סעיף 144 א](http://www.nevo.co.il/law/70301/144a) ל[חוק העונשין](http://www.nevo.co.il/law/70301)) כשמדובר בתחמושת שנמצאה בביתו של נאשם זה.ב

3. במסגרת עסקת הטיעון הוסכם כי על נאשם מס' 1 יושת עונש מאסר בפועל בן 34 חודשים עד חמש שנים, כשהצדדים יטענו באופן חופשי לענישה בין רמת המינימום והמכסימום כנ"ל, וכן מאסר על תנאי וקנס. על נאשם מס' 2 הוסכם במסגרת עסקת הטיעון לגזור מאסר של 3 חודשים שירוצו בעבודות שרות וכן מאסר על תנאי.ו

אין חולק שמדובר בארוע חמור כשלעצמו, כשהנאשם מס' 1 יורה לעבר קצין משטרה, וכל זאת בארוע שבו התאספו אנשים רבים בעקבות הקטטה, לרבות אנשי משטרה. גם אם מי שנפגע בירי, קודם לכן, עקב הסכסוך בין שני הפלגים היריבים, היה קרוב משפחה של הנאשם מס' 1, ברי שכאשר אנשי המשטרה הגיעו למקום היה זה כדי להשיב הסדר על כנו. אולם, באותה עת נאשם מס' 1 אינו מהסס כלל ויורה ברובה הצייד שנמצא עמו, לעבר הקצין, כשלמזלו הקצין לא נפגע.נ

יתר על כן, נגד נאשם זה תלוי ועומד מאסר על תנאי להפעלה, מאסר של 6 חודשים בגין הרשעה של יריה בנשק חם באזור מגורים, שהוסכם כי גם ענישה זו תהיה בתוך תחום הענישה שעליה סוכם בעסקת הטיעון.ב

התוצאה הינה, איפוא, שמדובר בנאשם בן 37 שנה שהינו נשוי ואב לשישה ילדים קטנים, שאינו מתנהג כאדם מיושב ונורמטיבי ואינו בוחל בשימוש בנשק חם, על אף שאך לאחרונה בגזר דין מיום 12/1/00 נגזר דינו למאסר על תנאי בגין ירי מנשק חם באזור מגורים.ו

4. בנסיבות אלה, אין ספק שיש להחמיר בדינו, בעוד שכל נסיבותיו האישיות, ובעיקר משפחתו הענפה, מחווירות כנגד חומרת העבירה ונסיבותיה, מה גם והנאשם היה זה שהיה צריך להיות ער לכך שהינו אב לשישה ילדים וכי אין כל מקום לעשות שימוש בנשק חם בארוע זה. יחד עם זאת, בהתחשב בהודאתו של נאשם מס' 1 יש להקל עמו קמעה בענישה המכסימלית. לפיכך, הננו גוזרים עליו מאסר בפועל של 54 חודשי מאסר מיום מעצרו 28/2/01, כאשר במאסר זה מופעל בחופף גם מאסר על תנאי של 6 חודשים בגין הרשעה בת.פ 5602/99 של בית משפט השלום בנצרת.נ

כמו כן, הננו גוזרים עליו מאסר של שנה על תנאי, והתנאי שתוך שלוש שנים מתום מאסרו לא יעבור על עבירת פשע ויורשע וכן קנס בסך של 5,000 ₪ או חודשיים מאסר תמורתם.ב

באשר לנאשם מס' 2 הואיל ומעורבותו בארוע זה היתה שולית יותר והעובדות המיוחסות לו אינן חמורות, הננו מקבלים את עסקת הטיעון כלשונה וגוזרים עליו מאסר של 3 חודשים שאותם ירצה בעבודות שרות וכן 6 חודשים מאסר על תנאי והתנאי שתוך שלוש שנים מהיום לא יעבור על עבירת פשע ויורשע.ו

הוסברה לנאשם מס' 1 זכותו לערער ואילו לגבי נאשם מס' 2 נקבע ליום \_\_\_\_\_ לצורך קבלת חוות דעת של הממונה על עבודות שרות.נ

**ניתן בנוכחות ב"כ התביעה, הנאשמים ובא כוחם היום, 11/7/01.ב**

|  |  |  |  |  |
| --- | --- | --- | --- | --- |
| **ניסים ממן**  **שופט** |  | **חיים גלפז**  **שופט** |  | **יהודה אברמוביץ**  **נשיא- אב"ד** |

001055/01פ- מירב

נוסח מסמך זה כפוף לשינויי ניסוח ועריכה