בתי המשפט

|  |  |  |  |
| --- | --- | --- | --- |
| **בבית המשפט המחוזי בנצרת** | | פ 001186/01 | |
|  | |
| **בפני:** | **כב' השופט אהרן אמינוף** | **תאריך:** | **10/03/2002** |

|  |  |  |  |
| --- | --- | --- | --- |
| **בעניין:** | מדינת ישראל | |  |
|  |  |  | המאשימה |
|  | **נ ג ד** | |  |
|  | אל נתן אברהם | |  |
|  |  |  | הנאשם |

**גזר דין**

1. בכתב האישום ייחסו לנאשם עבירות של נשיאת, או הובלת נשק ואבזר, החזקת נשק ואבזר והפרעה לשוטר בשעת מילוי תפקידו.

2. עוד בטרם הוחל בגביית ראיות הודה הנאשם והורשע בעבירות המיוחסות לו בכתב האישום.

5129371

5129371

3. זו בתמצית התמונה העולה מכתב האישום:

עובר לתאריך 26.8.01 החזיק הנאשם ברשותו כלי נשק מסוג יריחו המסומן AB02915 ומחסנית ובה כדורים בקוטר 9 מ"מ (להלן: "הנשק").נ

הנשק היה עטוף במגבת ספוגת שמן בתוך שקית שהונחה בתיק והיה מוחבא בחלקו האחורי של רכבו מסוג סובארו מס' 03-144-60 (להלן:הרכב) עת שנסע באיזור יער – אתר התאנים בחצור.ב

במקום ובמועד הנ"ל עוכב הנאשם ע"י שוטרים ורס"ר קבלאן יוסף (להלן: השוטר) הורה לנאשם לנסוע לכיוון תחנת ראש פינה. בהגיע הנאשם לצומת שם היה עליו לפנות ימינה לכיוון תחנת המשטרה, נסע ישר בניגוד להוראות השוטר.ו

בעת שהשוטר ניסה להזעיק עזרה בקשר האלחוטי, מנע הנאשם בעדו לעשות כן והשוטר נאלץ לדומם את מנוע הרכב.

4. ב"כ המאשימה טענה שמדובר בעבירות חמורות של החזקת נשק שיש בו להביא לתוצאה של קטילת חיי אדם, נגישות לאנשים אחרים כמו ילדים למקום בו נמצא הנשק שהוא כלי מסוכן.נ

לטענתה, יש לנאשם הרשעה משנת 1984 בה ביצע עבירה מאותו סוג, וכן ביצע בעבר עבירות כאלה ואחרות, ואין זו הסתבכותו הראשונה עם החוק, אף נענש במאסרים וניתנה לו הזדמנות לשקם את דרכו ולמרות זאת חזר לפשע. כמו כן, הנאשם הצהיר במשטרה שהיה לו נשק נוסף שהוא מחביא ונעלם.

ב"כ המאשימה בקשה להטיל על הנאשם מאסר בפועל לתקופה ראויה שלא תתבטא בעבודות שירות וכן מאסר על תנאי וקנס בניגוד לתסקיר קצין המבחן שאין בו המלצה טיפולית.ב

5. ב"כ הנאשם בקש להסתפק בעונש של עבודות שירות, ובקש להבחין בין עברייני נשק שמסתובבים ומגלגלים לכיסיהם אלפי שקלים, לבין מעשיו של הנאשם שגדל באוירה משפחתית אומללה בה סבל מבחינה כלכלית, התדרדר לתהום העברייני.

לדבריו, מאז 1987 ניסה הנאשם להשתלב בתוכנית שיקום האסיר מטעם הרשות, אף התחתן, הקים משפחה ודאג לגדל את ילדיו יחד עם אשתו, כמו כן הנאשם נכנס לחובות ואף פשט רגל, נפשו נחלשה וחזר לצרוך סמים.ו

הנאשם לא עבר עבירה מזה כ-15 שנים, ותפקד כאדם רגיל, בנשק לא נגרם נזק לאדם כלשהו.

על כן, בקש הסניגור לאמץ את המלצת קצין המבחן ולהטיל על הנאשם עבודות שירות.נ

ב"כ הנאשם הציג תעודת הוקרה של הנאשם שניתנה לו מרוטרי בינלאומי, בשנת

1994-1993 כאות הצטיינות להתנדבות בקהילה.ב

כמו כן תעודת הצטיינות ממשרד העבודה והרווחה לטיפול בנפגעי סמים בצפת לשנת 1993, וכן תעודה של הרשות למלחמה בסמים שניתנה לנאשם בגין סיום קורס למדריכים במסגרת טיפול בנפגעי סמים לשנת 1995.ו

6. **א**. לנאשם יש הרשעות קודמות רבות ובתוכן עבירות של **מעשה מגונה כוח, סחר**

**בסמים מסוכנים** (שלוש פעמים) משנת 1979, נזק לרכוש במזיד, **התפרצות למגורים** (ארבע פעמים), **החזקת נשק שלא כדין משנת 1985, ועדויות סותרות משנת 1987** (האחרונה שבהן).נ

**ב**. מתסקיר שירות המבחן עולה התמונה הבאה:

הנאשם הוא בן 43 נשוי ואב לשלושה ילדים, תאומים בני 9 וילדה כבת 8, אשתו נורית בת 40, אחות במקצועה ובני הזוג מצויים בהליכי גירושין.ב

הנאשם נולד בתל אביב למשפחה מרובת ילדים, הוריו התגרשו בהיותו בן 8, גדל באוירה כלכלית וחינוכית זניחה.

בגיל 15 החל לצרוך סמים והתמכר להם ולבצע עבירות רכוש, ונידון לריצוי עונש מאסר בפועל.ו

בשנת 1987 עם יציאתו מהכלא, החל תהליך שיקום בכפר בלום שכלל גיוס לצה"ל.נ

בגיל 34 השתלב במערך שירות מילואים.ב

עבד כמדריך למכורים בסמים מטעם עירית צפת, ומאוחר כפקח עירוני.

לאחרונה חלה התדרדרות ביחסיו עם אשתו נורית, עזב את עבודתו ופתח פאב ומסעדה וכשל, מאז התדרדר לשמוש בסמים והתרועע עם אלמנטים פליליים.ו

להערכת שירות המבחן שהתלבט רבות (ראה עמ' 2 למטה בחוות הדעת) מתנדנד הנאשם בין העולם העברייני והעולם הנורמטיבי, וזאת בעתות לחץ ומשבר שנקלע להם.נ

הנאשם ספר לקצין המבחן שילדיו מצאו את הנשק ביער הסמוך למגוריו והתקשה להסביר מדוע הנשק הוחזק ברשותו. בסופו של דבר המליץ שירות המבחן לא להטיל על הנאשם, עונש מאסר בפועל, אלא להסתפק בעונש מאסר שירוצה בעבודות שירות.ב

תסקיר שירות המבחן מסתיים במילים אילו:

"מההבט הצר של מניעת התדרדרותו החוזרת לעולם העברייני ומבלי להתעלם מחומרת עבירותיו, אנו ממליצים בפני כבוד בית המשפט לשקול בחיוב את האפשרות שלא להטיל עליו מאסר בפועל. להערכתנו, שליחתו לריצוי מאסר בפועל במצב המשברי בו אברהם הינו נתון כיום כאמור לעיל, מקפל בתוכו סיכון לנסיגתו לדפוסי התנהגותו החריגים ולפעילות עבריינית אינטנסיבית, על כן לחילופין אנו ממליצים בפני כבוד בית המשפט לשקול בחיוב את האפשרות להסתפק בהטלת עונש מאסר שירוצה בעבודות שירות".ו

7. הנאשם הנמצא כיום במעצר בית מלא, הביע חרטה ומבקש הזדמנות נוספת.

8. **א**. הדוגמאות מן הפסיקה – שהביאה ב"כ המאשימה כדי להצביע על עונשים

חמורים שהוטלו אינן מתאימות למקרה שלפנינו.

**ב**. כידוע, המלאכה של הטלת העונש היא הקשה שבמלאכות השופט ויש לדון כל

מקרה לפי נסיבותיו של המקרה עצמו ושל הנאשם.נ

**ג**. אין ספק כי במקרה שלפנינו מדובר בעבירות חמורות, **ומן הדין** היה להטיל על הנאשם מאסר בפועל, ביחוד לאור הרשעותיו הקודמות.

ברם, במקרה זה יש לנקוט לפנים משורת הדין בעיקר בשל שלושה טעמים :

**(א)** הרשעתו האחרונה היא משנת 1987.ב

**(ב)** נסיונו הממושך להשתקם.ו

**(ג)** הסיכוי הקיים לשיקומו והמלצת שירות המבחן.נ

10. לאור כל האמור לעיל, ובהתחשב בעברו של הנאשם מחד גיסא ובהודאתו ו"במעצר בית" בו שהה מאז **4.9.01**, והמלצת שירות המבחן, מאידך גיסא, אני מטיל על הנאשם עונש כדלקמן:

**א**. מאסר בפועל למשך 6 חודשים שירוצה בעבודות שירות בתנאי שהנאשם יסכים

והממונה על עבודות שירות ימליץ על כך.ב

**ב**. מאסר על תנאי למשך 36 חודשים, והתנאי שבמשך 3 שנים מהיום לא יעבור

הנאשם עבירה כלשהי מן העבירות שעליהן הורשע, או כל עבירה מסוג פשע.ו

**ג**. בשל מצבו הכלכלי של הנאשם אני מטיל עליו קנס בסך -.2,000 ₪ בלבד, או 20

יום מאסר תמורתו. הקנס ישולם בשני תשלומים חודשיים שווים כשהתשלום

הראשון יהיה בתאריך **1.4.02.**

11. זכות ערעור תוך 45 יום.נ

12. והודע לנאשם ולב"כ הצדדים.ב

**היום כ"ו באדר, התשס"ב (10 במרץ 2002)**

|  |
| --- |
| **אהרן אמינוף - שופט** |

|  |  |  |  |
| --- | --- | --- | --- |
|  | מדינת ישראל | | **בעניין:** |
| המאשימה |  |  |  |
|  | **נ ג ד** | |  |
|  | אל נתן אברהם | |  |
| הנאשם |  |  |  |

**הנאשם:** אני מסכים שהמאסר שלי יבוצע בעבודות שירות.

**צו**

1. אני מצווה על הממונה על עבודות שירות להגיש חוות דעת לגבי הנאשם תוך

30 יום מהיום ולא יאוחר **מיום 11/4/02.**

2. אני קובע התיק לטיעונים לעונש ליום 14/4/02 בשעה 08:30.

3. והודע לנאשם ולב"כ הצדדים.

**היום כ"ו באדר, תשס"ב (10 במרץ 2002)**

|  |
| --- |
| **אהרן אמינוף – שופט** |

נוסח מסמך זה כפוף לשינויי ניסוח ועריכה

נוסח מסמך זה כפוף לשינויי ניסוח ועריכה