בתי המשפט

|  |  |  |  |
| --- | --- | --- | --- |
| **פ 001341/07** | | **בית משפט השלום נצרת** | |
|  | |
| **04/07/2007** | **תאריך:** | **כב' השופטת כרמלה רוטפלד - האפט** | **בפני:** |

|  |  |  |  |
| --- | --- | --- | --- |
|  | **מדינת ישראל** | | **בעניין:** |
| **המאשימה** |  |  |  |
|  | **נ ג ד** | |  |
|  | **1. תומר פרנקו**  **2. שמואל אשר** | |  |
| **הנאשמים** |  |  |  |

|  |  |
| --- | --- |
| **בשם המאשימה: עו"ד רן שחם ועו"ד תומר שוורץ – פמ"צ**  **בשם הנאשם 1: הובא וע"י בא כוח עו"ד ניזאר עבוד**  **בשם הנאשם 2: הובא וע"י בא כוח עו"ד אבי מוסקוביץ' מהסנגוריה הציבורית** | **נוכחים:** |

# 

**גזר דין**

הנאשמים הורשעו על פי הודאתם בביצוע עבירות של התפרצות למקום מגורים בכוונה לגנוב, גניבה, עבירות בנשק, קשירת קשר לביצוע פשע, הסתייעות ברכב לביצוע פשע והחזקת סם מסוכן שלא לשימוש עצמי והכל כמפורט בכתב האישום המתוקן נשוא הודאתם. הנאשם מס' 1 הורשע בנוסף גם בעבירה של סיוע לביצוע עסקה בסם מסוכן ואילו הנאשם מס' 2 הורשע בנוסף גם בעבירה של ביצוע עסקה בסם מסוכן.

הנאשם מס' 1 בן 28, נשוי ואב לשני ילדים. לחובתו הרשעות קודמות בגין ביצוע שורת משמעותית של עבירות רכוש, אלימות לרבות כנגד שוטרים וסמים.

הנאשם מס' 2 בן 30 נשוי ואב לילדה. אף לחובתו הרשעות קודמות על אף שמדובר בעבר פלילי מכביד פחות.

הצדדים הציגו בפני הסדר טיעון לעניין העונש. עיקרו נשען על קושי ראייתי שנוצר לאחר שעד מדינה בתיק זה לא אותר.

בהתחשב, בהודאת הנאשמים ובנסיבותיהם האישיות, כמו כן בהתחשב בטיעוני ב"כ הצדדים לעונש לרבות טיעוניהם לקבלת הסדר הטיעון שנערך בינהם, ובשל הטעם כי הנני מוצאת שיש בהסדר זה כדי לעשות איזון ראוי בין טובת ההנאה שניתנה לנאשמים ובין אינטרס הציבור הנני רואה לנכון לאמץ הסדר הטיעון כפי שהושג בין הצדדים.

אשר על כן אני מטילה על הנאשמים את העונשים הבאים:

א. מאסר בפועל לתקופה של 30 חודשים בניכוי ימי מעצרם מתאריך 16.01.07.

ב. 12 חודשים מאסר על תנאי לתקופה של 3 שנים מיום שחרורם והתנאי הוא כי הנאשמים לא יעברו בתוך תקופת התנאי כל עבירה מסוג פשע וכן כל עבירת רכוש ו/או עבירה לפי סעיף 144 לחוק העונשין, התשל"ז – 1977 ויורשעו בגינה בין בתקופת התנאי ובין לאחריה.

ג. 6 חודשים מאסר על תנאי לתקופה של 3 שנים מיום שחרורם והתנאי הוא כי הנאשמים לא יעברו בתוך תקופת התנאי כל עבירה מסוג עוון לפי פקודת הסמים ויורשעו בגינה בין בתקופת התנאי ובין לאחריה.

ד. הינני מפעילה בנוסף בחופף לעונשי המאסר שהוטלו בתיק שבפני עונשי מאסר על תנאי התלויים ועומדים כנגד הנאשמים על פי הפירוט הבא:

על הנאשם 1:

מאסר בן 10 חודשים שהוטל בת.פ 3575/05 (בית משפט שלום טבריה).

מאסר בן 4 חודשים שהוטל בת.פ 2767/05 (בית משפט שלום טבריה).

מאסר בן 6 חודשים שהוטל בת.פ 2883/01 (בית משפט שלום טבריה).

על הנאשם 2:

מאסר בן 9 חודשים שהוטל בת.פ 3575/05 (בית משפט שלום טבריה).

מאסר בן 5 חודשים שהוטל בת.פ 2373/04 שנשמע במאוחד עם ת.פ 2038/05 (בית משפט שלום טבריה).

מאסר בן 12 חודשים שהוטל בת.פ 1880/04 (בית משפט שלום טבריה).

כך שבסך הכל ירצו הנאשמים עונש מאסר בפועל בן 30 חודשים בניכוי ימי מעצרם מתאריך 16.01.07.

לבקשת הנאשם 2 ומאחר והינני סבורה כי ראוי לנצל שעת הכושר בה הוא מצוי, הינני ממליצה כי ישובץ בהקדם האפשרי בתוכנית שיקומית ובמידת האפשר בבית הסוהר "חרמון".

בהסכמת הצדדים יוחזר רכב מסוג פונטיאק מ.ר. 6297408 לידי אשתו של הנאשם מס' 1 גב' נסטיה פרנקו ת.ז. 314269408.

5129371

54678313

**זכות ערעור לבית המשפט המחוזי בנצרת תוך 45 יום מהיום.**

כרמלה רוטפלד האפט 54678313-1341/07

**ניתנה והודעה היום 04 ביולי, 2007 (י"ח בתמוז תשס"ז) במעמד הצדדים.**

|  |
| --- |
| **כרמלה רוטפלד – האפט**  **שופטת** |

**יבגניה (דורין) מלמוד**

נוסח מסמך זה כפוף לשינויי ניסוח ועריכה