**בתי המשפט**

|  |  |  |  |
| --- | --- | --- | --- |
| **פ 003137/04** | | **בית משפט השלום נצרת** | |
|  | |
| **04/11/2004** | **תאריך:** | **כב' הנשיא כתילי תאופיק** | **בפני:** |

|  |  |  |  |
| --- | --- | --- | --- |
|  | מדינת ישראל | | **בעניין**: |
| מאשימה |  |  |  |
|  | נ ג ד | |  |
|  | עומר בן נסר כנעאן | |  |
| נאשם |  |  |  |

**נוכחים**: בשם המאשימה: עו"ד קנטור

בשם הנאשם: בעצמו וע"י ב"כ עו"ד כנעאן

# 

**גזר דין**

1. הנאשם הואשם בעבירה של הסעת תושב זר שלא כדין – עבירה לפי סעיף 12 לחוק הכניסה לישראל, התשי"ב – 1952.

2. על פי עובדות כתב האישום, הסיע הנאשם ביום 21.7.04, בסמוך לשעה 18:30, באוטובוס מ.ר.

5129371 2753500, ששים תושבים זרים, כאשר לשלושים ושמונה בגירים מהם לא היו אישורים כדין.

הנאשם אסף את התושבים הזרים משדה מלפפונים בטמרה, בו עבדו, וסיכם להסיעם עד

לזובידאת שבשטחים תמורת 20 ₪ לכל נוסע.נ

1. הנאשם הודה בעובדות כתב האישום, הורשע על פי הודאתו ונשלח לקבלת תסקיר מטעם

שירות המבחן עובר לגזירת דינו.

1. תסקיר שירות המבחן שהוגש בענינו של הנאשם מגולל את נסיבות חייו. מהתסקיר עולה תמונה של אדם חיובי, חוות הדעת ממעסיקו וכן ממש"ק טמרה הן חיוביות מאוד. ביחס לעבירה נשוא כתב אישום זה, הנאשם הודה בה, הביע חרטה כנה על ביצועה והדגיש כי לא יחזור עליה בעתיד. לטענתו, הוא הסיע את התושבים הזרים על פי בקשת מעסיקו, חשב כי הם קיבלו אישור מטעם משרד הביטחון לעבוד בקטיף לתקופה מצומצמת, אך הוא לא הקפיד לראות את האישורים האישיים של כל אחד מהנוסעים, לדבריו, בשל הידיעה כי הם שהו קרוב לחודש בטמרה. שירות המבחן התרשם כי הצורך בפרנסת בני משפחתו הוא שהביא את הנאשם לעבור את העבירה נשוא כתב אישום זה.ב
2. מתסקיר שירות המבחן עולה כי הנאשם חושש מתוצאות ההליך הפלילי, בעיקר אם יוטל עליו מאסר בפועל.
3. לאור כל האמור לעיל, לרבות בשל מצבו הבריאותי של הנאשם, שירות המבחן המליץ להטיל על הנאשם מאסר על תנאי וקנס. לחילופין, במידה ויוחלט להטיל עליו מאסר בפועל אז שיומר בעבודות שירות.ו
4. ב"כ המאשימה, בטיעונים לעונש, טענה כי מדובר במעשים חמורים, הנאשם עצם את עיניו מהסכנה שבשהייתם של תושבים זרים בארץ. לטענת התובעת, יש לצפות מאדם הנחזה להיות שומר חוק כי ימנע לגרום נזק בטחוני פוטנציאלי. התנהגותו של הנאשם יש בה זלזול בחיי אדם, תוך העדפת טובתו הכלכלית האישית של הנאשם על פני שלום הציבור. על כן, ביקשה להטיל על הנאשם מאסר בפועל ממש, מאסר על תנאי, קנס גבוה ולחלט את הרכב.נ
5. סניגורו של הנאשם טען כי הנאשם קיבל הוראות מהמעסיק שלו להסיע את אותם פועלים, נשים וילדים שלא עולה כל חשש להיותם מחבלים פוטנציאליים. הנאשם הסתמך בתום לב על אישור שהוצג לו. הנאשם נעדר עבר פלילי והודה בהזדמנות הראשונה. הסניגור ביקש להתחשב בנסיבותיו האישיות: הנאשם חולה במחלה מדבקת, נשוי ואב לשלושה ילדים, הקטן בן שבועיים, אשתו אף סובלת מבעיות בריאותיות, הנאשם מפרנס את בני משפחתו ודואג לצרכיהם. לאור כל האמור, הסניגור ביקש לאמץ את מסקנות התסקיר.ב
6. מודע אני היטב לחומרת העבירה בה הורשע הנאשם, וכן לעובדה כי אנו נמצאים בעתות בהן שיקולים ביטחוניים מחייבים בחינה מדוקדקת של נסיבותיו של כל מקרה ומקרה, ככל שהדבר נוגע לשהייה ללא היתר בישראל, נוכח החומרה שבמעברם של תושבי האזור ללא אישורי שהייה, והעובדה כי תושבי ישראל מסייעים בידם ביודעין או בתמימות, זאת לאור ריבוי המקרים של חדירות מחבלים לתחומי ישראל.ו
7. הדברים אמורים ביתר שאת במקרה דנן נוכח מספר התושבים הזרים ללא אישור שהוסעו ברכבו של הנאשם.נ

11. יחד עם זאת, הנאשם נעדר עבר פלילי וזוהי לו הסתבכותו הראשונה עם החוק. הנאשם הביע

חרטה כנה ואמיתית והרושם שהתקבל אצל שירות המבחן הוא כי הנאשם לא יחזור על

מעשיו בעתיד.

12. בנוסף לאמור יש ליתן משקל לנסיבותיו האישיות של הנאשם, כפי שבאו לידי ביטוי בתסקיר

שירות המבחן. הנאשם הינו אזרח שומר חוק, אדם חיובי, חולה במחלה מדבקת, מפרנס את בני משפחתו לרבות שלושת ילדיו. בנוסף לכך, הנאשם הודה בהזדמנות הראשונה בעבירה שיוחסה לו וחסך מזמנו של בית המשפט. מתוך שיקולים אלה החלטתי שלא למצות את הדין עם הנאשם.ב

13. אשר על כן ולאחר ששקלתי את השיקולים השונים אני מטיל על הנאשם את העונשים הבאים:

א. אני דן את הנאשם לתשלום קנס בסך 30,000 ש"ח, או 6 חודשי מאסר שישא הנאשם בנוסף לכל מאסר אחר שהוטל עליו.ו

הקנס ישולם בחמישה שיעורים חודשיים שווים ורצופים, וזאת החל מיום 1/1/05 ועד

התשלום המלא בפועל.נ

במידה והנאשם יפגר בתשלום כלשהוא, תעמוד היתרה הבלתי מסולקת לפרעון מיידי

וייאסר למשך התקופה המוזכרת לעיל.

ב. אני מטיל על הנאשם מאסר למשך 10 חודשים מהן 6 חודשים לריצוי בפועל אשר ירוצו בעבודות שירות, לאחר קבלת חוו"ד הממונה על עבודות השירות, והיתרה על תנאי למשך שלוש שנים, והתנאי הוא שהנאשם לא יעבור על העבירה בה הורשע בתיק זה וכן על כל עבירה הנוגעת להלנה העסקה או הסעה שלא כדין.

ג. אני מורה על איסור שימוש באוטובוס מ.ר. 2753500למשך 3 חודשים מהיום. בתקופת איסור השימוש יוחזק הרכב במשטרת ישראל.ב

**ניתן היום כ' בחשון, תשס"ה (4 בנובמבר 2004) במעמד הצדדים.ו**

|  |
| --- |
| **כתילי תאופיק – נשיא** |

## החלטה

נדחה לקבלת חוו"ד הממונה על עבודות השירות ליום 7/12/04 שעה 09.00.נ

**ניתנה היום כ' בחשון, תשס"ה (4 בנובמבר 2004) במעמד הצדדים.ב**

|  |
| --- |
| **כתילי תאופיק – נשיא** |

נוסח מסמך זה כפוף לשינויי ניסוח ועריכה