**בתי המשפט**

|  |  |  |  |
| --- | --- | --- | --- |
| **בית משפט השלום נצרת** | | **פ 003252/02** | |
|  | |
| **בפני:ב** | **כב' השופט דורון פורת** | **תאריך:נ** | **14/11/2002** |

|  |  |  |  |
| --- | --- | --- | --- |
| **בעניין:ו** | מדינת ישראל | |  |
|  |  |  | המאשימה |
|  | **נגד** | |  |
|  | **נעיראת עטא בן מוחמד** | |  |
|  |  |  | הנאשם |

חקיקה שאוזכרה:

[חוק סדר הדין הפלילי [נוסח משולב], תשמ"ב-1982](http://www.nevo.co.il/law/74903): סע' [144](http://www.nevo.co.il/law/74903/144)

[פקודת התעבורה [נוסח חדש]](http://www.nevo.co.il/law/5227): סע' [2](http://www.nevo.co.il/law/5227/2), [38(2)ו](http://www.nevo.co.il/law/5227/38.2), [(3)](http://www.nevo.co.il/law/5227/38.3), [40](http://www.nevo.co.il/law/5227/40), [62](http://www.nevo.co.il/law/5227/62), [62(2)](http://www.nevo.co.il/law/5227/62.2), [62(8)](http://www.nevo.co.il/law/5227/62.8), [64 א(א)](http://www.nevo.co.il/law/5227/64a.a), [67](http://www.nevo.co.il/law/5227/67), [68](http://www.nevo.co.il/law/5227/68)

[פקודת ביטוח רכב מנועי [נוסח חדש], תש"ל-1970](http://www.nevo.co.il/law/74501): סע' [2 (א)](http://www.nevo.co.il/law/74501/2.a), [ב)](http://www.nevo.co.il/law/74501/2.b)

[תקנות התעבורה, תשכ"א-1961 - לא מרובדות](http://www.nevo.co.il/law/74274): סע' [21 (ב)(2)](http://www.nevo.co.il/law/74274/21.b.2), [(ג)](http://www.nevo.co.il/law/74274/21.c), [22 (א)](http://www.nevo.co.il/law/74274/22.a), [23(א) (1)](http://www.nevo.co.il/law/74274/23.a.1), [26 (1)](http://www.nevo.co.il/law/74274/26.1), [(2)](http://www.nevo.co.il/law/74274/26.2), [(4)](http://www.nevo.co.il/law/74274/26.4), [54(א)](http://www.nevo.co.il/law/74274/54.a), [64(ד)](http://www.nevo.co.il/law/74274/64.d)

[חוק העונשין, תשל"ז-1977](http://www.nevo.co.il/law/70301): סע' [51 י.](http://www.nevo.co.il/law/70301/51j), [186(א)](http://www.nevo.co.il/law/70301/186.a), [192](http://www.nevo.co.il/law/70301/192), [275](http://www.nevo.co.il/law/70301/275), [379](http://www.nevo.co.il/law/70301/379), [381(א) (3)](http://www.nevo.co.il/law/70301/381.a.3)

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216)

**גזר דין**

**הנאשם הורשע בביצוע המעשים הבאים:נ**

**הנאשם הורשע בכך כי ביום 11.7.02 סמוך לשעה 17:50, נהג ברכב פרטי מסוג מרצדס מ.ר 85-777-87 (להלן:ב"הרכב"), ברח' דרך העמק בנצרת עלית כשעימו אחר המכונה בשם עומר ( להלן:ו"עומר").**

**הנאשם נהג ברכב בהיותו פסול מלנהוג ברכב בגין פסק דין שניתן נגדו, מבלי שהיה לרכב רשיון רכב (טסט) בתוקף, ללא פוליסת ביטוח בת תוקף וכן כשהוא נמצא במצב העלול למנוע שליטתו ברכב ולסכן עוברי דרך אחרים.**

**הנאשם הורשע כי נהג במהירות מופרזת של 90 קמ"ש בדרך עירונית בה המהירות המותרת הינה 50 קמ"ש, לא ציית להוראת שוטר אשר סימן לו לעצור האיץ את נסיעתו וברח מהמקום.**

**תוך כדי מנוסתו, נכנס הנאשם לצומת, בה היה מוצב בכיוון נסיעתו תמרור ב- 37 אשר מורה על עצירה מוחלטת בטרם הכניסה לצומת, וזאת מבלי שהגיע כדי עצירה מוחלטת וכתוצאה מכך פגע רכבו ברכב מסוג אופל מ.ר 10-930-18 (להלן:נ"האופל") אשר היה נהוג ע"י אלה ברצידנסקי, תוך שהוא גורם לפציעתם של הנהגת ובנה הקטין אשר היה עמה ברכבה.**

**לאחר התאונה ניסה הנאשם להתרחק מן המקום אלא שתקלה ברכב גרמה לו לעצור במרחק של כ- 50 מטר ממקום התאונה, הנאשם עזב את הרכב וניסה לברוח.**

**עדי הראיה אשר צפו במתרחש החלו רודפים אחר הנאשם ועומר, ולבסוף תפסו את הנאשם והחזיקו בו עד הגיע כוחות המשטרה למקום.**

**עם הגעת השוטרים למקום, החל הנאשם להשתולל.**

**בדיון שהתקיים לפי** [**סעיף 144**](http://www.nevo.co.il/law/74903/144) **ל**[**חוק סדר הדין הפלילי**](http://www.nevo.co.il/law/74903) **[נוסח משולב], תשמ"ב - 1982, הודה הנאשם בחלק מן העובדות והעבירות בהן הואשם, כל חומר הראיות של התביעה הוגש בהסכמה. הנאשם העיד בבית המשפט.**

**בהכרעת הדין מצאתי לזכות את הנאשם מעבירה של תקיפת שוטר בנסיבות מחמירות ולהרשיעו בעבירות הבאות:ב**

**הפקרה אחרי פגיעה – עבירה על סעיף** [**64 א(א)**](http://www.nevo.co.il/law/5227/64a.a) **ו-**[**40**](http://www.nevo.co.il/law/5227/40) **ל**[**פקודת התעבורה**](http://www.nevo.co.il/law/5227) **(נוסח חדש) התשכ"א – 1961 (להלן:ו"הפקודה").**

**נהיגה בזמן פסילה – עבירה על** [**סעיף 67**](http://www.nevo.co.il/law/5227/67) **לפקודה.**

**נהיגה ללא רשיון רכב בר תוקף – עבירה על** [**סעיפים 2**](http://www.nevo.co.il/law/5227/2) **ו-** [**62**](http://www.nevo.co.il/law/5227/62) **לפקודה.**

**נהיגה ללא ביטוח – עבירה לפי סעיף** [**2 (א)**](http://www.nevo.co.il/law/74501/2.a)**ו -(**[**ב)**](http://www.nevo.co.il/law/74501/2.b) **ל**[**פקודת ביטוח רכב מנועי**](http://www.nevo.co.il/law/74501) **(נוסח חדש), התש"ל – 1970.**

**נהיגה במצב העלול לסכן עוברי דרך והשולל השליטה ברכב - עבירה לפי תקנה** [**26 (1)**](http://www.nevo.co.il/law/74274/26.1)[**(2)**](http://www.nevo.co.il/law/74274/26.2) **ו-** [**(4)**](http://www.nevo.co.il/law/74274/26.4) **ל**[**תקנות התעבורה**](http://www.nevo.co.il/law/74274) **התשכ"א –1961 (להלן:נ"התקנות")** [**וסעיף 68**](http://www.nevo.co.il/law/5227/68) **לפקודה.**

**נהיגה במהירות מופרזת – עבירה לפי** [**תקנה 54(א)**](http://www.nevo.co.il/law/74274/54.a) **לתקנות וסעיף** [**62(8)**](http://www.nevo.co.il/law/5227/62.8) **לפקודה.**

**אי ציות להוראת שוטר – עבירה לפי תקנה** [**23(א) (1)**](http://www.nevo.co.il/law/74274/23.a.1) **לתקנות וסעיף** [**62(8)**](http://www.nevo.co.il/law/5227/62.8) **לפקודה.**

**אי ציות לתמרור - עבירה לפי** [**תקנות 64(ד)**](http://www.nevo.co.il/law/74274/64.d) **ו-** [**22 (א)**](http://www.nevo.co.il/law/74274/22.a) **לתקנות וסעיף** [**62 (8)**](http://www.nevo.co.il/law/5227/62.8) **לפקודה.**

**נהיגה בקלות ראש וחוסר זהירות אשר גרמה לנזק לאדם ולרכוש – עבירה לפי תקנה** [**21 (ב)(2)**](http://www.nevo.co.il/law/74274/21.b.2) **ו-** [**(ג)**](http://www.nevo.co.il/law/74274/21.c) **לתקנות וסעיפים** [**62(2)**](http://www.nevo.co.il/law/5227/62.2)**,** [**38(2)ו**](http://www.nevo.co.il/law/5227/38.2) **-**[**(3)**](http://www.nevo.co.il/law/5227/38.3) **ו-** [**68**](http://www.nevo.co.il/law/5227/68) **לפקודה.**

**החזקת סכין שלא כדין - עבירה לפי** [**סעיף 186(א)**](http://www.nevo.co.il/law/70301/186.a) **ל**[**חוק העונשין**](http://www.nevo.co.il/law/70301)**, תשל"ז – 1977 (להלן:ב"החוק").**

**איומים – עבירה לפי** [**סעיף 192**](http://www.nevo.co.il/law/70301/192) **לחוק.**

**תקיפה – עבירה לפי סעיפים** [**379**](http://www.nevo.co.il/law/70301/379)**+** [**381(א) (3)**](http://www.nevo.co.il/law/70301/381.a.3) **לחוק.**

**הפרעה לשוטר בשעת מילוי תפקידו – עבירה לפי** [**סעיף 275**](http://www.nevo.co.il/law/70301/275) **לחוק.**

**לאחר מתן הכרעת הדין ביקש הנאשם להעיד שני עדים אשר היה בהם לדעתו משום לשנות את הכרעת הדין. ביטלתי את הכרעת הדין שמעתי את העדים, אולם החלטתי לחדש את הכרעת הדין, כפי שניתנה.**

**התובע בטיעוניו לעונש הגיש את גליון הרשעותיו הקודמות של הנאשם, מהם עולה, כי לנאשם 21 רישומים קודמים.**

**הנאשם עבר עבירות אלימות, עבירות על** [**פקודת הסמים המסוכנים**](http://www.nevo.co.il/law/4216)**, עבירות רכוש, ועבירות הקשורות לנשק.**

**התובע ביקש מבית המשפט להחמיר בעונשו של הנאשם, בשל העבירות בהם הורשע הנאשם, כאשר הנאשם נהג ברכב במצב ששולל ממנו את השליטה ברכב, הנאשם סיכן סיכון ממשי את עוברי הדרך, ובתאונה אשר גרם אף גרם לפגיעה בשני עוברי דרך תמימים.**

**התובע ביקש מבית המשפט, כי היות ומדובר בנאשם אלים, ואשר עברו הפלילי צריך ללמד כי הנאשם איננו נרתע ויש להטיל עליו עונשים כבדים, על מנת אולי להרתיעו.**

**התובע הגיש לעיון בית המשפט מספר פסקי דין:ו**

**תיק פלילי 9161021/2, בית משפט השלום בנצרת, מדינת ישראל נ' ג'ריס ג'אריסה הנאשם הורשע בנהיגה בזמן פסילה, הפקרה לאחר פגיעה, ונהיגה בקלות ראש.**

**כב' השופט יצחק כהן, גזר על הנאשם את העונשים הבאים:נ**

**א. פסילה מלקבל או להחזיק רשיון נהיגה לתקופה בת 10 שנים.**

**ב. פסילה מותנית לתקופה של 3 שנים.**

**ג. מאסר של 60 חודשים, מתוכם 28 חודשים בריצוי בפועל והיתרה על תנאי.**

**ד. קנס בסך 7,500 ₪.**

**ה. חתימה על התחייבות.**

[**תיק פלילי 55/96**](http://www.nevo.co.il/case/700798)**, בית המשפט המחוזי בנצרת, מדינת ישראל נ' אמיר נואטחה, הנאשם הורשע בנהיגה בזמן פסילה, נהיגה בקלות ראש, סטייה מנתיב נסיעה, הפקרה לאחר פגיעה, שיבוש מהלכי משפט.**

**כב' השופט, גזר על הנאשם את העונשים הבאים:ב**

**א. 12 מאסר חודשי בפועל.**

**ב. 20 חודשי מאסר על תנאי.**

**ג. פסילה מלקבל ו/או להחזיק רשיון נהיגה, למשך 6 שנים.**

**ד. קנס בסך 9,000 ₪.**

**ע"פ (ת"א), 1340/92, הנאשם הורשע בגין חבלה חמורה לרוכב אופניים, לאחר התאונה נמלט הנאשם מן המקום.**

**שופט בית משפט השלום הפעיל מאסר מותנה של 9 חודשים וכן גזר במצטבר עונש מאסר של 24 חודשים.**

**בית המשפט גם פסל את הנאשם לצמיתות מלקבל ו/או להחזיק ברשיון נהיגה.**

**בית המשפט המחוזי בערעור, החליט להתערב בעונש באופן ש – 5 חודשים מתוך המאסר על תנאי שהופעל יהיו בחופף והיתרה במצטבר סך הכל 28 חודשי מאסר בפועל.**

[**ע"פ 4821/01**](http://www.nevo.co.il/case/5978014)**, קרמה נ' מדינת ישראל, תקדין עליון 2002, (1), 105. בפני כב' השופטים דורנר, ביניש, א' פרוקצ'ה, המערער גנב משאית ונמלט עימה, כאשר הוא נוהג ללא רשיון נהיגה וללא ביטוח. במהלך המרדף שנערך אחרי המשאית הגנובה, נהג המערער בצורה פזיזה, פגע במכונית, פצע את נוסעיה, והמשיך בדרכו מבלי להיעצר.**

**המערער נידון ל – 36 חודשי מאסר, הופעל כנגדו מאסר מותנה של 8 חודשים, מחציתם במצטבר, כך שהוטל על הנאשם לרצות 45 חודשי מאסר.**

**הנאשם נפסל מלהחזיק או לקבל רשיון נהיגה למשך 5 שנים.**

**בית המשפט העליון לא התערב בעונש.**

[**ע"פ 3101/93**](http://www.nevo.co.il/case/17918521)**, שימעון עמר נ' מדינת ישראל, בפני כב' הנשיא א. ברק, השופט י. קדמי, כבוד השופט שטרסברג כהן.**

**הנאשם הורשע על פי הודאתו, בנהיגה בזמן פסילה, הפקרה אחרי פגיעה.**

**על הנאשם נגזר עונש מאסר של 8 שנים, מתוכם 6 שנים בפועל ושנתיים על תנאי.**

**בית המשפט העליון הפחית את עונשו של הנאשם ל – 5 שנים, מתוכם 3 שנים בפועל, ושנתיים על תנאי.**

טיעוני הסניגור

**הסניגור טען, כי האירוע היה אירוע של מספר דקות, אשר קרה באופן ספונטני.**

**הנאשם חסך מזמנו של בית המשפט.**

**הנאשם מבקש לא למצות את הדין איתו והוא מבקש לפתוח דף חדש בחייו.**

**הנאשם נשוי ואב ל – 9 ילדים, אשר עובד בתיווך ובסחר במכוניות.**

**הסניגור ביקש מבית המשפט להאריך את התנאי בר ההפעלה, להמנע מהטלת מאסר בפועל על הנאשם, ולאזן את העניין בהטלת קנס בגובה של 4,000 ₪.**

דיון

**הנאשם הורשע בביצוע עבירות חמורות.**

**מעשיו של הנאשם, יש בהם משום סכנה מוחשית לעוברי דרך תמימים.**

**עברו של הנאשם הינו מכביד ולו מגוון רחב של עבירות, עבירות אלימות, עבירות רכוש וסמים.**

**מדי שנה, נקטלים בכבישי ישראל מאות אנשים, אלפים נפצעים והם משלמים מחיר דמים יקר.**

**מטעם זה, יש להחמיר בענישה.**

**נתתי דעתי לנסיבות האישיות של הנאשם היותו אב לשמונה ילדים ודברי אשתו, נתתי דעתי לחסכון המסויים שחסך הנאשם מזמנו של הציבור.**

**בהתחשב בטיעוני שני הצדדים לעונש, אני דן את הנאשם לעונשים הבאים:ו**

**א. אני מורה בזאת על הפעלת המאסר המותנה ב**[**תיק פלילי 1951/01**](http://www.nevo.co.il/case/967206) **בית המשפט השלום בנצרת, גזר דין מיום 18/11/01, מאסר של 10 חודשים.**

**ב. אני גוזר על הנאשם מאסר לתקופה של 40 חודשים, מהם 28 חודשים בפועל, והיתרה על תנאי למשך שלוש שנים, והתנאי שלא יעבור ויורשע על כל אחת מהעבירות בהן הורשע בכתב אישום זה ו/או עבירות נגזרות של אותן עבירות.**

**ג. המאסרים יהיו בחופף ובמצטבר, כך שהנאשם ירצה בפועל 36 חודשי מאסר מיום מעצרו.**

**ד. אני פוסל את הנאשם מלהחזיק או לקבל רשיון נהיגה למשך 10 שנים מהיום.**

**ה. אני פוסל את הנאשם מלקבל או מלהחזיק רשיון נהיגה למשך שנתיים על תנאי מיום החזרת רשיונו וזאת לתקופה בת 3 שנים, והתנאי הינו, שבתקופה הנקובה לא יעבור על העבירות בהן הורשע בכתב אישום זה.**

**ו. אני גוזר על הנאשם קנס בסך 3,000 ₪, או 100 ימי מאסר שישא הנאשם בנוסף לכל מאסר אחר שהוטל עליו.**

**הקנס ישולם בתוך 90 יום מהיום.**

**במידה ובתיק ישנה הפקדה יקוזז הקנס מכספי הפקדון.**

**ז. אני מורה בזאת על פי סעיף** [**51 י.**](http://www.nevo.co.il/law/70301/51j) **ל**[**חוק העונשין**](http://www.nevo.co.il/law/70301)**, התשל"ז – 1977, על הפסקת עבודות השירות, והנאשם ישא את יתרת עונשו בסך 55 יום בבית הסוהר מהיום.**

**המאסר יהיה במצטבר לעונש שהטלתי בתיק זה.**

**זכות ערעור תוך 45 יום מהיום לבית המשפט המחוזי.**

**ניתנה היום ט' בכסלו, תשס"ג (14 בנובמבר 2002) במעמד הצדדים.**

|  |
| --- |
| **5129371דורון פורת - שופט** |

**הוקרא בפני עוה"ד עו"ד פוקרא, הנאשם וב"כ עו"ד כהן.**

נוסח זה כפוף לשינויי עריכה וניסוח