**בתי המשפט**

|  |  |  |  |
| --- | --- | --- | --- |
| **פל 001046/05** | | **בית משפט לתעבורה עכו** | |
|  | |
| **13/09/2005** | **תאריך:** | **כב' השופט יעקב בכר** | **בפני:** |

|  |  |  |  |
| --- | --- | --- | --- |
|  | מדינת ישראל | | בעניין: |
| המאשימה |  |  |  |
|  | נ ג ד | |  |
|  | סעד עאוני | |  |
| הנאשם |  |  |  |

|  |  |
| --- | --- |
| ב"כ המאשימה - עו"ד סימון  הנאשם - נוכח  הסניגור - נוכח | נוכחים: |

**גזר דין**

הנאשם הורשע עפ"י הודאתו בעבירות של נהיגה בזמן פסילה, שימוש ברכב ללא פוליסת בטוח בתוקף ונהיגה במהירות מעל המותר (150 קמ"ש במקום 80 קמ"ש).

ביום 10.8.04 הושת על הנאשם בתיק 5792/04, בין היתר, עונש של פסילת רשיון נהיגה למשך 7 חודשים. הנאשם הפקיד את רשיונו באותו מועד.

ביום 27.10.04 נהג הנאשם ברכב פרטי בתרשיחא בהיותו פסול.

5129371

ב"כ המאשימה ביקש להשית על הנאשם מאסר בפועל, מאסר על תנאי, פסילה ממושכת, פסילה על תנאי, קנס והפעלת המאסר המותנה שהושת עליו בתיק 5792/04 לתקופה של 3 חודשים באופן מצטבר.נ

הסניגור המלומד ציין בטיעוניו לעונש את היות הנאשם חייל בשירות סדיר, בן למשפחה המונה 7 אחים ואחיות והיחיד המתגורר עם אמו אשר חולה במחלות כרוניות.

הסניגור טען, כי זו הפעם הראשונה שהנאשם נוהג בזמן פסילה, מדובר במעידה חד פעמית ולפיכך, לאור נסיבותיו האישיות, מבקש הוא מביהמ"ש להורות על הארכת המאסר המותנה.

הנאשם ביקש את רחמי ביהמ"ש ולהקל בעונשו כדי לא לפגוע באפשרות לחתום שירות קבע בצבא.

משקית הת"ש, הגב' מריה לוקיאננקו, ציינה בפני ביהמ"ש את מצבה הקשה של משפחת הנאשם ועל המאמצים הנעשים על מנת לסייע לה.

לא מצאתי טעמים המצדיקים הארכת המאסר המותנה.

עברו התעבורתי של הנאשם מכביד, הנאשם נוהג משנת 2000, צבר לחובתו 8 הרשעות קודמות והרשעתו האחרונה הינה בגין נהיגת רכב בשיכרות.ב

העבירה בה הורשע הנאשם היא מסוג העבירות שיש בהן כדי לקעקע את יסודות שלטון החוק ויסודות הענישה בדיני תעבורה שכן, העונש של פסילת רשיון מושתת על אמון של ביהמ"ש, כי הנאשם יקיים את מצוות ביהמ"ש או הרשות הפוסלת.

אשר על כן, אני דן את הנאשם לעונשים הבאים:

\* אני דן את הנאשם ל- 1 חודש מאסר בפועל.ו

\* הנני מורה על הפעלת עונש של מאסר למשך 3 חודשים כפי שנפסק על תנאי בבית משפט לתעבורה בעכו ביום 10.8.04 בתיק 5792/04 לריצוי באופן חופף.נ

**סה"כ 3 חודשי מאסר.**

על אופן ריצוי עונש המאסר אחליט לאחר קבלת חוו"ד של הממונה על עבודות שירות.

**לצורך כך, אני קובע ישיבה ליום 29.11.05 שעה 09.00.ב**

\* אני דן את הנאשם ל - 6 חודשים מאסר על תנאי למשך שנתיים, והתנאי הוא שהנאשם לא יעבור בתקופה הנ"ל על עבירה לפי סעיף 10(א), לפקודת התעבורה, או סעיף 67 לפקודת התעבורה.ו

\* אני דן את הנאשם לתשלום קנס בסך 1,500 ש"ח או 15 ימי מאסר שישא בנוסף לכל מאסר אחר שהוטל עליו.

הנאשם שילם במסגרת תיק 3337/05 סך של 1,500 ש"ח וכן, סכום של 1,000 ש"ח בגין צו הבאה.

יש לקזז את הקנס מהסכום שהופקד והיתרה להשיב לנאשם.

\* הנני פוסל את הנאשם מלקבל או מלהחזיק רשיון נהיגה לתקופה של 11 חודשים.נ

יש לקזז מתקופת הפסילה את התקופה מיום 19.5.05 ועד ליום 5.9.05.ב

\* לריצוי הפסילה, יפקיד הנאשם את רשיונו במזכירות בית המשפט בעכו כעת ויהיה רשאי לנהוג היום עד השעה 24.00.ו

\* הנני פוסל את הנאשם מלקבל או מלהחזיק רשיון נהיגה לתקופה של 4 חודשים וזאת על תנאי למשך שנתיים והתנאי הוא שהנאשם לא יעבור עבירה בה הורשע או אחת העבירות המפורטות בתוספת הראשונה או בתוספת השניה לפקודת התעבורה ויורשע בה.

\* אני מורה לנאשם לחתום על התחייבות כספית על סך 2,000₪ להמנע מלבצע עבירות בהן הורשע בתיק זה שנתיים מהיום.נ

המזכירות תמציא העתק מגזר הדין לידי הממונה על עבודות שירות.

ניתן היום, 8 אפריל, 2025, (8 אפריל, 2025), במעמד הנוכחים.ב

|  |
| --- |
| **יעקב בכר, שופט** |

001046/05פל 014 ענת גונבונבונבו.

נוסח מסמך זה כפוף לשינויי ניסוח ועריכה