**בתי המשפט**

|  |  |  |  |
| --- | --- | --- | --- |
| **בית משפט השלום פתח-תקוה** | | פ 001001/04 | |
|  | |
| **בפני:** | כב' השופטת נ. אוהד, סגנית נשיא | **תאריך:** | 29/02/2004 |

|  |  |  |  |  |  |
| --- | --- | --- | --- | --- | --- |
| **בעניין:** | | | **מדינת ישראל** | |  |
|  | | | **ע"י ב"כ עוה"ד** | **רוט** | **המאשימה** |
|  | | | **נגד** | |  |
|  | | | **קריבנקו פיוטר – הובא על ידי הליווי** | |  |
|  | | | **ע"י ב"כ עוה"ד** | **רוזנברג** | **הנאשם/ת** |
|  |  |  | | | |

**גזר דין**

**הנאשם הורשע על פי הודאתו בעב**ירות של – תקיפה חבלנית בנסיבות מחמירות, איומים וכליאת שווא, העבירות בוצעו כנגד אשת הנאשם בשעה שהנאשם היה שיכור כלוט.

ביום 30.12.03, בשעת לילה מאוחרת תקף את אשתו באמצעות ידיו ורגליו, היכה אותה בפנים, ברגל, עיקם את ידה, נעל את הדלת ולא איפשר לה לצאת מהדירה.

כתוצאה מהמכות נגרמו למתלוננת חבלות של ממש ואיים עליה באותן הנסיבות.

**51293715129371**

**ב**[**ע"פ 2356/97**](http://www.nevo.co.il/case/5828266) **ישראל פיין נ' מדינת ישראל תק – על 97 (3) 626**

**ערעור על פס"ד בית משפט מחוזי, לפיו נאשם שהורשע על פי**

**הסדר טעון בעבירות אלימות במשפחה ועל פי ההסדר התבקש**

**בית המשפט להפעיל מאסר על תנאי בן שנתיים התלוי ועומד**

**כנגד הנאשם וכן לגזור לו שנתיים מאסר בפועל בחופף לעונש**

**שהופעל, בית המשפט המחוזי לא קיבל הסדר הטיעון, ובית משפט**

**העליון אישר החלטת בית המשפט המחוזי, לאור העובדה כי**

**הנאשם לא למד הלקח וחזר על מעשי האלימות כלפי המשפחה.**

**ו – ב**[**ע"פ 2776/98**](http://www.nevo.co.il/case/5856622) **פלוני נ' מדינת ישראל, תק – על 99 (3) 94**

**תקדין, פסקה ערכאת הערעור בהרכב כב' השופטים שטרסבג כהן,**

**טירקל וריבלין, כי "עונש של 7 שנות מאסר בפועל אינו חמור**

**כלל ועיקר. התופעה של אלימות במשפחה פשתה למרבית הצער,**

**במקומותינו ועל החברה להוקיע ולהביע סלידתה בכל דרך מתופעה**

**זו אותה יש לעקור מן השורש. תרומת בית המשפט בענין זה**

**היא ענישה כואבת, קשה ומשמעותית שיש בה כדי להעניש**

**ולהרתיע את העבריין ולהיות התראה והתרעה לאחרים שכמותו".**

**וב –** [**ע.פ. 1806/92**](http://www.nevo.co.il/case/17913382) **יובל לקריף נ' מדינת ישראל תק – על 92 (2)**

**2870. פס"ק כב' המשנה לנשיא השופט לוין:**

**"שומה על בית המשפט להביא חשבון, גם בנסיבות אלה, את**

**חובתו לשרש את תופעת האלימות ביחסים שבתוך המשפחה,**

**ולתת ביטוי ברור בענישה המושתת על ידו".**

##### האשה מלווה את בעלה. פנתה לבית המשפט, הסבירה שהיום הכל בסדר, מאחר והנאשם נעצר עד תום ההליכים היא מתגוררת לבדה עם הבן המשותף, מבקשת כי הנאשם יחזור הביתה.

##### אני מבינה לליבה של האישה.

##### בהיותה קורבן לאלימות, מחפשת היא הגנה, ובהיות אשת הנאשם ואם בנו, היא דואגת לתא המשפחתי, לקיומה של פרנסה שוטפת, ואינה מעוניינת בשליחתו אל מעבר לסורגים.

##### אין זה אלא סינדרום האישה המוכה הידוע מימים ימימה, וחובתו של בית המשפט להגן על שלומה וגופה של המתלוננת מפניו של הנאשם.

לנאשם אין זה מפגשו הראשון עם בית המשפט.

לפני שנתיים הסתיים הליך תקיפה כנגד המתלוננת בלא הרשעה עם 250 שעות של"צ, כשנכון להיום נותרו לנאשם לבצע 80 שעות של"צ.

ההזדמנות הראשונה שניתנה לנאשם לא נוצלה כראוי, הנאשם לא השכיל לשנות דרכיו,

ממשיך לשתות, ממשיך להכות.

לאור תלונות שהגישה המתלוננת, טוען בא כח הנאשם כי לפנינו אישה שאינה מפחדת מבעלה, רוצה אותו בבית, בני הזוג טרם החליטו אם בדעתם להתגרש אם לאו, הם רוצים לפתור בעיה זו ביחד בבית.

קשה לי לקבל העדר פחד מהנאשם, סינדרום האשה המוכה עולה במקרה זה על כל היבטיו.

הנאשם שותה לשוכרה ואינו שולט על מעשיו, כך שבמקרה הטוב הסתיים המקרה כפי שהסתיים, ובמקרה אחר התוצאות עשויות להיות הרות אסון.

התביעה עותרת למאסר בפועל ומאסר על תנאי.

הנאשם בחור צעיר יחסית, יליד 68' בלבד. לקצינת המבחן אין כל המלצה לגבי הנאשם.

הסיפא בתסקיר אומר 'דרשני'.

**לאור אלימות קשה זו שהפגין הנאשם כלפי אשתו,**

הוסיפה וציינה בבית המשפט כי "כשאדם שולל נזקקות טיפולית שרות המבחן לא בא בהמלצה",

נאשם זה שאין זה המקרה הראשון שלו, לא קיבל כל טיפול במסגרת מלא"ב.

לדברי בא כח הנאשם, הרקע למריבה היה קשר זוגי חדש שיצרה המתלוננת.

קצינת המבחן עצמה מצאה כי המתלוננת נוקטת בדפוס מגונן כלפי בעלה, ונוטה לקחת אחריות על גילוי האלימות מצידו.

אין מנוס בתיק זה אלא לגזור על הנאשם מאסר בפועל.

לאור כך, אני גוזרת על הנאשם מאסר בפועל ולא בעבודות שרות, לתקופה של 4 חודשים שמניינו יחל מיום מעצרו של הנאשם.

מאסר על תנאי בן 9 חודשים, ל – 3 שנים שלא יעבור על העבירות בהן הורשע.

זכות ערעור תוך 45 יום מהיום.

##### ניתנה היום, ז' באדר, תשס"ד (29 בפברואר 2004), במעמד הצדדים.נ

|  |
| --- |
| נגה אהד, שופטת, סגן-נשיא |

נוסח מסמך זה כפוף לשינויי ניסוח ועריכה