#### בתי המשפט

|  |  |  |  |
| --- | --- | --- | --- |
| **בית משפט השלום פתח-תקוה** | | **פ 001540/03** | |
|  | |
| **בפני:** | **כב' השופטת נ. אוהד, סגנית נשיא** | **תאריך:** | **03/07/2003** |

|  |  |  |  |
| --- | --- | --- | --- |
| **בעניין:** | **מדינת ישראל** | | **תובע** |
|  | ע"י ב"כ עו"ד | **היבנר** |  |
|  | נ ג ד | |  |
|  | **מרקולוב לאוניד – הובא על ידי הליווי** | | **נאשם** |
|  | **ע"י ב"כ עו"ד** | **עאזם לורית** |  |

# 

**הנאשם, הורשע על פי הודאתו בעבירות של איומים, עבירות בנשק, ומעשי פזיזות ורשלנות.**

**גזר דין**

**הנאשם, בחור צעיר יליד 1978, הורשע על פי הודאתו בעבירות של – איומים – סעיף 192 לחוק העונשין, תשל"ז – 1977, עבירות בנשק – סעיף 144 (א) לחוק הנ"ל, גניבה – סעיף 384 לחוק הנ"ל, ומעשי פזיזות ורשלנות – סעיף 338 לחוק הנ"ל.**

**על פי עובדות כתב האישום, ידידתו של הנאשם הרתה ממנו ומשהודיעה לו כי אין בכוונתה להינשא לו ואינה מתכוונת להמשיך ההריון, בערה בו חמתו, איבד שליטה ואמר לה כי תעשה הפלה רק לאחר שהוא ימות, הלך והוציא מארון המטבח רימון צה"לי אוו גנב מצה"ל מתוקף תפקידו, פתח את הניצרה, שאל את המתלוננת אם בכוונתה להינשא לו, משהשיבה בשלילה אמר לה בעודו מחזיק את הרימון בידו: "את רוצה לראות איך זה קורה, ככה לפחות כולנו נמות, לא אראה את ההפלה שלך ולא אותך".**

**5129371**

**היא לקחה את הרימון ממנו, בתגובה הנאשם ביקש להראות לה רצינותו, על כן, לקח סכין מטבח, חתך את הורידים, נלקח לבית החולים, הוזעקה משטרה לבית החולים, בחיפוש על גופה של המתלוננת נמצא הרימון.**

**רק בדרך נס לא היו תוצאות מעשיו של הנאשם טרגיות.נ**

**בעברו קיבל הנאשם עונש ללא הרשעה בגין כתב אישום שהוגש נגדו על איומים כלפי בחורה עמה היה בקשר כי יהרוג אותה.ב**

**נכון למועד בעבר, בשל היותו משרת בקבע וללא הרשעות, קיבל בית המשפט המלצת קצין מבחן והטיל עליו עונש ללא הרשעה.**

**זמן קצר לאחר מכן חזר לסורו, הוגש כתב אישום נגדו בו ניתן המאסר על תנאי התלוי ועומד כנגד הנאשם.**

**התנגהותו של הנאשם חוזרת על עצמה. הנאשם שותה, מאיים, עושה שימוש בכח כל אימת שלא סרים לרצונו.**

**כיום אינו משרת בצבא.**

**התובעת עותרת למצות הדין עם נאשם זה, מאחר ובעבר כבר ניתנו לו הזדמנויות על ידי בית המשפט, בין היתר כב' השופטת דסקין ציינה ב – ת.פ. 2406/01 היותו של הסדר טיעון עם הנאשם בלתי מחמיר לחלוטין, ההסדר אושר על ידה וכך נגזרו על הנאשם עשרה חודשי מאסר על תנאי.**

**מעשיו של הנאשם חמורים מאין כמוהם. התנהגותו האלימה, הפעלת הכח – התנהגות החוזרת על עצמה, על אף שניתנו לו הזדמנויות מבית משפט, מחייבת ענישה שתשים קץ להתנהגות זו.**

**רבות נכתב על אלימות, ואני מפנה ל ע.פ. 2157/92 פלוני נ' מדינת ישראל, פד' מ"ז**

**(1)          81 בתקדין.**

**כבר היו מקרים בעבר, רובם על ידי בחורים צעירים, שלא השלימו עם פרידה מבת הזוג רצחו את הבחורה ובמספר מקרים התאבדו אף הם.**

**בית המשפט אינו יכול לקבל התנהגות זו, חייב לעקרה, חייב לצאת מסר ברור וחד משמעי לציבור כי להתנהגות מסוג זה הענישה חייבת להיות מכאיבה.**

**לכל אדם החרות לבחור את דרך חייו, את בני זוגו ורצונו של אדם כבודו ולא יטיל אחד מרותו על האחר רק משום שכך הוא חפץ.ו**

**זוגיות ראשיתה בהדדיות ואינה ניתנת לכפייה בשום דרך ובשום צורה.**

**באת כח הנאשם, מציין היותו צעיר ודוקא גילו הצעיר וסף גירוי נמוך, עומדת לו בעוכריו.**

**במקרה זה, עלה הנאשם ארצה עם אמו ואחותו, חודש לאחר שעלו ארצה נהרגה אמו בתאונת דרכים והוא זה שהמשיך לגדל את אחותו הקטנה, ביחד עם בעיות קליטה וקשיים כלכליים.**

**אני מסכימה שאלה נסיבות מיוחדות.**

**אני מסכימה כי לנאשם היה קשה בחייו.**

**אבל יחד עם זאת, הוא התגייס לצבא, שירת בצבא קבע, ומשהסתבך והגיע לבית משפט, הכיר בית המשפט בנסיבותיו האישיות, ועל כן, לא החמיר בעונשו, על אף שהעבירות היו חמורות ביותר, כפי שציינתי.**

**יהיו נסיבותיו האישיות קשות ככל שיהיו, אי אפשר לחזור פעם אחר פעם**

**לבית המשפט, לבקש הקלה בעונש בשל אותן נסיבות ממש, ולהשאיר בידי הנאשם אפשרות לחזור על התנהגותו.**

**גישה סלחנית מסוג זה – הינה מסר שלילי ביותר לנאשם.**

**לדעת באת כוחו, למד הנאשם לקח והפנים הצורך בשינוי בחייו ובשיקום דרכיו.**

**אינני משוכנעת שכך הדבר.**

**באת כח הנאשם צירפה תעודות הערכה לנאשם.**

**תעודות אלה ניתנו לנאשם בטרם ביצע העבירות שבפני ואינני מוצאת כי יש בהן כדי להועיל לו במקרה זה.**

**לאור כך, אני מפעילה מאסר על תנאי בן 10 חודשים שנגזר על הנאשם ב – ת.פ.**

**2406/01 שלום פתח תקוה.**

**אני גוזרת על הנאשם בגין העבירות שבפני - 15 חודשי מאסר בפועל, מתוכם 5 חודשים בחופף – ו – 10 חודשים במצבטר לעונש שהופעל עתה.**

**המאסר מיום המעצר.**

**אני גוזרת על הנאשם מאסר על תנאי בן 12 חודשים ל – 3 שנים שלא יעבור על עבירת רכוש, עבירות בנשק ואיומים וזאת מיום שחרורו של הנאשם.נ**

**4 חודשי מאסר על תנאי ל – 3 שנים שלא יעבור על עבירה של מעשי פזיזות ורשלנות וזאת מיום שחרורו של הנאשם.ב**

**זכות ערעור תוך 45 יום מהיום.**

##### 

##### ניתנה היום ג' בתמוז, תשס"ג (3 ביולי 2003) במעמד הצדדים.ו

|  |
| --- |
| **נגה אהד, שופטת, סגן-נשיא** |

###### 

נוסח זה כפוף לשינויי עריכה וניסוח