|  |  |
| --- | --- |
| <**בית משפט השלום בפתח תקווה**> | |
| <<ת"פ> <2054-07> <מ.י. שלוחת תביעות תחנת פתח תקוה נ' קביעה>  > | <04 יוני 2009> |

|  |  |  |
| --- | --- | --- |
| **בפני** | <**כב' ה**<**שופטת**><**עינת רון**>  > | |
| **בעניין:** | <<**1**>**.** <**מ.י. שלוחת תביעות תחנת פתח תקוה**>> |  |
|  |  | **ה**<**מאשימה**> |
|  | **נגד** | |
|  | <<**1**>**.** <**גמיעאן קביעה**>> |  |
|  |  | **ה**<**נאשם**> |
| **גזר דין** | | |

**הנאשם הורשע לאחר ניהול הליך הוכחות בעבירות של גניבה לפי סעיף 384 ל**[**חוק העונשין**](http://www.nevo.co.il/law_html/law01/073_002.htm) **והסגת גבול לפי סעיף 447(א) לחוק העונשין.**

**עובדות המקרה פורטו בהרחבה בהכרעת הדין.**

**ב"כ התביעה הדגיש בטיעוניו עלונש את השווי הרב של הרכוש אותו ביקש הנאשם לגנוב ואף גנב משטחה של החברה המתלוננת.**

**התביעה עתרה לגזור על הנאשם עונש מאסר לריצוי בפועל, עונש מאסר מותנה וקנס כספי.**

**ב"כ הנאשם הדגיש כי אין כל הערכת שווי מחיר לגבי ראשי הקידוח שנגנבו וכן הדגיש כי מדובר בנאשם נעדר עבר פלילי, שזו לו הסתבכותו הראשונה עם החוק. הנאשם נשוי ואב לילד פעוט.**

**ב"כ הנאשם ביקש להקל עם מרשו ככל האפשר.**

**התקבל תסקיר שירות המבחן בעניינו של הנאשם.**

**מתסקיר זה עולה כי מדובר בנאשם בן 25, בן למשפחה נורמטיבית, אשר הקים משפחה משלו.**

**מאחר שהנאשם לא נטל אחריות על המעשים בהם הורשע ולא ראה פסול במעשיו, לא מצא שירות המבחן להמליץ על הליך טיפולי כלשהו. יחד עם זאת, המליץ שירות המבחן כי באם יוטל על הנאשם עונש מאסר לריצוי בפועל הוא יומר בעבודות שירות וזאת על מנת שלא לחשוף את הנאשם לשהות בבית כלא ולהשפעת אסירים אחרים.**

**בבואי לשקול את העונש שיש להטיל על הנאשם שקלתי מחד את נסיבות ביצוע העבירה שיש בהן משום התחכום והתכנון של כניסה לשטחה של חברה, תוך שימוש בכלי עבודה שניתן לנאשם לצורך עבודתו שלו. הנאשם הפר את אמון מעבידיו וכאמו, בשעות העבודה ותוך שימוש במכשיר הנ"ל, חרג מהתחום המותר לו וחדר אל תחומה של החברה המתלוננת שם ביצע את העבירות בהן הורשע.**

**אין המדובר במעידה רגעית, אלא בביצוע עבירה מתוכננת, כאמור.**

**שקלתי אף את האינטרס הציבורי המחייב ענישה מחמירה ומרתיעה כנגד אלה הנוטלים את רכושו של הזולת.**

**מנגד שקלתי את נסיבותיו האישיות של הנאשם, כפי שבאו לידי ביטוי אף בתסקיר שירות המבחן.**

**מדובר בנאשם צעיר ונעדר עבר פלילי אשר העונש שיוטל עליו צריך לאפשר לו שיקום בעתיד והשתלבות חוזרת באורח חיים נורמטיבי, כפי שהיה לנאשם זה, עד הסתבכותו בענין דנא.**

**לאחר איזון כל האינטרסים מצאתי כי לא ניתן להסתפק בעונש אשר כולו צופה פני עתיד וכי יש להטיל על הנאשם עונש ממשי אשר יהיה בו כדי לשקף את האינטרס הציבורי ואת נסיבות ביצוע העבירות. הן אופן ריצוי העונש והן מידתו יהיו מתונים במידה כזו אשר יהיה בהם כדי לשקף את נסיבותיו האישיות של הנאשם ואת אפשרויות שיקומו בעתיד.**

**אני גוזרת על הנאשם חמישה חודשי מאסר לריצוי בפועל אשר ריצויים בדרך של עבודות שירות ישקל לאחר קבלת חוות דעתו של הממונה על עבודות השירות.**

**כן אני גוזרת על הנאשם שבעה חודשי מאסר על תנאי למשך שלוש שנים לבל יבצע עבירה כשלהי נגד הרכוש.**

**הנאשם יופנה, איפוא, אל הממונה על עבודות השירות לצורך קבלת חוות דעתו.**

**עותק מגזר הדין יועבר אל הממונה על עבודות השירות.**

**קשר עם הנאשם ניתן ליצור בטלפון 0528019111 או באמצעות ב"כ 039130600.**

**דיון בעניינו של הנאשם יתקיים ביום 1.9.09 בשעה 14.00.**

**הממונה על עבודות השירות, מתבקש להעביר את חוות-דעתו כמבוקש עד למועד הדיון.**

**5129371**

**54678313**

**לנאשם הדוע מועד הדיון וכן חובתו להתייצב במועד זה.**

עינת רון 54678313

**ניתן היום, י"ב סיון תשס"ט, 04 יוני 2009, בהעדר הצדדים.**

<>

<>

**נוסח מסמך זה כפוף לשינויי ניסוח ועריכה**