**בתי המשפט**

|  |  |  |  |
| --- | --- | --- | --- |
| בית משפט השלום פתח-תקוה | | פ 002272/01 | |
|  | |
| בפני: | כב' השופטת נ. אוהד, סגנית נשיא | תאריך: | 17.12.02 |

# 

|  |  |  |  |
| --- | --- | --- | --- |
| **בעניין:** | **מדינת ישראל** | |  |
|  | ע"י ב"כ עו"ד | **נריה** **– כץ** | **התובע** |
|  | **נ ג ד** | |  |
|  | **קאפח ישראל מאיר בעצמו** | |  |
|  | **ע"י ב"כ עו"ד** | עו"ד אוחנה חיים | **הנתבע** |

# גזר דין

# 

**הנאשם הורשע על פי הודאתו בעבירות של איומים, תקיפת בן זוג, הפרעה לשוטר, נסיון תקיפה שבוצעו ביולי 2001, בדירת המגורים שלו ושל אשתו כלפי אשתו****.**

**5129371הנאשם צירף תיק נוסף בעבירת איומים מיום 30.9.00 שביצע כלפי אשתו.**

**כנגד הנאשם הוגשה בקשה למעצר עד תום ההליכים, הנאשם שוחרר בתנאים מגבילים אשר כללו בין היתר מגורים מחוץ לדירת הזוג ומעצר בית מלא בבית אמו של הנאשם.**

**מאז ועד 12.12.02 שהה הנאשם במעצר בית מלא בבית אמו, ביום זה שוחרר למעצר בית בבית אחיו כשהוא צמוד להליכותיו של אחיו במשך כל היממה.**

**הנאשם בחור צעיר יליד 1973, בעברו ידע אשפוזים בבית חולים 'גהה', התקבלה חוות דעת פסיכיאטרית בעניינו, התקבלו תסקירים בעניינו של הנאשם, בשל צינעת הפרט לא אפרט תוכנם של חוות הדעת והתסקירים, אציין רק את הסיפא שבתסקיר קצין מבחן, לפיה סובל הנאשם מריבוי תחלואה, מצבו מורכב, מסיבות אלה מתקשה להעזר בשרותי ממסד קיימים העשויים לסייע לו בטיפול בבעיותיו הנפשיות ובבעיות ההתמכרותיות, האיש עצמו קשה שיחה.**

**עוד עולה כי בשעה שהנאשם נוטל תרופות באופן סדיר, הוא שומר על איזון.**

**מאז שנעצר נטל תרופות באופן סדיר, לא היו התפרצויות, לא היתה הפרת המעצר, אף לא פעם אחת.**

**התביעה מתארת בפרוטרוט מעשיו של הנאשם, נסיון תקיפתה באמצעות סכין, הכאתה בפנים ובצוואר, מלכתחילה הגיעו התביעה ובא כח הנאשם להסדר טיעון בדבר מאסר על תנאי מרתיע ופיקוח שרות המבחן, אלא מהי? נוכח אשיותו של הנאשם וריבוי תחלואה, קצינת המבחן אינה יכולה לבוא בהמלצה כלשהי, אף לא לפיקוח.**

**באת כח התביעה רואה בכך תסקיר שלילי.**

**התובעת סבורה כי אם קצינת המבחן מכאן ואילך לא תפקח על הנאשם, על נטילת התרופות, הוא הופך להיות מסוכן.**

**לכך אשיב כי במהלך השנה וחצי האחרונות הנאשם לא היה בפיקוח כלשונו.**

**ועוד אוסיף ואשיב לתובעת, כי היה וכן ינתן פיקוח, הרי יבוא יום והוא יסתיים,**

**מה אז?!**

**ורק בשל העובדה כי הנאשם אינו מסוגל להיות נתון לפיקוח, בשל אשיותו, אל לא עוול בכפו, שינתה באת כח התביעה עמדתה, חזרה בה מהסדר הטיעון, מבקשת להטיל על הנאשם מאסר בפועל, מאסר על תנאי.**

**בא כח הנאשם, טוען כי מצבו של הנאשם במקרה שלו הוא מיוחד, סובל מבעיות יוצאות דופן ואני מסכימה עמו.**

**דוקא בשל אישיותו ותחלואיו, והעובדה כי שנהו חצי לא הפר תנאי שחרור, לא התקרב לבית אשתו, יש לזקוף זאת לזכותו, הודאתו אף היא לזכותו.**

**היום בני הזוג בדרך לגירושים, ואני מאמינה כי אמו ואחיו של הנאשם, בשל מורכבות הענין, יסייעו לנאשם להתגרש.**

**לאור זאת, אני גוזרת על הנאשם מאסר על תנאי בן 8 חודשים ל – 3 שנים שלא יעבור על העבירות בהן הורשע.**

**זכות ערעור תוך 45 יום מהיום.**

##### 

##### ניתנה היום י"ב בטבת, תשס"ג (17 בדצמבר 2002) במעמד הצדדים.

**נ**

|  |
| --- |
| **נגה אהד, שופטת, סגן-נשיא** |

נוסח זה כפוף לשינויי עריכה וניסוח