**בתי המשפט**

|  |  |  |  |
| --- | --- | --- | --- |
| **בית משפט השלום קרית גת** | | **פ 001477/02** | |
|  | |
| **בפני:** | **כבוד סגנית הנשיא, השופטת רחל ברקאי** | **תאריך:** | **07/10/2002** |

|  |  |  |  |
| --- | --- | --- | --- |
| **בעניין:** | **מדינת ישראל** | |  |
|  | **ע"י ב"כ עוה"ד** | **מירב אברהם** | **המאשימה** |
|  | **נגד** | |  |
|  | **שוורצמן ליאור** | |  |
|  | **ע"י ב"כ עוה"ד** | **דחוח** | הנאשם |

|  |  |
| --- | --- |
| **נוכחים:** | **ב"כ המאשימה עו"ד מירב אברהם** |
|  | **הנאשם בעצמו ובא כחו עו"ד דחוח** |

# גזר דין

# 

כנגד הנאשם הוגש כתב אישום המייחס לו, כי ביום 5/8/02 החזיק בביתו שבמושב שדה משה כלי נשק רבים.

כתב האישום מפרט רובים מסוגים שונים וכן מאות כדורים המתאימים לשימוש כלי הנשק האמורים, וכל זאת מבלי שהיה בידיו היתר להחזקה כאמור.

5129371עוד מייחס כתב האישום לנאשם, החזקה של סם מסוכן מסוג קנאבוס במשקל של כ- 70.80 גרם נטו, לשימוש עצמי, מבלי שהיה בידיו היתר על פי דין, וכן כי במועד הנקוב לעיל גידל 2 שתילי סם מסוג קנאבוס במשקל של 250 גרם נטו, מבלי שהיה בידיו היתר כדין.נ

הנאשם חסך מזמנו של בית המשפט והודה בהזדמנות הראשונה.ב

לפיכך, הורשע בעבירה של החזקת נשק לפי סעיף 144 (א) רישא לחוק העונשין התשל"ז - 1977 ועבירה של ייצור, הכנה והפקה של סמים מסוכנים לפי סעיף 6 לפקודת הסמים המסוכנים התשל"ג - 1973, וכן בעבירה של החזקת סם לצריכה עצמית לפי סעיף 7 (א (ג) סיפא לפקודת הסמים המסוכנים התשל"ג - 1973.ו

הצדדים הציגו בפני הסדר טיעון לפיו תסתפק התביעה בעונש של 3 חודשי מאסר, אשר ירוצו במסגרת עבודות שירות במידה וימצא מתאים לכך, וכן מאסר על תנאי על העבירות בהן הורשע.נ

הצדדים טענו ארוכות בתמיכה להסדר הטיעון הנ"ל ואת עיקר הדברים אפרט להלן:

לדברי הסניגור, המדובר באדם נורמטיבי, בחור צעיר אשר שירת שירות צבאי סדיר בצה"ל ונפצע בגבו במהלך תקופת שירותו בלבנון.ב

הנאשם נזקק לטיפול רפואי ממושך וזכה לתמיכה והכרה הן מצד גורמים צבאיים והן מצד גורמים אזרחיים, כמפורט במסמכים שהוצגו בפני.ו

הנאשם עד לאירוע נשוא כתב האישום, עבד באופן סדיר למחייתו ואף עמד למסד את חייו ולהנשא לבחירת ליבו.נ

לדברי הסניגור, כלי הנשק הרבים שנמצאו בביתו, היוו אוסף של כלי נשק, אשר במרביתו היה כחלק מתחביב של אביו של הנאשם.ב

לדבריו, העובדות אשר הביאו להגשת כתב אישום זה נוגעות להחזקת הסמים והחיפוש אשר נערך בביתו של הנאשם בנושא הסמים, הוביל לחשיפת כלי הנשק האמורים.ו

אין כל טענה, כי הנאשם עשה שימוש בכלי הנשק לצרכים פליליים או לצרכי אלימות כשלהם ובפועל ניתן לומר, כי ההחזקה האמורה הייתה בתום לב ללא כל כוונה פלילית.נ

לאור כל האמור לעיל, ובהעדר הרשעות קודמות לנאשם, סבורתני כי עסקת הטיעון אליה הגיעו הצדדים יש בה כדי לשקף נכונה את העונש הראוי, בנסיבות העניין.ב

אשר על כן, אני מאשרת את הסדר הטיעון ומטילה על הנאשם את העונשים הבאים:

1. מאסר בפועל למשך 3 חודשים בניכוי 11 ימים אותם שהה במעצר.ו

**אני קובעת כי המאסר ירוצה בדרך של עבודות שירות במקום ובזמן עליו יורה הממונה על עבודות שירות והכל בהתאם לחוות דעתו שהתקבלה לתיק בית המשפט היום.נ**

2. מאסר על תנאי למשך 4 חודשים, והתנאי שהנאשם לא יעבור כל עבירה בה הורשע בתיק זה תוך 3 שנים מהיום.ב

כלי הנשק כמפורט בסעיף 1 א' ו- 1 ד' לכתב האישום, שנתפסו - יוחזרו לאדם אחר מטעם הנאשם בכפוף להצגת רישיון לנשק בר תוקף.ו

לא יידרשו כלי הנשק הנ"ל, בתוך שישה חודשים מהיום, יחולט הנשק לטובת המדינה.נ

שאר כלי הנשק אשר נתפסו - יחולטו לטובת המדינה, שכן מדובר בנשק שלל.ב

הסמים יושמדו.

זכות ערעור תוך 45 יום מהיום.ו

**ניתן היום א' בחשון, תשס"ג (7 באוקטובר 2002) במעמד הצדדים.נ**

**המזכירות תמציא העתקים לב"כ הצדדים**

**מותר לפרסום מיום 07/10/2002**

|  |
| --- |
| רחל ברקאי, שופטת |
| סגנית הנשיא |

001477/02פ 140 שרה שבו.

נוסח מסמך זה כפוף לשינויי ניסוח ועריכה