**בתי המשפט**

|  |  |  |  |
| --- | --- | --- | --- |
| **בית משפט השלום קריות** | | **פ 000262/03** | |
| **בפני:** | **כב' השופטת אורית קנטור** | **תאריך:** | **29/12/2004** |

|  |  |  |
| --- | --- | --- |
| **בעניין:** | מדינת ישראל | המאשימה |
|  | נ ג ד |  |
|  | 1 . אניגאר אליעזר  2 . שוקרון אליהו | הנאשמים |

|  |  |
| --- | --- |
| נוכחים: | ב"כ המאשימה – עו"ד גב' לב-קורן  הנאשם מספר 1 - הופיע  ב"כ הנאשם מספר 1 – עו"ד גב' צור  הנאשם מספר 1 – לא הופיע  ב"כ הנאשם מספר 2 – עו"ד בנדל – ביקש דחייה |

**גזר דין**

**הנאשם מספר 1**

1. כנגד הנאשם הוגש כתב אישום בו יוחסו לו 8 עבירות של שימוש במסמך מזוייף והתחזות כאדם אחר, 7 עבירות של קבלת דבר במרמה בנסיבות מחמירות ועבירה אחת של קבלת דבר במרמה.

הנאשם השתמש בהמחאות שנגנבו בהתפרצות למשרד, הציג עצמו כאדם אחר וקיבל במרמה סכומי כסף כאשר הגיש את ההמחאות לפרעון בבנק.

5129371

5129371

2. הנאשם הודה בהזדמנות הראשונה בכל עובדות כתב האישום והטיעונים לעונש נדחו לגביו.נ

התקבל בעניינו תסקיר של שירות המבחן. הצדדים טענו לעונש והנאשם אף הופנה לממונה על עבודות שירות על מנת שיחווה דעתו בדבר כשירותו לבצע עבודות שירות.ב

לחובת הנאשם הרשעות קודמות בעבירות אלימות, סמים ורכוש והוא אף ריצה עונשי מאסר של ממש.ו

עם זאת, בהתאם לתסקיר שהוגש בעניינו הרשעתו האחרונה היא משנת 1997, אינו צורך עוד סמים ובדיקה העלתה ניקיון מכל סוג סם כלשהו.נ

העבירות נשוא האישום נעברו על רקע מצוקה כלכלית ומעורבות בחובות הימורים, אך כיום הנאשם מודע לחומרת מעשיו והחליט לערוך שינוי בחייו.ב

כראייה לכך מועסק הנאשם כמנהל משרד להמרת מטבע בבעלות גיסו והוא חש סיפוק מהשינוי שערך באורח חייו.ו

שירות המבחן המליץ להמנע מהטלת עונש מאסר בפועל.נ

3. כעדי אופי העידו גיסו של הנאשם, מעסיקו וכן אם בנו.ב

לדבריהם הנאשם עבר שינוי מהותי, הן בתחום התעסוקה והן בתחום חיי המשפחה ואחריותו לגידול בנו.ו

לפיכך, עתר ב"כ הנאשם להשית על הנאשם מבחן טהור, מאסר על תנאי ופיצוי למתלוננים או מאסר בעבודות שירות לתקופה קצרה.נ

##### 

4. מן הצד השני, עתרה המאשימה להטלת עונש של מאסר בפועל, קנס, פיצויים למתלוננים ומאסר מותנה מרתיע.ב

5. לאחר ששקלתי את מכלול השיקולים, הבאתי בחשבון מחד גיסא את חלוף הזמן מאז ביצוע העבירות ועד היום, את התהליך השיקומי שעבר הנאשם כמפורט בתסקיר ואת חרטתו הכנה, ומאידך גיסא – את חומרת העבירות והנזקים שנגרמו לציבור כתוצאה מכך - החלטתי שלא לגזור על הנאשם מאסר לריצוי בפועל אלא מאסר שירוצה בעבודות שירות, אולם – לתקופה המקסימלית המתאפשרת.ו

כן אטיל מאסר מותנה מרתיע צופה פני עתיד וקנס משמעותי, אולם – אמנע מלחייב בפיצוי שכן לא הובהר לי די מי הם הניזוקים כתוצאה ממעשיו של הנאשם, כאשר ידוע שבנק אינו אמור לכבד שיקים מזוייפים ולא הובאה בפני ראייה כי בעלי השיקים אכן חוייבו בסכומים הנ"ל.נ

6. אשר על כן:

אני דנה את הנאשם למאסר בפועל לתקופה של 6 חודשים שירוצו בעבודות שירות בבית חולים איכילוב ברחוב ויצמן בת"א.ב

אני דנה את הנאשם למאסר על תנאי לתקופה של 12 חודשים למשך 3 שנים והתנאי הוא - כי לא יעבור עבירה בגינה הורשע.ו

אני דנה את הנאשם לתשלום קנס בסך 50,000 ש"ח או 6 חודשי מאסר.

הקנס ישולם ב- 50 תשלומים חודשיים רצופים ושווים החל מיום 29.1.05.נ

**היה והקנס או שיעור משיעוריו לא ישולם במועד – תעמוד יתרת הקנס לתשלום מיידי.ב**

**אם יש לזכות הנאשם פקדון, הרי שהפיצויים תחילה ואח"כ הקנס יקוזזו מהפקדון ואם לא יוחזר הפקדון לנאשם.ו**

**הנאשם יתייצב לריצוי עבודות השירות בתאריך 30.1.05 בשעה 07:00.נ**

**מומלץ כי תישקל עבודת שירות אחה"צ, לאור האמור בגזר הדין והקנס שהוטל ועל מנת לאפשר לנאשם לעבוד.ב**

**הנאשם מתחייב לעדכן את משרד הממונה בכל שינוי, אם יחול, בכתובת מגוריו והוא מודע לכך כי עליו לעמוד בתנאי הפיקוח וביקורות הפתע, וכי כל הפרה תביא להפסקה מנהלית ולריצוי העונש במאסר ממש.ו**

**כובע ומשקפי שמש אופטיות יוחזרו לנאשם.נ**

זכות ערעור תוך 45 יום.ב

**ניתנה היום י"ז בטבת, תשס"ה (29 בדצמבר 2004) במעמד הצדדים.ו**

|  |
| --- |
| **א. קנטור - שופטת** |

נוסח מסמך זה כפוף לשינויי ניסוח ועריכה