##### בתי המשפט

|  |  |  |
| --- | --- | --- |
| **בית משפט השלום רחובות** | **פ 001112/03** | |
|  | |
| **בפני כבוד השופט גדעון ברק** | **תאריך:** | **27/01/2004** |

|  |  |  |  |
| --- | --- | --- | --- |
| **בעניין:** | **מדינת ישראל** | |  |
|  |  |  | המאשימה |
|  | **נגד** | |  |
|  | **דדיה אשר** | |  |
|  |  |  | הנאשם |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a), [413ד(א)](http://www.nevo.co.il/law/70301/413d.a)

**גזר דין**

1. א. א) הנאשם הואשם בכך, שבתאריך 4/3/01 בשעה 14:30 או בסמוך לכך, בחברת אורבוטק בדרך הים ביבנה, הגיע שומר בחברת אורבוטק, שמואל מנהים (להלן: "המתלונן") אל הנאשם שעצר ונשען על רכב במקום ושאל למעשיו.

5129371ב) הנאשם בתגובה, התעניין במגבר שנמצא על המושב האחורי ברכבו של השומר, פתח את דלת הרכב בהסכמת השומר, בחן את המגבר ואז גנב מהרכב האמור אקדח קולט 0.45 שמספרו E 5510126 (להלן: "הנשק") שהיה מונח מתחת למושב הנהג ושייך למתלונן, בכך שנטל אותו, הכניסו למכנסיו והלך מהמקום, בכוונה לשלול את האקדח שלילת קבע מבעליו.נ

5129371ג) בין ה-4/3/01 בשעה 14:30 ועד ל-6/3/01 שעה 12:00, אז נתפס הנשק על ידי שוטרים, החזיק הנאשם בנשק בלא רשות על פי דין להחזקתו.ב

ב. בשל המעשים הנ"ל, הואשם הנאשם בגניבה מרכב – עבירה לפי סעיף [413ד(א)](http://www.nevo.co.il/law/70301/413d.a) ל[חוק העונשין](http://www.nevo.co.il/law/70301), התשל"ז – 1977 (להלן: "החוק") והחזקת נשק שלא כדין – עבירה לפי סעיף [144(א)](http://www.nevo.co.il/law/70301/144.a) לחוק.ו

2. א) בישיבה ראשונה, עם מינוי סניגור, הודה הנאשם בעובדות כתב האישום ואין ספק כי בעשותו כן נחסך מזמנם של עדים, מזמנם של ב"כ הצדדים ומזמנו של בית המשפט.נ

הנאשם הורשע על פי הודאתו בשתי העבירות – כפי שיוחסו לו בכתב האישום.ב

ב) בטרם טענו ב"כ הצדדים לעונש, נתבקש תסקיר שרות המבחן בעניינו של הנאשם.ו

לאחר שנתקבל תסקיר ראשוני, הסכימו ב"כ הצדדים לבקש תסקיר משלים:

(1) מהתסקיר הראשון מיום 13/11/03 עלה כי כבר בהיותו בן 17 הסתבך הנאשם עם החוק והחל לצרוך סמים המוגדרים קלים ולפני שנתיים החל הנאשם לפעול לשנוי בחייו: הוא נישא, הקים משפחה והחל לעבוד באופן קבוע.נ

הנאשם לקח אחריות על התנהגותו המתוארת בכתב האישום, אך לא הצליח להסביר מניעיו לבצוע העבירות.ב

הנאשם הודיע לקצינת המבחן כי חדל משימוש בסמים ונישואיו והפיכתו לאב המחישו לו את מידת אחריותו והצורך המיידי בעריכת שינוי בחייו.ו

הנאשם החל לעבוד ומכתבי המעסיק מצביעים על שביעות רצון מתפקודו בעבודה.נ

(2) התסקיר המשלים מיום 8/1/04 הוא בחלקו חזרה על האמור בתסקיר הקודם, והודגשה העובדה, שהנאשם מבטא הבנה לחשיבות שמירת אורח חייו הנוכחי ללא מעורבות בפלילים ולתפקוד יציב במקום עבודתו.ב

הנאשם ביצע שתי בדיקות שתן אשר הצביעו על נקיון משמוש בסמים.ו

ג) בסיכומו של התסקיר מיום 8/1/04 המליצה קצינת המבחן להתחשב בהתייצבות התפקודית שחלה אצל הנאשם, בהיותו עובד באופן מסודר ולאור תוצאות בדיקת השתן, והמליצה להטיל עליו עונש שלא יפגע בהמשך אורח חייו.נ

3. לנאשם הרשעות קודמות משנת 1998, 1999 ומאז עבר העבירות נשוא תיק זה, אין לו לנאשם עבירות נוספות.ב

4. א. ב"כ התביעה ציין בטיעוניו את העובדה, שכבר בחקירה הודה הנאשם במיוחס לו

בכתב האישום ואף הוביל החוקרים לאותה חורשה שם טמן הנאשם את האקדח.ו

לטענת ב"כ התביעה מדובר בעבירות חמורות והדגיש את העובדה שעסקינן בגניבת נשק אשר בדר"כ קשור ענין זה עם גורמים בטחוניים עויינים.נ

עוד מציין ב"כ התביעה את כוונתו של הנאשם לשלול האקדח שלילת קבע, יען כי גיבש מחשבתו בכך שהחזיק באקדח, טמן אותו עד שהגיעו השוטרים אליו.ב

לכן, מאותן נסיבות שהעלה ב"כ התביעה, ביקש הוא להשית על הנאשם מאסר בפועל ולא בדרך של עבודות שירות. אלא מאסר בפועל לתקופה ממושכת.ו

כמו כן, ביקש להשית על הנאשם מאסר על תנאי.נ

ב. ב"כ הנאשם סבר כי אין מקום לקבל עמדת התביעה, לאור המצוין בתסקירי קצינת המבחן, לאור העובדה שהנאשם לא ביזבז זמן והודה בעובדות כתב האישום ולאור מצבו ההולך ומשתפר של הנאשם בהשיגו מקום עבודה ועשה שינוי לטובה 180 מעלות.ב

5. א. א) אכן, צודק ב"כ התביעה כי בדרך כלל יש להתייחס בחומרה לעבירה שעניינה גניבת נשק והחזקתו ויש להחמיר עם נאשמים אשר גונבים נשק, שכן אין אתה יודע אף פעם את המטרה האמיתית לאותה גניבה ואין אתה יודע בידי מי, בסופו של דבר, נופל אותו נשק קטלני.ו

אני גם מסכים כי בעצם גניבת והחזקת נשק שלא כדין קיים גם סיכון למחזיק בו ולאחרים.נ

ב) עם זאת, מצווים אנו, בטרם גזירת הדין להתייחס לכל מקרה ומקרה ולבחון נסיבותיו, האם המקרה שנדון הוא אכן המקרה שיש להחמיר עם הנאשם ולשלחו למאסר לתקופה ארוכה – או שמא הנסיבות הם כאלו שיש גם לראות נקודות זכות לנאשם אשר יאמרו לנו כי אין זה המקרה להחמרה.ב

ב. אכן, מסכים אנוכי כי עסקינן בעבירה חמורה, אך לאחר שעיינתי בתסקירי שירות המבחן ולאור המלצת קצינת המבחן שקלתי מה עונש יש להשית על הנאשם בסופו של דבר.

לאחר ששקלתי את הנסיבות לחומרה הנובעות מעצם העבירות שביצע הנאשם ולאחר ששקלתי הנסיבות לקולא, בהתחשב בהודאת הנאשם, בגילו, בעובדה שאין לו לנאשם עבירות נוספות לאחר מועד ביצוע העבירות דכאן והיות ונראה כי סוף סוף לאחר שהנאשם עלה על דרך אחרת והחל אורח חיים נורמטיבי בהיותו בעל משפחה ולאחר שהנאשם נמצא נקי מסמים, ולאור המלצת קצינת המבחן, החלטתי שלא להחמיר עם הנאשם.ו

הנאשם גם המציא אשור מעביד (נ/1) בו מציין המעביד התרשמותו החיובית על הנאשם, אין מקום לנתק הנאשם מאותה דרך חדשה שהחל לילך בה ולהשיבו לאחור על ידי הטלת מאסר בפועל.נ

6. א. לפיכך, לאור הנימוקים שצוינו לעיל, הן נימוקים לחומרה והן הנימוקים לקולא, אני מחליט ליתן לנאשם הזדמנות להמשך ניהול אורח חיים ללא מעורבות פלילית ועל כן אני גוזר על הנאשם העונשים הבאים:

א) אני גוזר על הנאשם 5 חודשי מאסר, אך אהיה מוכן לשקול המרת עונש המאסר בעבודות שירות.ב

ב) אני גוזר על הנאשם 8 חודשי מאסר, אולם הנאשם לא ישא בעונש זה אלא אם תוך 3 שנים מהיום יעבור על אחת העבירות שבהן הורשע בתיק זה.ו

ב. א) המזכירות תעביר העתק גזר הדין לממונה על עבודות שירות אשר יגיש חוות דעת בדבר העבודות שהנאשם מסוגל לעבוד, ימי ושעות העבודה.נ

הממונה על עבודות השירות מתבקש להתאים לנאשם עבודה בהתחשב עם שעות העבודה הנוכחיות במקום עבודתו – זאת על מנת לפגוע פחות בשיקומו ובעבודתו היומיומית שבה עובד היום.ב

ב) הממונה מתבקש להמציא חוות הדעת עד סמוך לפני מועד הדיון שייקבע להלן.ו

תשומת לבו של הממונה נתונה לכך שהנאשם גר בכפר גבירול, דוד אלעזר 24/7, פלאפון: 578572-058.נ

ג. אני קובע למתן החלטה בדבר עבודות שירות ליום 4/3/04 שעה 13:00.ב

על הנאשם לשתף פעולה עם הממונה על עבודות שירות ועל הנאשם להתייצב לדיון במועד הנ"ל – שאם לא כן יישפט שלא בפניו ויוצא צו הבאה נגדו.ו

**ניתן היום ד' בשבט, תשס"ד (27 בינואר 2004) במעמד ב"כ המאשימה – עו"ד ארד טל, ב"כ הנאשם – עו"ד ציטיאט ובנוכחות הנאשם עצמו.נ**

|  |
| --- |
| **ברק גדעון - שופט** |

001112/03פ 133 דקלה

נוסח זה כפוף לשינויי עריכה וניסוח