בתי המשפט

|  |  |  |
| --- | --- | --- |
| **בית משפט השלום רחובות** | פ 001141/03  פ 001271/03 פ 003163/02 | |
| בפני כבוד השופטת לבנה צבר | תאריך: | 28/12/2004 |

|  |  |  |  |
| --- | --- | --- | --- |
| **בעניין:** | **מדינת ישראל** | |  |
|  |  |  | **המאשימה** |
|  | **נ ג ד** | |  |
|  | **סויסה ניר** | |  |
|  |  |  | **הנאשם** |

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [6](http://www.nevo.co.il/law/4216/6), [7(א)](http://www.nevo.co.il/law/4216/7.a), [7(ג)](http://www.nevo.co.il/law/4216/7.c), [10](http://www.nevo.co.il/law/4216/10), [13](http://www.nevo.co.il/law/4216/13)

[חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a), [275](http://www.nevo.co.il/law/70301/275), [287](http://www.nevo.co.il/law/70301/287), [413](http://www.nevo.co.il/law/70301/413), [413ד(א)](http://www.nevo.co.il/law/70301/413d.a)

גזר דין

1. הנאשם הורשע על פי הודאתו בביצוע העבירות שלהלן:

ת.פ. 1141/03:

5129371החזקת כלים לצריכת סם מסוכן – עבירה לפי [סעיף 10](http://www.nevo.co.il/law/4216/10) סיפא ל[פקודת הסמים המסוכנים](http://www.nevo.co.il/law/4216) [נוסח חדש] התשל"ג-1973;

החזקת סם לצריכה עצמית – עבירה לפי סעיף [7(א)](http://www.nevo.co.il/law/4216/7.a) + [7(ג)](http://www.nevo.co.il/law/4216/7.c) ל[פקודת הסמים המסוכנים](http://www.nevo.co.il/law/4216) [נוסח חדש] התשל"ג-1973.נ

זאת בשל כך, שב- 29.1.03 הוא החזיק בחדרו כלי עישון "באנג" המשמש לצריכת סם מסוכן, וכן החזיק 0.3312 גרם נטו סם מסוכן מסוג חשיש לצריכה עצמית.ב

ת.פ. 1271/03:

הכשלת שוטר במילוי תפקידו - עבירה לפי [סעיף 275](http://www.nevo.co.il/law/70301/275) ל[חוק העונשין](http://www.nevo.co.il/law/70301), התשל"ז-1977;

החזקת כלים לצריכת סם מסוכן – עבירה לפי [סעיף 10](http://www.nevo.co.il/law/4216/10) סיפא ל[פקודת הסמים המסוכנים](http://www.nevo.co.il/law/4216) [נוסח חדש] התשל"ג-1973;

זאת בשל כך, שב- 25.2.03, הכשיל הנאשם שוטרים, בכך שכאשר הוא הבחין בהם, הוא זרק חומר החשוד כסם מסוג מריחואנה אל תוך להבות האח. באותו מועד ובאותן נסיבות, הוא החזיק בכלי עישון מסוג "באנג".ו

ת.פ. 3163/02:

האישום הראשון:

הכשלת שוטר במילוי תפקידו - עבירה לפי [סעיף 275](http://www.nevo.co.il/law/70301/275) ל[חוק העונשין](http://www.nevo.co.il/law/70301), התשל"ז-1977;

החזקת סם לצריכה עצמית – עבירה לפי סעיף [7(א)](http://www.nevo.co.il/law/4216/7.a) + [7(ג)](http://www.nevo.co.il/law/4216/7.c) ל[פקודת הסמים המסוכנים](http://www.nevo.co.il/law/4216) [נוסח חדש] התשל"ג-1973.נ

זאת בשל כך, שב- 26.11.02, ניסה הנאשם לצאת מתוך ג'יפ שבו ישב אותה עת, לאחר ששוטרים ביקשו ממנו שיעצר בצד, ולהמלט מפני השוטרים. במועד הנ"ל ובנסיבות הנ"ל, הוא החזיק על גופו 7.81 גרם מסוכן מסוג חשיש לצריכה עצמית.ב

האישום השני:

אספקת סם מסוכן – עבירה לפי [סעיף 13](http://www.nevo.co.il/law/4216/13) ל[פקודת הסמים המסוכנים](http://www.nevo.co.il/law/4216) [נוסח

חדש] התשל"ג-1973.ו

זאת בשל כך, שבמהלך שנת 2002, בשני מועדים ובשעות שאינם ידועים למאשימה, בגדרה, הוא סיפק לקטינה ילידת 1986, סם מסוכן מסוג חשיש.

האישום השלישי:

החזקת סם לצריכה עצמית – עבירה לפי סעיף [7(א)](http://www.nevo.co.il/law/4216/7.a) + [7(ג)](http://www.nevo.co.il/law/4216/7.c) ל[פקודת הסמים המסוכנים](http://www.nevo.co.il/law/4216) [נוסח חדש] התשל"ג-1973.נ

גידול סם מסוכן – עבירה לפי [סעיף 6](http://www.nevo.co.il/law/4216/6) ל[פקודת הסמים המסוכנים](http://www.nevo.co.il/law/4216) [נוסח חדש] התשל"ג-1973;

החזקת נכס חשוד כגנוב – עבירה לפי [סעיף 413](http://www.nevo.co.il/law/70301/413) ל[חוק העונשין](http://www.nevo.co.il/law/70301), התשל"ז-1977.ב

זאת בשל כך, שב- 21.11.02, בגדרה, החזיק הנאשם ב- 1.02 גרם סם מסוכן מסוג חשיש, וכן ב- 78.31 גרם סם מסוכן מסוג קאנבוס, לצריכה עצמית, ובנוסף הוא גידל שמכיל 3.24 גרם סם מסוכן מסוג קאנבוס. במועד ובנסיבות הנ"ל, החזיק הנאשם ברכוש גנוב, מערכת מסוג J.V.C שנגנבה מביתו של יוסף שלום.

האישום הרביעי:

הפרת הוראה חוקית – עבירה לפי [סעיף 287](http://www.nevo.co.il/law/70301/287) ל[חוק העונשין](http://www.nevo.co.il/law/70301), התשל"ז-1977.ו

החזקת נכס חשוד כגנוב – עבירה לפי [סעיף 413](http://www.nevo.co.il/law/70301/413) ל[חוק העונשין](http://www.nevo.co.il/law/70301), התשל"ז-1977.נ

זאת בשל כך, שב- 10.12.02, הפר הנאשם הוראה חוקית שניתנה בתחנת המשטרה, שאסרה עליו ליצור קשר עם הקטינה שנזכרת באישום השני, כאשר שהה יחד עימה בביתו. במועד ובנסיבות הנ"ל, הוא החזיק בביתו רדיו דיסק סוני, וכן קולט רדאר קוברה שחשודים כגנובים.ב

האישום החמישי:

התפרצות לרכב בכוונה לגנוב – עבירה לפי [סעיף 413](http://www.nevo.co.il/law/70301/413) ו סיפא ל[חוק העונשין](http://www.nevo.co.il/law/70301), התשל"ז-1977.ו

גניבה מתוך רכב – עבירה לפי סעיף [413ד(א)](http://www.nevo.co.il/law/70301/413d.a) ל[חוק העונשין](http://www.nevo.co.il/law/70301), התשל"ז-1977.נ

זאת בשל כך, שב- 26.10.02, סמוך לכניסה לבסיס חפץ חיים ליד גדרה, משך הנאשם בכוח את שמשת הדלת האחורית שמאלית של רכב מסוג סובארו, ודרכו פתח את דלת הרכב ונכנס אל הרכב, ובהמשך גנב מתוך הרכב רדיו דיסק ורמקולים.

[פ.א. 10012/02](http://www.nevo.co.il/case/6163479) (רחובות):

החזקת סם לצריכה עצמית – עבירה לפי סעיף [7(א)](http://www.nevo.co.il/law/4216/7.a) + [7(ג)](http://www.nevo.co.il/law/4216/7.c) ל[פקודת הסמים המסוכנים](http://www.nevo.co.il/law/4216) [נוסח חדש] התשל"ג-1973.ב

החזקת כלים לצריכת סם מסוכן – עבירה לפי [סעיף 10](http://www.nevo.co.il/law/4216/10) סיפא ל[פקודת הסמים המסוכנים](http://www.nevo.co.il/law/4216) [נוסח חדש] התשל"ג-1973;

הכשלת שוטר במילוי תפקידו - עבירה לפי [סעיף 275](http://www.nevo.co.il/law/70301/275) ל[חוק העונשין](http://www.nevo.co.il/law/70301), התשל"ז-1977.ו

החזקת נשק שלא כדין – עבירה לפי סעיף [144(א)](http://www.nevo.co.il/law/70301/144.a) רישא ל[חוק העונשין](http://www.nevo.co.il/law/70301), התשל"ז-1977;

החזקת נכס חשוד כגנוב – עבירה לפי [סעיף 413](http://www.nevo.co.il/law/70301/413) ל[חוק העונשין](http://www.nevo.co.il/law/70301), התשל"ז-1977.נ

זאת בשל כך, שב- 22.7.02, כאשר הגיעו שוטרים אל חדרו של הנאשם, הוא הכשיל אותם במילוי תפקידם, בכך שזרק מידו, נייר לבן שבו הוסתר סם אל מחוץ לחדר. במועד ובנסיבות הנ"ל, הוא החזיק בכלי עישון, החזיק בידו ב- 1.25 גרם נטו סם מסוכן מסוג חשיש, וכן החזיק בקופסא במרפסת הבית, ב- 4.8778 גרם נטו סם מסוכן מסוג חשיש, וכן בחמש מבחנות ונייר כסף המשמשים כלים לצריכת סמים. במועד ובנסיבות הנ"ל, הוא החזיק בביתו רובה אוויר ללא רשות, וכן מערכת רדיו דיסק תוצרת סוני שחשודה כגנובה.

2. הודאת הנאשם באה במסגרת הסדר טיעון שנקשר בין הצדדים. כאשר הודיעו הצדדים על ההסדר, הם גם הודיעו שאין הסדר לעניין העונש, וכי התביעה תגביל את עצמה לעתירה ל- 18 חודשי מאסר בפועל ומאסר על תנאי ואילו הטיעון של הסניגור יהיה פתוח.

יצויין, שבמסגרת ההסדר תוקנו חלק מכתבי האישום, כך שניסוחם הסופי מקל עם הנאשם, שכן התיקונים כוללים גם מחיקה של חלק מהעבירות שיוחסו מלכתחילה לנאשם.

עוד יצויין, שבין המועד שבו הוצג הסדר הטיעון לבין המועד שבו נשמעו הטיעונים לעונש, נגזר דינו של הנאשם בבית המשפט המחוזי בתל אביב, ל- 30 חודשי מאסר בפועל בשל עבירת אלימות.

3. אין ספק, שהתנהגותו של הנאשם היא חמורה, והראיה - המספר הרב   
של העבירות שהוא ביצע, כשהן מבוצעות בתוך תקופה קצרה יחסית – כחצי שנה. משנה חומרה יש גם בעובדה, שאגב ביצוע עבירות על [פקודת הסמים המסוכנים](http://www.nevo.co.il/law/4216), הכשיל הנאשם שוטרים ולא פעם אחת, ובנוסף הוא גם סיפק סם לקטינה, ואם לא די בכך, הרי הוא גם הפר הוראה חוקית.

4. לנאשם יש עבר פלילי, והוא כולל עבירות על [פקודת הסמים המסוכנים](http://www.nevo.co.il/law/4216), עבירות אלימות, עבירות הקשורות לרכב והעלבת עובד ציבור. הנה כי כן, העבירות שמבוצעות על ידי הנאשם הן מתחומים שונים ומגוונים. כאמור, אך לאחרונה נגזר דינו ל- 30 חודשי מאסר בפועל, אותם הוא מרצה כעת.

5. בטרם מתן גזר הדין התבקש שרות המבחן להגיש תסקיר בעניינו של הנאשם. תסקיר זה מלמד על הרקע המשפחתי והאישי של הנאשם, שאיננו קל. אביו של הנאשם נפטר לפני כשלוש שנים, בטרם עת, וזאת בהמשך להיותו נכה צה"ל, ולהשלכות שהיו לפציעתו על התנהלות חייו. פציעתו של

האב והתופעות שבאו כתוצאה ממנה, השפיעו כמובן קשות על חייו של הנאשם כילד, כפי שמותו של האב השפיע עליו וגרם להעמקת התדרדרותו לעולם הפשע. לאחר פטירת האב ובשל ההתדרדרות במצבו הנפשי של הנאשם, הוא אף אושפז בכפייה על ידי בני משפחתו, טופל, אך לא המשיך בקבלת הטיפול, וחבל שכך.

בעבר נערך אבחון פסיכיאטרי לנאשם, והתברר שהוא סובל מסף גירוי נמוך ומתקשה בהסתגלות למסגרות מובנות, וכי השימוש בסמים אך מחמיר את התנהגותו. הנאשם עבר הליך גמילה מסמים במסגרת אשפוזית, והשתלב ביחידה לנפגעי סמים בגדרה, ואולם הוא התקשה לשמור על רצף והתמדה עם הגורמים המטפלים, ושב לצרוך סמים באופן מזדמן. לפיכך החליטה היחידה לנפגעי סמים בגדרה, לחדול מלהמשיך לטפל בו, ונשקלת האפשרות לשלבו ביחידה, אך בתנאי שיטופל במסגרת התחנה לבריאות הנפש, אך לכך מתקשה הנאשם להסכים. למעשה הנאשם ניתק קשר עם שרות המבחן.

שרות המבחן מתרשם, שעסקינן בנאשם שמחפש פתרונות מהירים למצוקותיו, ולנוכח כוחותיו הדלים ומרכיבי האישיות שלו, הוא מתקשה לשמר את הישגיו לאורך זמן. לפיכך הוא גם משמר בהתנהגותו את מצבו הבעייתי ומתקשה לקדם את עצמו. זאת ועוד – שרות המבחן מתעתד לעתור להפקעת צו מבחן שהוטל על הנאשם באחד מתיקיו. בנסיבות אלה, שרות המבחן איננו בא בהמלצה לגבי הנאשם. המשמעות של הדברים הללו היא, שהתסקיר בעניינו של הנאשם איננו חיובי, אך יחד עם זאת, שומה עלינו להתחשב לקולא ברקע המשפחתי הקשה של הנאשם.

6. עוד יש להתחשב לקולא, בעובדה שהודאת הנאשם חסכה לא רק מזמנו של בית המשפט אלא בוודאי מזמנם של התביעה ועדיה – עשרות במספר.

בנוסף, יש להתחשב בעובדה, שלמעשה הנאשם יכול היה לצרף את כל תיקיו לאותו תיק בבית המשפט המחוזי, שבו כאמור נגזר דינו ל- 30 חודשי מאסר בפועל, ויתכן שצרוף זה היה אף הוא מקל עימו.

7. בנסיבות האמורות לעיל, כאשר אני שוקלת את השיקולים – לחומרה ולקולא, אני משיתה על הנאשם את העונשים שלהלן:

18 חודשי מאסר בפועל שמהם ינוכו ימי מעצר, ככל שהנאשם היה עצור, כאשר מתוכם 10 חודשים ירוצו במצטבר לעונש המאסר אותו הוא מרצה עתה, ו- 8 החודשים הנותרים ירוצו בחופף לעונש הנ"ל.ב

12 חודשי מאסר על תנאי, לתקופה של 36 חודשים מיום שחרורו מבית הסוהר, והתנאי הוא שהנאשם לא יעבור בתקופה זו את העבירות בהן הורשע בתיק זה.ו

8. זכות ערעור לבית המשפט המחוזי תוך 45 יום.נ

ניתן היום ט"ז בטבת, תשס"ה (28 בדצמבר 2004) במעמד התובעת עו"ד איריס מוריץ, הנאשם וב"כ עו"ד עופרי פורת ממשרדו של עו"ד יורם חכם.ב

\_\_\_\_\_\_\_\_\_\_\_\_\_

לבנה צבר, שופטת

01141/03פ 133 יפה מדהלה

התובעת:

מבקשת ליתן צו להשמדת הסמים וכלי הסם.

לגבי הרכוש שנתפס בתיקים שצרף הנאשם, מבקשת להשיבו לבעלים ובאין בעלים לחלט לטובת אוצר המדינה.

הסניגור:

אין התנגדות.

# החלטה

הסמים והכלים לשימוש בסם יושמדו.

אשר לרכוש שנתפס ברשותו של הנאשם הוא יושב לבעליו ובאין בעלים יחולט לטובת אוצר המדינה.

ניתנה היום ט"ז בטבת, תשס"ה (28 בדצמבר 2004) במעמד הצדדים.ו

\_\_\_\_\_\_\_\_\_\_\_\_\_

לבנה צבר, שופטת

01141/03פ 133 לימור

נוסח מסמך זה כפוף לשינויי ניסוח ועריכה