**בתי המשפט**

|  |  |  |
| --- | --- | --- |
| **פ 001470/03** | | **בית משפט השלום רחובות** |
|  | |
| **01/12/2004** | **תאריך:** | **בפני כבוד השופט הרן פינשטין** |

|  |  |  |  |
| --- | --- | --- | --- |
|  | **מדינת ישראל** | | **בעניין:** |
| **המאשימה** | **לימור פרץ** | **ע"י ב"כ עו"ד** |  |
|  | **נ ג ד** | |  |
|  | **גרווני אייל** | |  |
| **הנאשם** | **אורן צפריר** | **ע"י ב"כ עו"ד** |  |

**גזר-דין**

1) לאחר שהנאשם הורשע עפ"י הודאתו בתיק העיקרי ובתיקים שצורפו אליו, כולל התיק מבית-המשפט באילת, טענו הצדדים לענין הסדר הטעון.

2) לאחר שעברתי על העבירות בהן הורשע ולאור טעוניו של הסניגור, אני סבור כי יש מקום לכבד את הסדר הטעון. יפה עשתה התביעה בהצטרפה להסדר.

5129371

5129371

3) זאת ועוד; רוב עבירותיו הקודמות של הנאשם הן ישנות מאוד, כך שיש להתבונן על שיקולי הענישה עפ"י התיקים הנוכחיים בלבד, שגם הם ישנים.

מאחר ועבירות הסמים מתייחסות, בסופו של דבר, לאחזקת סם בכמויות קטנות, מתקבל הרושם הברור כי העונש המוסכם על הצדדים הנו ראוי.

4) הויכוח בין הצדדים קשור לשלילת רשיונו של הנאשם. התביעה מבקשת שלילה של ממש בעוד שהנאשם וסניגורו מבקשים שלילה מותנית.

לאחר ששקלתי את הנסיבות, ואף הבהרתי אותן לצדדים במהלך הדיון, אני מקבל את עמדת הסניגוריה, שכן עמדה זו מחמירה לדעתי עם הנאשם, וכך ראוי לעשות.

5) **סוף דבר:**

עונשיו של הנאשם הם אלה:

א) אני מורה להפעיל את המאסר המותנה התלוי כנגד הנאשם בתיק פלילי 2253/94 של בית משפט זה. תקופת המאסר 12 חודש.

עפ"י המוסכם, אני גוזר על הנאשם, בגין כל העבירות שהורשע בהן בתיק זה ובתיקים המצורפים לו, שמונה חודשי מאסר בפועל אשר ירוצו במצטבר למאסר המותנה הנ"ל, כך שסך הכל ירצה הנאשם 20 חודשי מאסר.

המאסר יימנה מיום מעצרו 17.9.04.

ב) כן גוזר אני על הנאשם 9 חודשי מאסר על-תנאי למשך 3 שנים מיום צאתו מהכלא והתנאי הוא כי לא יעבור את העבירות בהן הורשע בתיק זה ובתיקים המצורפים, או בנסיון לעוברן או בסיוע לעוברן.

ג) ולבסוף, אני גוזר על הנאשם 6 חודשי פסילת רשיון נהיגה על-תנאי, שיימנו מיום שחרורו מהכלא. התנאי הוא כי הנאשם לא יעבור כל עבירת סמים במשך שנתיים ימים מיום שחרורו מהכלא.

ד) הסמים וכלי העישון יאופסו.

**זכות ערעור כחוק.נ**

**ניתן היום י"ח בכסלו, תשס"ה (1 בדצמבר 2004) בנוכחות:**

**התובעת עו"ד אשרת אסייג-לופז, הנאשם בעצמו וב"כ עו"ד אורן צפריר.**

**\_\_\_\_\_\_\_\_\_\_\_\_\_\_\_\_\_**

**הרן פינשטין, שופט**

001470/03פ 133 לימור

נוסח מסמך זה כפוף לשינויי ניסוח ועריכה