**בתי המשפט**

|  |  |  |  |
| --- | --- | --- | --- |
| **בית משפט השלום רמלה** | | **פ 001111/04** | |
| **לפני:** | **כבוד השופטת זהבה בוסתן** | **תאריך:** | **01/02/2005** |

|  |  |  |  |
| --- | --- | --- | --- |
| **בעניין:** | **מדינת ישראל** | |  |
|  | **ע"י ב"כ עו"ד** | **עופר זיו** | המאשימה |
|  | **נ ג ד** | |  |
|  | **אבו ריזק רמזי - בעצמו** | |  |
|  | **ע"י ב"כ עו"ד** | **אבו עמר** | **הנאשם** |

#### 

**גזר דין**

בת.פ. 1111/04 הודה הנאשם בעובדות כתב האישום לאחר שתוקן עוד ביום 11.3.04 והורשע בו ביום בעבירות של תקיפת בת זוג, איומים הטרדה באמצעות מתקן בזק ופגיעה בפרטיות.

על פי הסדר אליו הגיעו הצדדים הופנה הנאשם אל שרות המבחן.

מאז הכרעת הדין ועד ליום 1.11.04, עת הובא לבית המשפט בצו הבאה לא התייצב הנאשם לדיונים בעניינו על אף שהמשך הדיון נקבע בנוכחות עד כי עורך דינו ביקש להשתחרר מהיצוג. גם לפגישה בשרות המבחן אליה זומן הנאשם הוא לא התייצב.

בת.פ. 1490/04 הודה הנאשם בעקבות הסדר טעון בעובדות כתב אישום מתוקן בעבירות של תקיפת בת זוג בנסיבות מחמירות איומים והפרת הוראה חוקית.

במסגרת הסדר הטעון הופנה הנאשם אל שרות המבחן והמאשימה התחייבה לטעון לעונש מאסר בן חמישה חודשים בפועל, מאסר מותנה ופיצוי למתלוננת והסנגורית רשות לטעון חופשי.

גם במסגרת תיק זה התקשה הנאשם להיות בקשר עם שרות המבחן והתייצב רק לאחר הזימון השלישי וגם אז באיחור ניכר.

שרות המבחן לא ראה מקום להתערבות טיפולית שכן הנאשם הכחיש כל אלימות כלפי המתלוננת בתיק.

גם בתיק זה לא התייצב הנאשם להמשך הדיונים והיה צורך לזמנו בצו הבאה.

על פי עובדות כתב האישום המתוקן בת.פ. 1111/04 ביקשה קטינה ילידת 1986 לנתק את קשריה הרומנטיים עם הנאשם.בעקבות זאת תקף הנאשם את הקטינה בספריה העירונית בלוד על ידי כך שסטר לה בפניה.במספר רב של פעמים החל מ-19 לינואר 2004 התקשר הנאשם למתלוננת ואמר לה "אני אוהב אותך ואני לא אוותר עליך בחיים". מספר פעמים עקב הנאשם אחרי הקטינה והפתיע אותה במקומות בהם שהתה.

ב-14.1.2004 פגש הנאשם במתלוננת בבית ספרה בלוד ושיכנע אותה לבוא לביתו שם איים עליה בכך שאמר לה "בא לי לחתוך לך את הפרצוף שלך בסכין כדי שאף גבר אחר לא יסתכל עליך".

ב-19.1.2004 שלח לה הודעה כתובה לטלפון הסלולרי ובה תוכן מאיים כמפורט בכתב האישום.

על פי עובדות כתב האישום המתוקן בת.פ.1490/04 באישום הראשון הפר הנאשם ביום 16.2.04 הוראה חוקית אשר אסרה עליו לשהות מחוץ לביתה של הגב' נעימה אלמרבוע או יצירת קשר עם המתלוננת בכך שיצא מביתה ונפגש עם המתלוננת.

על פי האישום השני איים הנאשם ביום 21.3.04 על ארוסתו לשעבר לאחר שסירבה לצאת אתו. באותן נסיבות הגיע הנאשם לביתה והיכה אותה באמצעות מקל בראשה, בגבה ובידה וגרם לה לחבלות של ממש.

הנאשם יליד 1984 לחובתו רישום ללא הרשעה בעבירות רכוש סמים ואלימות. העבירות נשוא כתבי האישום מצביעות על התנהגות בריונית ואלימה ביחסיו עם בנות זוגו ואינו מוכן לקבל ולהפנים פרידה מהן. התנהגותו באה לידי ביטוי הן ביחסיו עם חברתו לשעבר והן ביחסיו עם ארוסתו לשעבר.

הנאשם לא השכיל להיות בקשר עם שרות המבחן ובכך נמנע מבית המשפט לעמוד על מערכות היחסים היום.

הסנגור בטעוניו לעונש הבהיר כי הנאשם החל בהליך גמילה מיוזמתו ימים ספורים לפני המועד שנקבע לטיעונים לעונש.

הסנגור הדגיש כי הנאשם צעיר לימים על גבול הקטינות אשר מעולם לא ריצה מאסר בפועל. העבירות בוצעו על רקע מצוקה רגשית ואישית שנבעה מהשימוש בסם. הסנגור ניסה לשכנע את בית המשפט לתת לנאשם הזדמנות נוספת ליצור קשר עם שרות המבחן ולחלופין להפנותו אל הממונה על עבודות שרות כדי שתבחן האפשרות לרצות עונש בדרך של עבודות שרות.

אני סבורה כי הנאשם קיבל שפע של הזדמנויות מבית המשפט אך לא השכיל לנצלן. נראה כי הגיע העת להבהיר לנאשם כי לכל מעשה יש גמול ולכל עבירה עונש והעונש הראוי במקרה זה הוא עונש של מאסר לריצוי מאחורי סורג ובריח.

באשר למשך המאסר אני מתחשבת מחד בהסכם אליו הגיעו הצדדים במסגרת הסדר הטעון בת.פ. 1490/04 בגילו הצעיר של הנאשם בעובדה כי לא ריצה בעבר מאסרים ובהודאתו.

אשר על כן אני מטילה על הנאשם את העונשים הבאים:

מאסר לתקופה של 20 חודש מתוכם ירצה בפועל 10 חודשים והיתרה תהא על תנאי שלא יעבור תוך 36 חודש מיום שחרורו עבירה בה הורשע.

הנאשם יפצה את המתלוננת רוני אבו גאנם בסך של 2,500 ₪ תוך 60 יום מהיום.

אם קיים פקדון באחד התיקים או בשניהם ,יקוזז הפיצוי מתוך הפקדון המצוי בתיקים.

זכות ערעור תוך 45 יום.

ניתנה היום כ"ב בשבט, תשס"ה (1 בפברואר 2005) במעמד הצדדים.

|  |
| --- |
| ז. בוסתן, שופטת  סגנית נשיא |

הסנגור:

נבקש עיכוב ביצוע, בהתחשב בתקופה שהוטלה עליו בהתחשב הן בגילו הצעיר לכל הדיונים האחרונים התייצב. נמצא אביו באולם והוא מוכן לחתום על ערבות לצורך התייצבותו לריצוי עונשו.

התובע:

אנו מתנגדים לעיכוב ביצוע משלושה טעמים. האחת, הנאשם הוכיח שלא ניתן לתת בו אמון הן בשים לב למהות העבירות של הפרה הוראה חוקית והן לאור התנהגותו בבית המשפט ואי התייצבותו לדיונים. השניה, נסיבות העבירה. מדובר בעבירות אלימות שמלמדות על אובססיביות, עתה לאחר שנגזר דינו והנאשם עומד בפני ריצוי עונש מאסר אנו חוששים שהזעם יופנה לכוונים שאין אנו מעוניינים בהם. מדובר בנאשם בעל עבר פלילי מכביד יחסית לגילו.

הסנגור:

אין לו רישום פלילי כלשהו. להליך שהסתים לפני כן זה הסתיים ללא הרשעה.

# החלטה

5129371

54678313אניד והח את הבקשה הן מהטעמים שפורטו על ידי ב"כ התביעה והן מהטעם שעל פי הסדר הטעון בת.פ. 1490/04 הוסכם בין הצדדים כי הנאשם ירצה עונש מאסר בפועל בן 5 חודשים, בית המשפט אמץ את עסקת הטעון ולפיכך אין מקום להורות על עיכוב ביצוע המאסרים.

**5129371**

זהבה בוסתן 54678313-1111/04

**54678313**

|  |
| --- |
| **ניתנה היום כ"ב בשבט, תשס"ה (1 בפברואר 2005) במעמד הצדדים.** ז. בוסתן, שופטת  סגנית נשיא |

ריקי

נוסח מסמך זה כפוף לשינויי ניסוח ועריכה