**בתי המשפט**

|  |  |  |  |
| --- | --- | --- | --- |
| **פ 001983/04** | | **בית משפט השלום רמלה** | |
|  | |
| **20/12/2004** | **תאריך:** | **כבוד השופטת נ. קפלינסקי** | **לפני:** |

|  |  |  |  |
| --- | --- | --- | --- |
|  | **מדינת ישראל** | | **בעניין:** |
| המאשימה | **גילה בן עוזיהו** | **ע"י ב"כ עו"ד** |  |
|  | **נ ג ד** | |  |
|  | **1 . ברקי אמרי - בעצמו**  **ע"י ב"כ עו"ד אריאל לשם**  **2 . גלאור שושנה - הסתיים** | |  |
| **הנאשמים** |  |  |  |

#### 

**גזר דין**

נאשם 1 הורשע על-פי הודאתו בעובדות כתב אישום מתוקן בשנית בעבירה של החזקת סם שלא לצריכה עצמית לפי סעיף 7(א)+(ג) רישא +31(3) לפקודת הסמים המסוכנים, החזקת כלים לשימוש עצמי עבירה לפי סעיף 10 סיפא לפקודת הסמים המסוכנים, גידול סמים עבירה לפי סעיף 6 לפקודת הסמים המסוכנים, הספקת סם עבירה לפי סעיף 13 לפקודת הסמים המסוכנים והחזקת נשק שלא כדין, עבירה לפי סעיף 144(א) לחוק העונשין.

הנאשם 1 הופנה לשירות המבחן על מנת שיוכן תסקיר בעניינו. בתסקיר נסקרו נסיבותיו האישיות והמשפחתיות של הנאשם. בפני שירות המבחן הנאשם הביע חרטה על מעשיו.

5129371שירות המבחן לא ראה לבוא בהמלצה טיפולית בקשר לנאשם 1.נ

התביעה עתרה לגזור על הנאשם עונש מאסר בפועל, מאסר על תנאי, קנס ופסילת רישיון הנהיגה.ב

ב"כ הנאשם פירט את נסיבותיו האישיות והרפואיות של הנאשם 1 ועתר לבית המשפט שלא לגזור על הנאשם עונש מאסר בפועל .ו

מעשיו של הנאשם 1, אב המגדל ילדים קטינים, חמורים, באשר הנאשם 1 החזיק במקומות שונים בביתו סם מסוכן מסוג קנבוס בכמות שאינה לצריכה עצמית, החזיק בביתו כלים לשימוש עצמי בסם, גידל בכמה מקומות בביתו שתילי מריחואנה, סיפק סם מסוג קנבוס לנאשמת 2 והחזיק בביתו שלא כדין מספר כדורי רובה.נ

העונש הראוי בגין עבירות אלו הנו עונש מאסר בפועל.ב

עם זאת לאור גילו של הנאשם, העדר עבר פלילי, מצבו הבריאותי, העובדה כי מדובר בעבירה משנת 2000 ולאור זאת שהנאשם הודה וחסך מזמנו של בית המשפט לא ייגזר על הנאשם עונש מאסר בפועל ותינתן לו הזדמנות נוספת.ו

לאור כל האמור לעיל אני גוזרת על הנאשם את העונשים הבאים:

אני גוזרת על הנאשם 8 חדשי מאסר על תנאי שלא יצאו אל הפועל אלא אם בתוך 3 שנים מהיום הנאשם יעבור עבירה על פקודת הסמים המסוכנים שהנה מסוג פשע או עבירה של החזקת נשק שלא כדין.נ

אני גוזרת על הנאשם 4 חדשי מאסר על תנאי שלא יצאו אל הפועל אלא אם בתוך 3 שנים מהיום יעבור עבירה על פקודת הסמים המסוכנים אשר אינה מסווגת כפשע.ב

אני פוסלת את הנאשם מלקבל ומלהחזיק רישיון נהיגה לתקופה של 13 חדשים במצטבר לכל פסילה אחרת.ו

הנאשם ישלם קנס בסך 5,000 ₪ או 120 ימי מאסר תמורתם. הקנס ישולם עד ליום 15.3.05.נ

המוצגים שהם: ארגז פעולה צבאי בצבע זית ריק יוחזר לצה"ל או יושמד לפי הענין והמוצגים האחרים שהם סמים, כלים, ותחמושת יושמדו.ב

זכות ערעור תוך 45 יום.ו

**ניתנה היום ח' בטבת, תשס"ה (20 בדצמבר 2004) במעמד הצדדים.נ**

|  |
| --- |
| **נ. קפלינסקי, שופטת** |

**סיגל טרי.ב**

נוסח מסמך זה כפוף לשינויי ניסוח ועריכה