**בתי המשפט**

|  |  |  |  |
| --- | --- | --- | --- |
| **בית משפט השלום רמלה** | | **פ 003122/07** | |
|  | |
| **בפני:** | **כב' השופטת איטה נחמן** | **תאריך:** | **07/05/2008** |

|  |  |  |  |
| --- | --- | --- | --- |
|  | **מדינת ישראל** | | **בעניין:** |
| **המאשימה** | **דורית סבן** | **ע"י ב"כ עו"ד** |  |
|  | **נ ג ד** | |  |
|  | **1. קראעין עמאד – הובא ע"י הליווי**  **2. קראעין מחמוד - בעצמו** | |  |
| **הנאשמים** | **1. מזאל**  **2. עותמאן – לא נוכח** | **ע"י ב"כ עו"ד** |  |

# 

# חקיקה שאוזכרה:

# [**חוק העונשין, תשל"ז-1977**](http://www.nevo.co.il/law/70301)

# [**חוק הכניסה לישראל, תשי"ב-1952**](http://www.nevo.co.il/law/90721)

# 

**גזר דין**

1. הנאשמים הודו בעובדות כתב אישום מתוקן (ת.פ. 3122/07) במסגרת הסדר טיעון, והורשעו בביצוע עבירה של קשירת קשר לביצוע עוון, עבירה על סעיף 499(א)(2) ב[חוק העונשין](http://www.nevo.co.il/law/70301), התשל"ז-1977.

בנוסף, נאשם 1 הודה והורשע בעבירה של הסעה שלא כדין, עבירה על סעיף 12א(ג)(1) ב[חוק הכניסה לישראל](http://www.nevo.co.il/law/90721), התשי"ב-1952.

נאשם 2 הודה בעובדות כתב אישום מתוקן (ת.פ. 3125/06) והורשע בביצוע עבירות של הסעה שלא כדין, עבירה על סעיף 12א(ג)(1) ב[חוק הכניסה לישראל](http://www.nevo.co.il/law/90721), התשי"ב-1952 והכשלת שוטר, עבירה על סעיף 275 ב[חוק העונשין](http://www.nevo.co.il/law/70301), התשל"ז–1977.

5129371

54678313

1. הנאשמים הודו כי במהלך החודשים אוגוסט עד נובמבר 2007 ניהל הנאשם 1 והפעיל בסיוע של הנאשם 2, ביחד עם אחרים, רשת הסעות של תושבים זרים נעדרי אישורי שהייה כדין בישראל, משטחי הרשות הפלסטינאית לתוך תחומי מדינת ישראל ובחזרה. במסגרת הקשר הפלילי החזיקו הנאשמים שלושה כלי רכב ששימשו להסעת התושבים הזרים. במהלך תקופת הפעילות העסיק הנאשם 1 נהגים אשר ביצעו את הסעות התושבים הזרים בתמורה ל- 200 ש"ח עבור כל הסעה. במהלך תקופת הפעילות ביצעו הנאשמים באמצעות אחרים את ההסעות בתדירות של כ- 5 הסעות מידי יום כשבכל הסעה הוסעו כ-10 תושבים זרים ברכב ובסך הכל הוכנסו באופן זה למדינת ישראל כ-70 תושבים זרים מידי יום, כשהפדיון היומי הינו בסך כ-5,000 ₪.

עוד הודה נאשם 1, כי בתאריך 18/11/07 הסיע ביחד עם אחר, 8 תושבים זרים השוהים שלא כדין בתחומי מדינת ישראל, כשאין בידם אישורי שהייה כדין.

נאשם 2, הודה כי בתאריך 17/7/06 הסיע 6 תושבים זרים השוהים שלא כדין בתחומי מדינת ישראל כשאין בידם אישורי שהייה כדין וכשהורו לו השוטרים לעצור את רכבו, המשיך בנסיעה מהירה עד שפגע בגדר ונעצר ובכך הכשיל את השוטרים שמילאו תפקידם כדין.

1. בפני בית המשפט הוצג הסדר טיעון, לפיו תוקנו כתבי האישום, הנאשמים הודו בעובדות והורשעו בביצוע העבירות כמפורט לעיל. באשר לעונש, לגבי נאשם 1 התביעה עתרה לעונש מאסר בפועל למשך 24 חודשים, מאסר על תנאי משמעותי, קנס ופסילת רישיון נהיגה ואילו הסנגור טען פתוח. באשר לנאשם 2 עתרו ב"כ הצדדים לענישה מוסכמת של 8 חודשי מאסר בפועל בניכוי ימי המעצר, מאסר על תנאי, קנס כספי ופסילת רישיון הנהיגה. באשר לתקופת המאסר המותנה, פסילת רישיון נהיגה ולגובהו של הקנס הכספי, הטיעון לעונש פתוח.

4. ב"כ המאשימה עתרה בפני לכבד את הסדר הטיעון. באשר לנאשם 1, טענה כי הינו יליד 1974, לחובתו הרשעות קודמות בעבירות של מעשה מגונה בפומבי ושל הסעת תושב זר, וכי תלוי ועומד כנגדו מאסר על תנאי בר הפעלה למשך 30 יום. עוד הוסיפה וציינה כי מעובדות כתב האישום עולה כי הנאשם 1 עמד בראש ארגון להסעות שוהים בלתי חוקיים מהרשות הפלשתינית לישראל וההיפך, כל זאת תמורת בצע כסף תוך התעלמות מהסיכון לביטחון המדינה. לשם קידום הקשר פנה הנאשם 1 לאדם נוסף על מנת שישמש כנהג ביחד עם הנאשם 2. הנאשם 1 ארגן את ההסעות מאזור תחנת הדלק בית חורון ולא זו בלבד אלא גם דאג להיות רכב חלוץ לפני שיירת מכוניות ההסעה המתריע מפני מחסומים משטרתיים. לקולת הנאשם 1 זקפה ב"כ המאשימה את החיסכון בזמן השיפוטי ואת הודייתו.

באשר לנאשם 2, טענה ב"כ המאשימה כי מדובר בנאשם יליד 1981, נעדר הרשעות קודמות, כאשר עפ"י עובדות כתב האישום הוא זה שפנה לאדם הנוסף על מנת שיעבוד עימם כנהג. בנוסף, צירף נאשם 2 כתב אישום נוסף, הודה והורשע בהסעת 6 שוהים בלתי חוקיים ובהכשלת שוטר. בהתחשב בחומרת העבירות מחד, כמו גם באיזון הראוי בין חלקו לבין חלקו ועברו של נאשם 1, העונש המוצע מהווה ענישה ראויה בעניינו.

ב"כ המאשימה הפנתה להלכת "אבו סאלם" ולפסקי הדין הרבים שניתנו אחריו, לפיהם הכלל הוא כי הענישה בעבירות מעין אלה הינה מאסר בפועל ואילו ענישה של מאסר על תנאי הינו חריג שיפורש בצמצום.

5. ב"כ הנאשם 1 טען כי בבוא בית המשפט לשקלל את עונשו של נאשם יש להתחשב בפן החינוכי-שיקומי ולא רק בפן המניעתי-הרתעתי. הנאשם נשוי ואב לחמישה ילדים, אשתו בהריון, יש לו הורים זקנים והוא הבן הבכור במשפחה ופרנסת כל המשפחה המורחבת עליו. הנאשם נקלע למצוקה כי בנה בית ונפל לחובות ובשל כך נאלץ לעבור את העבירות על מנת לשלם את חובותיו ולפרנס את משפחתו. הנאשם הודה והביע חרטה על מעשיו. ב"כ הנאשם הגיש פסיקה מרובה לבית המשפט ועתר להסתפק בתקופת המעצר בה הנאשם שוהה כתקופת מאסר. באשר לקנס, עתר ב"כ הנאשם להתחשב במצבו הכלכלי של הנאשם ובאשר לפסילת רישיון הנהיגה ביקש להסתפק בתקופה קצרה ביותר.

ב"כ הנאשם 2 ביקש להתחשב בעובדה כי מזה כשנה וחצי מרשו ללא רישיון נהיגה, על פי החלטת בית המשפט ב[ב"ש 4079/06](http://www.nevo.co.il/case/1582136). לגבי הקנס ביקש ב"כ הנאשם כי ביהמ"ש יתחשב במצבו הכלכלי הקשה ולא יכביד עליו.

6.פסיקותיו של בית המשפט העליון בנוגע לעבירות על [חוק הכניסה לישראל](http://www.nevo.co.il/law/90721) קובעות כי פוטנציאל המסוכנות הגלום בעבירות על חוק זה מבחינה ביטחונית או פלילית, וכן ההכבדה שהן מטילות על גורמי הביטחון במאמציהם לפעול לסיכול כניסתם של גורמים עויינים לישראל, מחייבות ענישה מחמירה.

מפסיקת בתי המשפט [[רע"פ 5198/01 טלע'ת ח'טיב נגד מ"י, פ"ד נו](http://www.nevo.co.il/case/5999544)(1), 769; [רע"פ 7544/05](http://www.nevo.co.il/case/6106597) **מורד שאולוב ואח' נ. מ"י** תק-על 2005(4) 3659; [רע"פ 3674/04](http://www.nevo.co.il/case/5908341) **מוחמד אבו סאלם נ' מ"י** תק-על 2006(1) 1880; [רע"פ 6217/05](http://www.nevo.co.il/case/5714104) **וליד חג'אג' נ. מ"י** תק-על 2006(3) 3614] - עולה כי מסתמנת מגמה של החמרה בענישתם של העוברים על [חוק הכניסה לישראל](http://www.nevo.co.il/law/90721) - בצד בחינת הנסיבות הקונקרטיות הרלוונטיות לכל מקרה ומקרה.

בהלכת "אבו סאלם" מטעים ביהמ"ש העליון, כי:

**"ככל שמעשהו של נאשם מקרב עצמו לליבתה של ההלכה -לסיכון ביטחון הציבור - כן נחמיר עם העבריין וניטה ליישם את מדיניות הענישה בחומרתה, וככל שמעשהו של הנאשם ירחק וילך מן הליבה, כן יקטן כוח המשיכה של מדיניות הענישה ויתחזק ממילא מישקלם של טעמי הזכות."**

7. במקרה דנן, הנאשמים ביצעו מספר רב של הסעות שוהים בלתי חוקיים לתחומי מדינת ישראל, וזאת באופן גורף ובכמויות מרובות בלא שימת לב למיהות התושבים הזרים הנכנסים, דבר אשר מקרב עד מאד את מעשיהם לליבתה של הלכת "אבו סאלם", שיש במעשיהם סיכון לביטחון הציבור ועל כן בעניינם של הנאשמים יש לנקוט בענישה מחמירה.

8. לאחר ששקלתי את טיעוני הצדדים בפני, חומרת מעשיהם, עברם הפלילי, מצבם המשפחתי, האינטרס הציבורי והפסיקה הרבה שהוגשה לעיוני, אני גוזרת על הנאשמים את העונשים הבאים:

**נאשם 1:**

א. מאסר בפועל למשך 24 חודשים מיום מעצרו - 18/11/07.

ב. מאסר על תנאי בן 6 חודשים, והנאשם לא ישא בעונש זה אלא אם יעבור בתוך 3 שנים מיום שחרורו עבירה על [חוק הכניסה לישראל](http://www.nevo.co.il/law/90721), התשי"ב-1952.

ג. אני מורה על הפעלת מאסר מותנה בן 30 ימים שהוטל ב[ת.פ. 4638/03](http://www.nevo.co.il/case/2545775) (בימ"ש שלום בירושלים) מיום 1/5/06 בחופף לעונש המאסר שנגזר על הנאשם, כך שיירצה 24 חודשי מאסר מיום מעצרו - 18/11/07.

ד. קנס כספי בסך 15,000 ₪ או 5 חודשי מאסר תמורתו.

ה. אני פוסלת את הנאשם מלקבל ולהחזיק רישיון נהיגה למשך 3 שנים מיום שחרורו מהמאסר.

**נאשם 2:**

א. מאסר בפועל למשך 8 חודשים בניכוי ימי מעצרו, היינו מיום 16.7.06 עד ליום 24.7.06 ומיום 20.11.07 עד ליום 13.2.08.

ב. מאסר על תנאי בן 6 חודשים, והנאשם לא ישא בעונש זה אלא אם יעבור בתוך 3 שנים מיום שחרורו עבירה על [חוק הכניסה לישראל](http://www.nevo.co.il/law/90721), התשי"ב-1952.

ג. מאסר על תנאי בן 4 חודשים, והנאשם לא ישא בעונש זה אלא אם יעבור בתוך 3 שנים מיום שחרורו עבירה של הכשלת שוטר לפי סעיף 275 ב[חוק העונשין](http://www.nevo.co.il/law/70301), התשל"ז-1977.

ד. קנס כספי בסך 10,000 ₪ או 3 חודשי מאסר תמורתו.

ה. אני פוסלת את הנאשם מלקבל ולהחזיק רישיון נהיגה למשך 12 חודשים מיום שחרורו מהמאסר.

**ניתנה היום ב' באייר, תשס"ח (7 במאי 2008) במעמד הצדדים.**

|  |
| --- |
| **איטה נחמן, שופטת** |

עו"ד מזאל:

אני מבקש לדחות את ריצוי עונשו של נאשם 2 עד לחודש יוני. הנאשם מובטל ולא עובד הרבה זמן. לכל הדיונים הוא התייצב. עובדה שהוא הגיע גם לשמיעת גזר הדין מראה את הנאמנות שלו, אין לו מה להפסיד.

התובעת:

אנחנו מתנגדים לדחיית ריצוי המאסר. הודענו לחברי מבעוד מועד על כך שנתנגד לעיכוב ביצוע והיה עליו לצפות כאשר הוא מגיע היום, מדובר גם בהסדר טעון ויתרה מכך, ביקשו לדחות זאת לאחר חופשת הפסח ואנו נמצאים היום שבוע לאחר מכן. היה ובימ"ש יסבור כי הוא מעכב את ביצוע העונש, נבקש הפקדה כספית גבוהה וצו עיכוב יציאה מהארץ.

עו"ד מזאל:

אין מסוכנות מוכחת לכך שהנאשם 2 יברח. כל החששות נופלות, הוא תושב ישראל ויש לו ת.ז כחולה, נותר לו לרצות עוד חודש וחצי, הופיע לבימ"ש לכל הדיונים, לא עבד תקופה ארוכה, יש לו משפחה, אישה וילדים. אין היגיון במה שטענה חברתי, אין פה סכנת חיים. אחיו הולך להתארס, הוא צריך לארגן הלוואות כדי שאשתו תתקיים בכבוד.

# החלטה

**לא מצאתי מקום להעתר לבקשה לעיכוב ביצוע.**

**5129371**

**54678313הנאשם 2 יתחיל בריצוי עונשו כבר היום.**

**לגבי הקנס שנגזר על הנאשם 2, הכספים שהופקדו בת.פ 3122/07 ובת.פ 3125/06 ישמשו לתשלום הקנס והיתרה בסך 500 ₪ תשולם עד ליום 14.5.08 או 5 ימי מאסר תמורתם.**

5129371

איטה נחמן 54678313-3122/07

**ניתנה היום ב' באייר, תשס"ח (7 במאי 2008) במעמד הצדדים.**

|  |
| --- |
| **איטה נחמן, שופטת** |

סיגל טרי.

נוסח מסמך זה כפוף לשינויי ניסוח ועריכה