**בתי המשפט**

|  |  |  |  |
| --- | --- | --- | --- |
| פל 000129/03 | | בית משפט לתעבורה ת"א – יפו | |
|  | |
| 14/03/2004 | תאריך: | כב' השופט מאיר דרורי | בפני: |

|  |  |  |  |
| --- | --- | --- | --- |
| **המאשימה** | **מדינת ישראל** | | **בעניין:** |
|  | **תומר** | **ע"י ב"כ עו"ד** |  |
|  | **נ ג ד** | |  |
| **הנאשם** | **קונדרשוב איגור** | |  |
|  | **גולן** | **ע"י ב"כ עו"ד** |  |

#### 

**גזר דין**

הנאשם הורשע על פי הודאתו בעובדות כתב האישום המייחסים לו נהיגה בשיכרות, סרוב למסור בדיקת דם או בדיקת נשיפה, נהיגה בקלות ראש, אי ציות להוראות שוטר, כניסה לצומת כאשר ברמזור בכיוון נסיעתו דולק אור אדום.

ב"כ המאשימה ביקש להטיל על הנאשם עונש שיכלול פסילה לתקופה של שנתיים, מאסר מותנה, קנס כספי, פסילה מותנית וזאת לנוכח העובדה כי מדובר בנאשם שהינו נהג חדש ונוכח העבירות המיוחסות לו בכתב בהאישום.

5129371

ב"כ הנאשם טוען כי הנאשם אינו נהג חדש, אלא, מדובר באדם שהמיר את רשיונו כך בפועל הוא נהג וותיק, זקוק לרשיון הנהיגה לצרכי עבודתו, לפיכך מבקש שלא לפסול את הנאשם לתקופה ארוכה ולהתחשב בעובדה כי לא התרחשה תאנות דרכים, מציג מספר פסקי דין לחיזוק טענותיו.

בית המשפט סבור כי אין להתעלם מכך כי שנאשם נוהג בארץ שנתיים בלבד, כמו כן, פסקי הדין שהציג ב"כ הנאשם עוסקים בשני מקרים חריגים. **בע.פ. מ"י נ. לוי סימן טוב** מדובר בנהג שנוהג 45 שנה כמעט ללא ה.ק. וזאת הסיבה שהסתפקו בפסילת רשיון נהיגה לתקופה של 10 חודשים בלבד, כמו כן בתיק **ע.פ. 70159/03** מדובר באשה לאחר כמה טפולי הפריה וזו הסיבה שבית המשפט התחשב בה, שכן, היא כבר נענשה, כמו כן מדובר בנאשמת הנוהגת זמן ממושך ללא הרשעות קודמות כלל.

מאידך במקרה דנן מדובר באדם הנוהג שנתיים בלבד בארץ, כך שהער הרשעותיו אינו מהווה אינדיקציה לכך כי הנאשם אינו מסכן את שלום הציבור בנהיגתו, מדובר במכלול עבירות המביע זלזול בחוק ובאנשים הדואגים לאכיפת החוק, בנסיבות אלה אין מקום להטיל על הנאשם עונש דומה לעונשים שהוטלו במקרים שהציג ב"כ הנאשם, ברם מאחר ואין מדובר בהתנהגות שגרמה לתאונת דרכים ניתן להפחית במידת מה מעונש המינימום הקבוע בחוק.

לפיכך אני דן את הנאשם לעונשים הבאים:

1. מאסר לתקופה של 3 חודשים וזאת על תנאי למשך 3 שנים אם הנאשם ינהג תחת השפעת משקאות משכרים או בהיותו שיכור, או בהיותו פסול מנהיגה.

2. פסילה מלהחזיק רשיון נהיגה לתקופה של 18 חודש, מאחר ורשיון הנהיגה של הנאשם נפסל מנהלית לחודש ימים על הנאשם לרצות פסילה לתקופה של 17 חודש. הפסילה תחל לא יאוחר מיום10.4.04.

3. פסילה מלהחזיק רישיון נהיגה לתקופה של 4 חודשים וזאת על תנאי למשך 3 שנים.

4. קנס בסך 1,000 ₪ , הקנס ישולם ב - 3 תשלומים חודשיים שווים החל מיום 10.4.04.

זכות ערעור כחוק.

**ניתנה היום י' באדר, תשס"ד (3 במרץ 2004) במעמד הצדדים.נ**

|  |
| --- |
| **מאיר דרורי - שופט** |

קלדנית: שני

נוסח מסמך זה כפוף לשינויי ניסוח ועריכה