**בתי המשפט**

|  |  |  |  |
| --- | --- | --- | --- |
| **פ 003071/04** | | **בית משפט השלום תל אביב-יפו** | |
|  | |
| **21/09/2004** | **תאריך:** | **כב' השופטת שריזלי דניאלה** | **בפני:** |

|  |  |  |  |
| --- | --- | --- | --- |
|  | **מדינת ישראל** | | **בעניין:** |
| **המאשימה** |  |  |  |
|  | **נ ג ד** | |  |
|  | **1 . שקרא עבדאללה**  **2 . דיב מוחמד – נמחק מכתב האישום**  **3 . גלוש אחמד**  **4 . אבו רמדאן אוסמה** | |  |
| **הנאשם** |  |  |  |

|  |  |
| --- | --- |
| **ב"כ המאשימה עו"ד** **מרינה טוניצקי**  **הנאשמים בעצמם**  **נאשם 3 הובא על-ידי הליווי**  **ב"כ הנאשמים עו"ד** **איתן און** | **נוכחים:** |

**גזר דין**

1. נגד הנאשמים עבדאללה שקרא, אחמד גלוש ואוסמה אבו רמאדן, ונאשם נוסף - מוחמד דיב, הוגש כתב בן שני אישומים. המאשימה מייחסת לנאשמים שלפניי בכתב-האישום עבירות התפרצות לרכב, גניבה מרכב, גרימת חבלה לרכב, וכן, החזקת סכין והחזקת כלי פריצה.

הנאשם מוחמד דיב לא אותר על-ידי התביעה - על כן, הוא נמחק מכתב האישום.

5129371

51293712. במסגרת הסדר טיעון שהוסכם עליו בין הצדדים הודו הנאשמים במיוחס להם, והורשעו בעבירות האמורות:

**התפרצות לרכב,** בניגוד לסעיף 413ו' סיפא לחוק העונשין, התשל"ז-1977 (להלן: **"חוק העונשין"**);

**גניבה מרכב**, בניגוד לסעיף 413ד' (א) לחוק העונשין;

**פירוק חלקים מרכב,** בניגוד לסעיף 413' לחוק העונשין;

**חבלה במזיד ברכב,** בניגוד לסעיף 413ה' לחוק העונשין;

**החזקת כלי פריצה**, בניגוד לסעיף 409 לחוק העונשין;

**החזקת סכין**, בניגוד לסעיף 186 לחוק העונשין.נ

3. בהתאם להסדר הטיעון עתרו הצדדים במשותף להשית על שלושת הנאשמים עונש מאסר על תנאי. לגבי הנאשמים 1 ו-4 הוסכם כי יושת עליהם קנס כספי בנוסף. התביעה נימקה את יחסה המתון לנאשמים בהודייתם המיידית, בזמן הממושך שחלף מאז בוצעו העבירות, ולגבי הנאשם 1 - גם בעובדה שריצה תקופת מאסר לא קצרה בגין עבירות דומות אשר ביצע במועדים מאוחרים לאירועים נשוא כתב האישום.ב

4. מעשי הנאשמים בהם הודו והורשעו - חמורים לפי כל קנה מידה.ו

מדובר בשני אירועים שעיקרם עבירות הקשורות ברכב, אשר התרחשו בשני מועדים שונים:

באירוע האחד - ב-17.4.00, בשעת לילה - התפרצו הנאשמים בצוותא חדא לרכבו של סוליוון מרוין, רכב מדגם אלפא רומאו, בכך שניפצו חלון, נכנסו לרכב וגנבו מתוכו מגבר, 2 רמקולים, 2 טויטרים, מברגים, מקדחה וארגז כלים. באותן נסיבות החזיקו הנאשמים שלא כדין בסכין.

באירוע האחר - ב-30.6.01 לפנות בוקר - חבלו הנאשמים בצוותא חדא ברכבו של איגור קושניר, רכב מדגם סובארו, כשפרקו ממנו חלקים: שבכה קדמית (גריל), זוג פנסים מחזית הרכב וזוג פנסי איתות, ונטלו אותם במטרה לגונבם. באותן נסיבות החזיקו הנאשמים בכלי פריצה.נ

5. חומרת המעשים בפגיעה המשמעותית שפגעו הנאשמים בשני מועדים, בשני כלי-הרכב, רכושם של אזרחים תמימים. חומרה זו מחייבת, ככלל, נקיטה בענישה הולמת, במיוחד בעבירות רכוש חמורות, הקשורות ברכב, אשר בצדן נזק כבד לאזרחים, תופעה שלצערנו הפכה שכיחה.

חומרת המעשים ניזונה גם ממעורבותם הפלילית המכבידה של הנאשמים:

לחובת נאשם 1, שקרא, 4 הרשעות (ורישום פלילי אחד "ללא הרשעה") בגין עבירות סמים ורכוש, וכן, עבירה של החזקת סכין. בגין הרשעתו האחרונה, בת"פ 4524/03, בבית-המשפט השלום בתל-אביב, הרשעה מאוחרת למועדי העבירות שבפניי, נדון הנאשם ב-1.5.03 (בעבירות התפרצות לרכב, פירוק חלקים ממנו וגניבה מתוכו, וכן בגין תקיפה חבלנית, איומים, הפרת הוראה חוקית ועבירות סמים) ל-21 חודשי מאסר בפועל ולמאסר על תנאי (ת/1).ב

לחובת הנאשם 3, גלוש, 3 הרשעות, כולן מאוחרות למועד העבירות נשוא כתב האישום.ו

בגין הרשעתו בת"פ 1080/02, בבית-המשפט השלום בתל-אביב, נדון הנאשם ב-14.4.03 (בעבירות גרימת חבלות גוף ופציעה, החזקת נשק שלא כדין, וכן, בגין ירי באזור מגורים) ל-4 שנות מאסר בפועל ולמאסר על תנאי (ת/2). עונש זה מרצה הנאשם 3 כיום.נ

לחובת הנאשם 4, אבו רמדאן, 2 הרשעות (ורישום פלילי אחד "ללא הרשעה"), בגין תקיפה חבלנית, החזקת רכוש חשוד כגנוב והפרת הוראה חוקית, חלקן מאוחרות למועדי העבירות שבפניי.

6. בנסיבות אלה, סבורה הייתי שראויים הנאשמים לענישה מכבידה שתעביר מסר של הרתעה והוקעה. הסדר הטיעון שהציגו הצדדים מקל עם הנאשמים במידה רבה, וספק בעיני אם מוצדקת כאן גישתה המקלה של התביעה. ובידוע, אין בית המשפט כבול בהסדר הטיעון אליו הגיעו הצדדים, והדבר הובהר מלכתחילה. על כן, נטרדה דעתי אם ראוי לאמץ אותו הסדר.ב

אולם, לגישת בית המשפט העליון, שקיבלה צביון מגובש בתאריך 25.12.02, בפסק הדין בע"פ 1958/98 **פלוני נ' מדינת ישראל,** ראוי לו לבית המשפט להתחשב בהסדר טיעון אליו הגיעו הצדדים ולאמצו, אלא אם כן, אין מתקיים איזון הולם בין האינטרס הציבורי הפרטני והאינטרס הציבורי הרחב שהתביעה מייצגת, מצד אחד, לבין טובת ההנאה שניתנה לנאשם, מצד שני. איזון זה עומד בפניי בגזירת דינם של הנאשמים.ו

7. בהתחשב אפוא בנסיבות לקולא המשותפות לנאשמים - הזמן הרב שחלף מביצוע העבירות עד להגשת כתב האישום (31.3.04), הודייתם המיידית במיוחס להם והכרתם בחומרת המעשים; בהתחשב גם בנסיבות האישיות של הנאשמים כולם, כפי שפורטו אחת לאחת בטיעוני הסניגור המלומד; במיוחד כך, עונש מאסר ממושך שמרצה גלוש, ועונש מאסר ממושך שסיים לרצות שקרא; בהתחשב בטענה שהנאשמים 1 ו-4 חזרו למוטב ועובדים לפרנסתם ולכלכלת משפחותיהם, החלטתי לאמץ את הסדר הטיעון.

8. **אני גוזרת על כל אחד מהנאשמים בגין העבירות בהן הורשעו את העונשים הבאים:**

א. 8 חודשי מאסר על תנאי והתנאי הוא שהנאשמים לא יעברו משך 3 שנים מהיום עבירה לפי הסעיפים 413 ג', 413 ד', 413 ה', 413 ו' ו-384 לחוק העונשין, לרבות ניסיון.נ

ב. 6 חודשי מאסר על תנאי והתנאי הוא שהנאשמים לא יעברו משך 3 שנים מהיום עבירה לפי הסעיפים 186 ו-409 לחוק העונשין.ב

ג. הנאשמים שקרא ואבו רמדאן, ישלמו כל אחד קנס כספי בסך 1000 ₪.ו

הנאשמים הנ"ל ישלמו את הקנס ב-4 תשלומים שווים ורצופים, שהראשון בהם בסך 250 ₪ ישולם לקופת בית-המשפט לא יאוחר מ-1.11.04, וכל תשלום נוסף - ב-1 לחודש שלאחר מכן.נ

אם לנאשמים שקרא ואבו רמדאן ערבויות שהופקדו בתיקים אלה, יקוזזו הערבויות מסכום הקנס שקבעתי.ב

עקב מאסרו הממושך של נאשם 3, גלוש, הוא לא ישא בקנס כספי.ו

**הודע על זכות ערעור משך 45 יום מהיום.נ**

כל פריט רכוש שנתפש בתיקים כמוצג - יוחזר לבעליו, ובהעדר בעלים - יחולט לטובת המדינה.ב

מוצגים שהם כלי פריצה וסכין - יושמדו.ו

**ניתנה היום ו' בתשרי, תשס"ה (21 בספטמבר 2004) במעמד הצדדים.נ**

|  |
| --- |
| **שריזלי דניאלה, שופטת** |

נוסח מסמך זה כפוף לשינויי ניסוח ועריכה