**בתי המשפט**

|  |  |  |  |
| --- | --- | --- | --- |
| בית משפט השלום תל אביב-יפו | | פ 003105/02 | |
|  | |
| בפני: | כב' השופטת ח. כוחן, ס. נשיא | תאריך: | 17/12/2002 |

|  |  |  |  |
| --- | --- | --- | --- |
| בעניין: | מדינת ישראל | |  |
|  | ע"י ב"כ עו"ד | זמנסקי | המאשימה |
|  | נ ג ד | |  |
|  | בוגמילוב אלכסנדר - בליוו | |  |
|  | ע"י ב"כ עו"ד | עין צבי גיא | נאשם |

הנאשם הורשע, על פי הודאתו, בעבירות רכוש כדלקמן: התפרצות לבניין וגניבה, נסיון גניבה, היזק בזדון והחזקת נכס חשוד.

**גזר דין**

1. הנאשם הורשע, על פי הודאתו, בתיק העיקרי בשישה אישומים, בעבירות רכוש כדלקמן: התפרצות לבניין וגניבה, נסיון גניבה, היזק בזדון והחזקת נכס חשוד.נ

נ

5129371 בנוסף, צירף הנאשם 7 תיקים בעבירות רכוש וסמים הכוללות:

החזקת סם לצריכה עצמית, החזקת נכס חשוד, גניבה, זיוף, קבלת דבר במרמה, שמוש במסמך מזוייף, החזקת סכין, החזקת סם שלא לצריכה עצמית, התפרצות לדירה והחזקת כלי פריצה.ב

ב

2. הנאשם, בחור צעיר בן 25, עלה ארצה בגפו מאוקריאנה לפני כחמש שנים וצבר לחובתו 5 הרשעות ב- 22 תיקים בעבירות דומות של פריצה , גניבה וסמים, בגינן ריצה 24 חודשי מאסר בפועל ממנו השתחרר ב- 19.1.00. בחלוף ימים ספורים מהשחרור, ביצע הנאשם את העבירה נשוא התיק הראשון ברשימת הצירוף וכעבור זמן קצר ביצע את העבירות נשוא תיקים 4-2 ברשימת הצירוף, וזאת בהיותו אסיר ברשיון.ו

ו כיום תלויים ועומדים נגד הנאשם 3 מאסרים על תנאי ברי הפעלה.נ

נ

3. הנאשם מכור לסמים ועל רקע זה מבצע את העבירות, אך אין בכך כדי להמעיט מחומרת העבירות או להצדיקן.ב

ב

4. נסיון השיקום העצמי של הנאשם מחוץ לכותלי הכלא והנסיונות לשלבו בתוכנית גמילה כחלופה למעצר לא צלחו, בשל העדר תמיכה ועזרה הן חברתית והן משפחתית.ו

ו

5. ב"כ הנאשם שטח בפני בית המשפט את נסיבותיו האישיות של הנאשם ועתר להתחשב בהן. לדבריו, הרקע לבצוע העבירות, היותו נרקומן, עולה חדש, בודד וערירי בארץ.נ

נ ב"כ הנאשם הדגיש, כי לראשונה בהליך זה הנאשם הביע רצון כן ואמיתי להגמל מסמים, אולם הנסיונות להכניסו לקהילה עלו בתוהו בשל נסיבותיו האישיות, לכן הוא עותר ל- 12 חודשים מאסר בלבד על מנת לאפשר לו לפתוח דף חדש.ב

ב

6. לאור עברו של הנאשם ולנוכח ריבוי העבירות בתיק הנוכחי וחומרתן עונש של 12 חודשים הוא בבחינת לעג לרש, אינו ממצה את הדין עם הנאשם ואינו נותן מענה הולם למטרות הענישה. יש לציין ולהדגיש, כי רצונו המילולי של הנאשם לעבור טיפול גמילה, אינו ערובה לכך, כי הוא ימנע בעתיד מלעבור עבירות דומות.

7. אי לכך, החלטתי לגזור על הנאשם את העונשים כדלקמן:

א. אני מפעילה 3 חודשים מאסר על תנאי בת.פ. 9391/99 (שלום חיפה).ו

ו

ב. אני מפעילה 6 חודשים מאסר על תנאי בת.פ. 9627/99 (שלום חיפה).נ

נ

ג. אני מפעילה 12 חודשים מאסר על תנאי בת.פ. 5881/99 (שלום חיפה).ב

ב

**המע"ת יופעלו בחופף.ו**

ו

ד. אני גוזרת על הנאשם 18 חודשים במצטבר, סה"כ ירצה הנאשם 30 חודשים מאסר, בניכוי ימי המעצר מיום 13/4/02.

ה. אני גוזרת על הנאשם 12 חודשים מאסר על תנאי, אותם לא ירצה, אלא אם יעבור תוך 3 שנים מיום השחרור, עבירה בה הורשע, למעט החזקת סם לצריכה עצמית או החזקת נכס חשוד.

ו. אני גוזרת על הנאשם 6 חודשים מאסר על תנאי, אותם לא ירצה, אלא אם יעבור תוך 3 שנים מיום השחרור, החזקת סם לצריכה עצמית או החזקת נכס חשוד.

ז. הסמים יושמדו.

הרכוש יוחזר לבעלים ובהעדר בעלים יחולט או יושמד.נ

נ

**זכות ערעור תוך 45 יום לביהמ"ש המחוזי.****ב**

**ב**

**ניתן היום י"ב בטבת, תשס"ג (17 בדצמבר 2002) במעמד הצדדים**

|  |
| --- |
| **סג"נ ח. כוחן - שופטת** |

נוסח זה כפוף לשינויי עריכה וניסוח