**בתי המשפט**

|  |  |  |  |
| --- | --- | --- | --- |
| **בפני כב' סגן הנשיא, השופט חנוך פדר** | | **פ 001297/03** | |
|  | |
|  | **בית משפט השלום כפר-סבא** | **תאריך:** | **16/03/2004** |

|  |  |  |  |
| --- | --- | --- | --- |
| **בעניין:** | מדינת ישראל | |  |
|  | **ע"י ב"כ עו"ד** | **פאר** | **המאשימה** |
|  | **נ ג ד** | |  |
|  | **נאשף בן יוסף חלאד** | |  |
|  | **ע"י ב"כ עו"ד** | **מנצור** | **הנאשם** |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a)

#### 

**גזר - דין**

הנאשם הורשע, עפ"י הודאתו ובמסגרת הסדר טיעון חלקי, בעבירה של החזקת נשק – עבירה לפי סע' [144(א)](http://www.nevo.co.il/law/70301/144.a) רישא ל[חוק העונשין](http://www.nevo.co.il/law/70301).

לפי עובדות כתב האישום, במהלך עבודתו החזיק הנאשם, ושלא כדין, באקדח מסוג FN, כמו גם מחסנית ובה כדורים.

5129371

אין ספק בדבר חומרת העבירה בנשק, שאילו הגיע זה לידי גורם פלילי, או עוין, היה ניתן לעשות בו שימוש מקפח חיי אדם (לעניין זה ראה ע"פ 339/88 – מ"י נ' גל ניצן), הגם שבפועל לא בוצע בו שימוש עברייני.נ

צרף לכך, שלנאשם גליון הרשעות קודמות – ת/1, הגם שהעבירה האחרונה בו הינה מלפני כעשור.ב

בנסיבות אלה, עתרה התביעה להשית על הנאשם מאסר בפועל, מאסר על תנאי וקנס.ו

לעומתה, פירט ב"כ הנאשם את נסיבותיו האישיות של הנאשם, שיקומו המוצלח, וכן את הרקע לביצוע העבירה, ולפיכך ביקש להימנע מלהשית עליו ענישת מאסר בפועל.נ

לציין, כי בטרם טיעונים לעונש, נשלח הנאשם לקבל עליו תסקיר של שירות המבחן לענין העונש.ב

מן התסקיר שמיום 26.1.04, שהינו חיובי בעיקרו, עולה, כי בעקבות מאסר ממושך, הפיק הנאשם את לקחו וערך מפנה משמעותי בחייו.ו

וכך רשם התסקיר:

**"המדובר בעבריין משוקם, אשר ערך שינוי משמעותי באורח**

**חייו, נישא והקים משפחה משלו, מתפקד בעבודה קבועה**

**ומנהל אורח חיים נורמטיבי זה שנים רבות..."**

(עמ' 2, פסקה אחרונה לתסקיר. ההדגשה שלי – ח.פ.)

לעניין העונש, העריך שירות המבחן, כי מאסר בפועל יפר את האיזון החיובי במצבו של הנאשם, אשר היה כרוך במאמצים רבים, ועל כן המליץ להימנע ממאסר שכזה.נ

ברי, שאין להמעיט מחומרת העבירה דנן, אלא שמצאתי בתיק זה גם נסיבות של ממש לקולא:

יש ממש בטענת הנאשם להגנה עצמית, לפי שמספר שבועות לפני ביצוע העבירה נשוא כתב האישום, נרצח אחיו, כנראה בידי גורמים עבריינים, כאשר עד היום הרצח טרם פוענח.ב

על כן נראה, כי אכן הנאשם חש בסכנה מוחשית לחייו.

זו אף זו, שאם הנאשם לא היה נוטל את הנשק לצורכי הגנה עצמית, אלא על מנת לעשות בו שימוש, לא היה מוסרו מיד ומיוזמתו למשטרה – כפי שאכן עשה – כשזו הגיעה למקום עבודתו.ו

יודגש: המדובר בכלי נשק אחד וקצר קנה, ובכך יאובחן מקרה זה לקולא ממקרים אחרים שבהם החזיק הנאשם כלי נשק נוספים (ר' לענין זה [ת.פ. 4354/02](http://www.nevo.co.il/case/2263036) – מ"י נ' שניר מקייטן).נ

עוד נתתי משקל לקולא, לאסופת מכתבי ההמלצה החיוביים – נ/1, אשר ניתנו על הנאשם ע"י גורמים שונים בעירית טייבה, ואשר מעידים על עבודתו המסורה בעירייה מזה כ- **7** שנים – בחריצות, בנאמנות וללא רבב, וכראיה לכך, אף קודם בעבודתו.ב

לזכותו של הנאשם ייזקף גם, כי הודה בעובדות כתב האישום, נטל אחריות, והביע חרטה, כפי שגם עולה מתסקיר שירות המבחן.ו

כאמור לעיל, המדובר בענייננו באסיר משוקם, אשר שילם את חובו לחברה וכיום הוא מנהל אורח חיים נורמטיבי.נ

לעניין ההיבט השיקומי, יפים דבריו של כב' המשנה לנשיא (בדימוס), השופט מ. איילון ב[ע"פ 433/89](http://www.nevo.co.il/case/17941073) – **אטיאס** נ. **מ"י:**

**"בנוסף לכל השיקולים האמורים, קיים ועומד השיקול החשוב והמהותי של תיקונו של הנאשם ושיקומו, ובהתקיים במקרה מסוים נסיבות מיוחדות ונכונות, ייתכן ששיקול אחרון זה יגבר על השיקולים האמורים האחרים. במכלול נסיבות אלה מצווים אנו, לדעתי, לתת משקל מכריע לשיקול של תיקון העבריין ושיקומו, שבנידון דנן פירושו הוא שמירה על העבריין, שהוא מתוקן בשירושו ובאופיו, לבל ידרדר לחברת עבריינים כשהוא נתון מאחורי סורג ובריח".ב**

לאור האמור, נראה, כי מאסר בפועל, בתוך כלא של ממש, בתקופה זו של חיי הנאשם, תפגע במרקם העדין של המשך תפקודו הנורמטיבי, ובכך יפגע גם יפגע, האינטרס הציבורי.ו

עם זאת, אין לפטור נאשם כזה מענישת מאסר, שיהווה מסר מרתיע לכולי עלמא, אף שבנסיבות המקילות, אאפשר את ריצויו בעבודות שירות, אם ימצא מתאים לכך, ובכך ימצא האיזון הנאות בין האינטרסים: הפרטי והציבורי.נ

כללו של דבר, בהתחשב בנסיבות המיוחדות בתיק דנן, ולאחר ששקלתי את כלל הנסיבות לקולא ולחומרא, אני דן את הנאשם לעונשים הבאים:

אני גוזר על הנאשם 18 חודשי מאסר, מהם ירצה הנאשם 6 חודשים בפועל, ואילו 12 חודשי מאסר יהיו על תנאי למשך 3 שנים, והתנאי הוא שבמשך 3 שנים לא יעבור עבירה בנשק – ויורשע בדינו.ב

אני דוחה את ביצוע המאסר לריצוי בפועל עד ליום 18.4.04 שעה 8:30, לשם קבלת חוות דעת הממונה על עבודות השירות, בדבר אפשרות ביצוע עונש המאסר בתנאים של עבודות שירות.

רשמתי בפני כי הסניגור ידאג לבצע את כל התיאומים הנדרשים עם הממונה על עבודות השירות על מנת שתינתן חוות הדעת במועד האמור.ו

התנאים לעיכוב ביצוע עונש המאסר, ולשחרורו של הנאשם הם:

1. הנאשם יחתום על התחייבות עצמית, ויתן ערבות צד ג' בסך 10,000 ₪ כל אחת.   
   ערבות צד ג' יכול שתנתן בתוך 48 שעות, וגם בתחנת המשטרה.
2. אני מעכב את יציאתו מן הארץ של הנאשם, ודרכונו – אם יש ברשותו דרכון בר תוקף – יופקד בתחנת המשטרה, בתוך 24 שעות.

מובהר בזה לנאשם, כי הצו לא יבוטל מעצמו בתום ריצוי העונש, ועל הנאשם לדאוג לביטולו.

לא ינתנו ערבויות אלה – תוצא פקודת מאסר כנגד הנאשם.

**למרות האמור לעיל, הממונה על עבודות השירות ידווח מיד לבית המשפט בתום ריצוי הנאשם את עבודות השירות – אם אכן הנאשם ישלח לעבודות שירות – על מנת שהמזכירות תבטל את צו עיכוב היציאה מן הארץ שהוצא כנגד הנאשם.נ**

**המזכירות תעביר עותק גזר הדין לממונה על עבודות השירות.ב**

ככל ששקלתי במידת המאסר לרצויה בעבודות שירות לפי האפשר, הנאשם ישלם קנס כספי בסך של 2,500 ₪ או 75 ימי מאסר תמורתו, אם הקנס לא ישולם.ו

הקנס ישולם ב- 5 תשלומים חודשיים, שווים ורצופים החל ביום 10.5.04.

היה והקנס או שעור משעוריו לא ישולם במועד, תעמוד יתרת הקנס לפרעון מיידי.

זכות ערעור תוך 45 יום מיום קביעת אופן ריצוי המאסר בפועל.

**ניתן היום, 16 במרץ, 2004, בפומבי, במעמד הצדדים.**

|  |
| --- |
| **חנוך פדר, שופט**  **סגן נשיא** |

נוסח מסמך זה כפוף לשינויי ניסוח ועריכה