**בית משפט**

|  |  |  |  |
| --- | --- | --- | --- |
| פל 181/02 | | בית משפט לתעבורה ת"א - יפו | |
|  | |
| **03/11/2002** | **תאריך:נ** | **כב' השופטת אורנה שדמי** | **בפני:ב** |

|  |  |  |  |
| --- | --- | --- | --- |
|  | מדינת ישראל | | בעניין:ו |
| המאשימה | בית און | ע"י ב"כ עו"ד |  |
|  | נ ג ד | |  |
|  | יהודה דגהו | |  |
| הנאשם | גולן | ע"י ב"כ עו"ד |  |

|  |  |
| --- | --- |
| ב"כ התביעה, ב"כ הנאשם והנאשם. | נוכחים:נ |

##### גזר דין

הנאשם הורשע על פי הודאתו בעבירות של נהיגה בזמן פסילה, ללא רשיון נהיגה, ללא בטוח וללא רשיון רכב תקף. הנאשם כלל אינו מורשה לנהיגה ומעולם לא קיבל רשיון נהיגה, למרות זאת הוא נוהג פעם אחרי פעם. הרשעותיו בתעבורה מתפרסות החל משנת 1991. הרשעתו האחרונה הינה אך ורק מלפני כ-4 חודשים. העונש שהוטל עליו שם, היה במסגרת הסדר טיעון וכלל 9 חודשי מאסר על תנאי למשך שנתיים, אם ישוב וינהג. במשך השנים נהג הנאשם למרות שידע שאסור לו לנהוג וגם כשנעצר וזומן לבימ"ש, לא התייצב לבימ"ש, נשפט בהעדרו והמשיך לנהוג. קנסות שהוטלו עליו, פסילות מלקבל רשיון נהיגה ואף מאסר על תנאי לא הרתיעו את הנאשם מלשוב ולנהוג. גם בפלילים הסתבך הנאשם. בעברו 21 הרשעות בעבירות שונות, ביניהן:ב מרמה, זיוף והתחזות לאחר. הנאשם ריצה מאסר בפועל בגין העבירות שעבר. הנאשם מזלזל בחוק ובפסקי דין של ביהמ"ש ויותר מזה, הוא מזלזל בשלום הציבור ובטחונו. נהג הנוהג פעם אחרי פעם מבלי שהוציא מעולם רשיון נהיגה ולפיכך הוא נהג מסוכן לציבור. קראתי את פסקי הדין שהציג בפני הסנגור, כמעט בכולם מדובר בנהיגה בזמן פסילה של נהגים אשר היה להם בעבר רשיון נהיגה ומלאכת הנהיגה היתה מוכרת להם. אלא שבמקרה זה הנאשם מעולם לא הוציא רשיון נהיגה, לכן חזקה עליו, כי הוא אינו יודע לנהוג. בנוסף לכך, נהג הנאשם גם ללא תעודת בטוח ורכבו לא עבר מבחן רישוי, לכן אין זה מן הנמנע כי גם הרכב היה בלתי תקין.

נהיגה בזמן פסילה, או ללא רשיון נהיגה הפכו למכת מדינה ולכן יש להחמיר בענישתם של הנוהגים כך, כדי להרתיע אחרים מלנהוג כך. נהג המרהיב עוז ונוהג בנסיבות שכאלה, לוקח על עצמו את הסיכון שיתפס וישלח למאסר.

בע"פ 324/88 אלאעסם נ. מ"י (פד"י מב', חלק שלישי, עמ' 728), נפסק כי:ו "אם היה יסוד לטענה, כי בגין נהיגה בזמן פסילה לא מטילים עונש מאסר של שנים עשר חודשים, כי אז הגיע הזמן שכך יעשה, נוכח חומרת העבירה ושכיחותה...".

ברע"פ 1812/94 פרץ נ. מ"י [תקדין עליון, כרך 94 (2), עמ' 2366] נפסק כי:נ "מי שנוהג בזמן פסילה ראוי לעונש חמור שבין מרכיביו פסילה לאורך זמן ומאסר לתקופה הולמת. אם כפי שנטען מקובלת ענישה מתונה יותר, כי אז ראוי שתשתנה ותונחה ברוח פסיקה זו".

לאור האמור לעיל ובהתחשב בכל טיעוני הצדדים, מצאתי כי אין מקום במקרה זה להאריך את עונש המאסר על תנאי כפי שביקש הסנגור ואני דנה את הנאשם לעונשים הבאים:ב

**א. הנני פוסלת את הנאשם מלקבל או מלהחזיק רישיון נהיגה לתקופה של 3 שנים.**

**ב. הנני מורה על הפעלת עונש של פסילת רישיון הנהיגה למשך 6 חודשים כפי שנפסק על תנאי בבימ"ש תעבורה רמלה, ביום 12/6/02, בתיק 54/02, לריצוי באופן חופף.**

**ג. הנני מפעילה את תנאי המאסר, אשר הוטל על הנאשם בבימ"ש לתעבורה רמלה, בתיק מס' 54/02, ביום 12/6/02, למשך 9 חודשים.**

**זכות ערעור 45 יום מהיום.**

**ניתן בפומבי היום 3/11/02, במעמד הצדדים.**

|  |  |
| --- | --- |
|  | חתימה |
| א. שדמי - שופטת |  |

**ב"כ הנאשם:ו**

אני מבקש עיכוב בצוע של 45 יום לצורך הגשת ערעור ולצורך התארגנות, יש לו ערבויות שהוא חתם לצורך השחרור בבקשה למעצר עד תום ההליכים.

**ב"כ התביעה:נ**

אני מתנגדת, אני חושבת שהנאשם היה אמור להבין ולהתארגן להיום.

# החלטה

**אם כי אינני מוצאת בנימוקי ב"כ הנאשם לדחיית בצוע גז"ד עילה המצדיקה דחייה זו, לפנים משורת הדין הנני דוחה את בצוע גז"ד ל-45 יום מהיום.**

**הערבויות אשר הוטלו על הנאשם במסגרת תיק ב"ש 1745/02 יחולו על הנאשם עד למתן החלטה אחרת.**

**5129371ניתן היום בפומבי, כ"ח בחשון, תשס"ג (3 בנובמבר 2002) במעמד הצדדים.**

|  |
| --- |
| **שדמי אורנה - שופטת** |

ג.ע

נוסח זה כפוף לשינויי עריכה וניסוח