**בתי המשפט**

|  |  |  |  |
| --- | --- | --- | --- |
| **בפני כב' סגן הנשיא, השופט חנוך פדר** | | **פ 001949/04** | |
|  | |
| **בפני** | **בית משפט השלום כפר-סבא** | **תאריך:** | **28/12/2004** |

|  |  |  |  |
| --- | --- | --- | --- |
| **בעניין:** | מדינת ישראל | |  |
|  | **ע"י ב"כ עו"ד** | **נורית שני** | **המאשימה** |
|  | **נ ג ד** | |  |
|  | **צאלח גזאווי** | |  |
|  | **ע"י ב"כ עו"ד** | **צבי אבנון** | **הנאשם** |

###### 

###### חקיקה שאוזכרה:

###### [חוק העונשין, תשל"ז-1977](http://www.nevo.co.il/law/70301): סע' [144 (א)](http://www.nevo.co.il/law/70301/144.a), [413](http://www.nevo.co.il/law/70301/413)

###### **גזר דין**

###### 

הנאשם הורשע, עפ"י הודאתו ובמסגרת הסדר טיעון חלקי, בשתי עבירות:

עבירה של החזקת נשק שלא כדין – עבירה לפי [סע' 144 (א)](http://www.nevo.co.il/law/70301/144.a) ל[חוק העונשין](http://www.nevo.co.il/law/70301).

5129371

עבירה של החזקת נכס חשוד כגנוב – עבירה לפי [סע' 413](http://www.nevo.co.il/law/70301/413) ל[חוק העונשין](http://www.nevo.co.il/law/70301).

בתאריך 25.7.04, החזיק הנאשם בביתו שבקלנסאווה, את הפריטים הבאים:

**אקדח** מסוג "בראונינג" 9 מ"מ, עם מחסנית ובה 13 כדורים.נ

**2 רימוני רסס** (!!)

מחסנית ריקה לנשק מסוג "עוזי"

רצועה לנשק ארוך

שכמיה צבאית

שכפ"צ

16 כוורות דבורים שנגנבו מבעליהן.ב

ציוד צילום כמפורט להלן:

4 קופסאות, שבכל אחת מהן מצלמה מדגם "מינולטה".ו

5 קופסאות, שבכל אחת מהן מכשיר זום למצלמה מסוג "מינולטה".נ

קופסה, ובה נרתיק למצלמה.ב

לציין, כי כלי הנשק הוסלקו במקומות שונים בביתו של הנאשם.ו

אין ספק בדבר חומרת עבירות ההחזקה בנשק, במיוחד בצוק העיתים הביטחוני דהיום – שאילו הגיע זה לידי גורם פלילי או עוין, היה ניתן לעשות בו שימוש מקפח חיי אדם, הגם שבפועל לא ביצע בו שימוש עברייני.נ

למותר לציין, כי העבירות בנשק הפכו לנגע ההולך ומרחיב בחברה, בייחוד באזור בו בית משפט זה יושב בדין – והדבר ברור.ב

חומרת העבירות מעצימה, נוכח העובדה שהמדובר בארסנל נשק שלם – ובכללו רימונים (!) – לאמור: פוטנציאל המסוכנות הטמון בעבירה זו גדול וממשי פי כמה.ו

להדגשת חומרה זו של העבירה בנשק, קבע המחוקק ענישה מירבית של 7 שנות מאסר, וגם הפסיקה התוותה ענישה מחמירה בגין עבירות שכאלה.נ

(לענין זה ראה, [ע"פ 8540/02](http://www.nevo.co.il/case/6131808) **חמזה זטאם נ' מ"י**, [ע"פ 1332/04](http://www.nevo.co.il/case/5762686) **מ"י נ' יצחק פס ומתתיהו שבו**, ע"פ (תל-אביב), 70283/04 **ג'אבר בן סאלח נ' מ"י)**.ב

הוסף לכך את עבירות הרכוש שגם בהן אין להקל ראש, לפי שעבירות אלה הפכו זה מכבר ל"מכת מדינה" של ממש.ו

זו אף זו, שהנאשם נידון ל- 10 שנות מאסר בגין עבירות דומות בנשק, ובכל זאת שב ושנה!

אמנם, לנאשם עבר פלילי מכביד – ת/1 – אלא שהעבירה האחרונה בוצעה על ידו לפני למעלה משני עשורים, ומובן מאליו שבכך אתחשב למיתון הענישה.נ

בנסיבות אלה, עתרה התביעה להשית על הנאשם מאסר בפועל, לפי הרף הגבוה של הסדר הטיעון החלקי אליו נדברו הצדדים: לאמור 24 חודשי מאסר בפועל, כמו גם מע"ת וקנס כספי.ב

לעומתה, פירט ב"כ הנאשם את נסיבותיו האישיות של הנאשם, שיקומו המוצלח וחריגותן להיום של עבירות אלו, ולפיכך ביקש להשית עליו את הרף הנמוך של ההסדר: לאמור 15 חודשי מאסר בפועל, כמו גם מע"ת וקנס כספי.ו

לציין, כי הנאשם, מאז ריצה את מאסרו הארוך – לפני שנים רבות – ערך שינוי משמעותי באורח חייו, נישא והקים משפחה משלו, מתפקד בעבודה קבועה, ומנהל אורח חיים נורמטיבי זה שנים רבות.נ

הסניגור אף השמיע עדי אופי, אשר הציגו את פועלו החיובי, ואת מעורבותו ותרומתו הרבה לקהילה בה הוא חי.ב

כן הציג בפניי הסניגור, אסופת מסמכים – נ/1 – מרביתם מכתבי הערכה, המחדדים ומחזקים עדויות אלו.ו

זו אף זו, שמשפחת הנאשם אוימה ואף הותקפה בעבר, ועל ביתו גם נורו למעלה מ- 90 כדורים.נ

והנה, אעפ"י כן, הנאשם לא השיב אש, ולא פעל כנגד היורים בשום צורה שהיא – וגם בכך אתחשב לקולא במדידת העונש.ב

עם זאת וככל שלא התעלמתי מן הנסיבות המקילות- החזקה בארסנל כזה של אמל"ח זמין לשימוש , מחייב ענישת מאסר ממושכת, הגם שזו תמותן נוכח נסיבות חייו הנורמטיביות של הנאשם מזה כמה עשרות שנים, ובהנחה שהמדובר באירוע חריג ב"שני ימי" חייו.ו

הנאשם הודה בעובדות כתב האישום, נטל אחריות והביע חרטה, ובכך גם חסך מזמנם של בית המשפט, התביעה ועדיה – ואף זאת ייזקף לזכותו.

סוף דבר,

בהתחשב בנסיבות, ולאחר ששקלתי את כלל הנסיבות לקולא ולחומרא, אני דן את הנאשם לעונשים הבאים:

אני גוזר על הנאשם 40 חודשי מאסר, מהם ירצה הנאשם 22 חודשים בפועל, ואילו 18 חודשי מאסר יהיו על תנאי למשך 3 שנים, והתנאי הוא שבמשך 3 שנים לא יעבור עבירה בנשק.

מניינו של המאסר בפועל - מיום מעצרו: 25.7.04.

בנוסף, אני גוזר על הנאשם 12 חודשי מאסר על תנאי, והתנאי הוא שבמשך שלוש שנים מהיום לא יעבור עבירת רכוש מסוג פשע.

כמו כן, אני גוזר על הנאשם 6 חודשי מאסר על תנאי, והתנאי הוא שבמשך שלוש שנים מהיום לא יעבור עבירת רכוש מסוג עוון.

בנוסף, הנאשם ישלם קנס כספי בסך 5,000 ₪ או 5 חודשי מאסר תמורתו, אם הקנס לא ישולם.

הקנס ישולם ב- 10 תשלומים חודשיים, שווים ורצופים החל מן היום ה- 10 לחודש העוקב את שחרורו מן המאסר.

היה והקנס או שעור משעוריו לא ישולם במועד, תעמוד יתרת הקנס לפרעון מיידי.

זכות ערעור תוך 45 יום מהיום.

**ניתן היום, 28 בדצמבר, 2004, בפומבי, במעמד הצדדים.**

|  |
| --- |
| **חנוך פדר, שופט**  **סגן נשיא** |

נוסח מסמך זה כפוף לשינויי ניסוח ועריכה