|  |  |  |
| --- | --- | --- |
| **בית המשפט המחוזי בחיפה** | | |
| **תפ"ח 16395-12-10 מדינת ישראל נ' גרבאן(עציר)** |  | **10 פברואר 2011** |

|  |  |  |
| --- | --- | --- |
|  | **בפני הרכב כב' השופטים:**  **י' אלרון [אב"ד]**  **מ' גלעד**  **א' אליקים** | |
| **המאשימה** | | **מדינת ישראל** |
| **נגד** | | |
| **הנאשם** | | **נאדר גרבאן (עציר)** |

<#2#>

נוכחים:

מטעם המאשימה – עו"ד גב' מיטל חן

מטעם הנאשם – עו"ד בויראת

הנאשם באמצעות הליווי

**גזר דין**

הנאשם הורשע על פי הודאתו, במסגרת הסדר טיעון בעבירות שבכתב אישום מתוקן, עבירות לפי סעיפים 333 בצרוף 335 (א)(1) ל[חוק העונשין](http://www.nevo.co.il/law_html/law01/073_002.htm), התשל"ז 1977 (3 עבירות) וכן עבירה לפי סעיף 144(ב) רישא לחוק העונשין התשל"ז 1977 קרי, חבלה חמורה בנסיבות מחמירות, נשיאה והובלת נשק.

בפנינו הונחה מסגרת עונשית ולפיה, יושתו על הנאשם 4 שנות מאסר בפועל ו – 7 חודשים אשר יכללו הפעלת עונש מאסר מותנה בן 15 חודשים חלקם בחופף וחלקם במצטבר מת"פ 3172-04 מחוזי חיפה

באת כח המאשימה בטיעוניה לעונש ציינה בהרחבה את מכלול הנסיבות שהביאו את המאשימה להגעה להסדר הטיעון, תוך הדגשת העובדה כי המדובר בהסדר טיעון סביר בנסיבות העניין, גם אם לא התעלמה מהעובדה כי לנאשם עבר פלילי לא מבוטל אך הדגישה כי המדובר באירוע משנת 2008 כחלק מקטטה המונית, העובדה כי הנאשם הסגיר עצמו למשטרה, וקשיים אלה ואחרים בניהול עתידי של התיק (חקירת עדים, סרבול ועוד בנסיבות שפורטו לעיל).

ב"כ הנאשם הוסיף על דברי באת כח המאשימה, וביקש אף הוא לכבד את הסדר הטיעון, תוך שהפנה להודיית הנאשם בתחילת משפטו, הסכם הסולחה שנערך חסכון זמן שיפוטי ועוד.

לאחר שעיינו בטיעוני באי כח הצדדים ובהתחשב בדבריה של באת כח המאשימה כי נשקלו מכלול השיקולים המתחייבים בטרם ההגעה להסדר, אנו מחליטים לאמץ את הסדר הטיעון אליו הגיעו באי כח הצדדים ולגזור על הנאשם את העונשים כדלקמן:

א. 48 חודשי מאסר בפועל.

ב. אנו מפעילים את עונש המאסר המותנה בן 15 חודשים מ[ת"פ 3172/04](http://www.nevo.co.il/links/psika/?link=תפ%203172/04) מחוזי חיפה, באופן ש- 7 חודשים לריצוי במצטבר לעונש המאסר שנגזר על הנאשם בתיק זה ו- 8 חודשים בחופף לעונש זה - כך, שסך הכל יהא על הנאשם לרצות 55 חודשי מאסר בפועל.

ג. 18 חודשי מאסר על תנאי למשך 3 שנים לבל יעבור עבירת אלימות מסוג פשע ועבירות בנשק.

כמו כן, אנו מחייבים את הנאשם לפצות כל אחד מהמתלוננים ואסים עמאש, מוחמד עמאש ויוסף עמאש, בסך של 7,000 ₪ לתשלום בתוך 60 יום מהיום.

לצורך מניין תקופת המאסר, תימנה תקופת שהייתו במעצר מיום 29.11.10.

**זכות ערעור לבית המשפט העליון תוך 45 יום מהיום.**

<#4#>

**ניתנה והודעה היום ו' אדר א תשע"א, 10/02/2011 במעמד באי כח הצדים.**

|  |  |  |  |  |
| --- | --- | --- | --- | --- |
|  |  |  |  |  |
| **י. אלרון, שופט**  **[אב"ד]** |  | מ. גלעד, שופט |  | **א. אליקים, שופט** |

הרכב 54678313

5129371

54678313

אתי עטיאס

הוקלד על ידי: אתי עטיאס

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)