|  |  |  |
| --- | --- | --- |
| **בית המשפט המחוזי בירושלים** | | |
| **תפ"ח 2643-11-10 מדינת ישראל נ' שמלצר(עציר)** |  | **11 אפריל 2011** |

|  |  |  |
| --- | --- | --- |
|  | **בפני כב' השופטים: צבי סגל סגן נשיא – אב"ד, משה דרורי ומשה יועד הכהן** | |
| **המאשימה** | | **מדינת ישראל** |
| **נגד** | | |
| **הנאשם** | | **חיים שמלצר (עציר), ת"ז 011999463** |

<#2#>

נוכחים:

ב"כ המאשימה, עו"ד יובל קפלינסקי, מפרקליטות מחוז ירושלים

הנאשם עו"ד רועי פוליטי

<#3#>

**גזר דין (נאשם 2)**

בגדר הסדר טיעון, הן לעניין ההכרעה והן לעניין העונש, הודה הנאשם והורשע על-פי הודאתו בעבירות של סיוע להריגה ועבירה בנשק – לפי סעיפים 298 בצירוף סעיף 31, וכן – סעיף 144(א) סיפא ל[חוק העונשין](http://www.nevo.co.il/law_html/law01/073_002.htm) התשל"ז – 1977. בגדר ההסדר האמור עתרו הצדדים בצוותא-חדא להשתת עונש מאסר בפועל של שנתיים וחצי וכן למאסר על תנאי.

בשל גילו הצעיר קיבלנו תסקיר שירות מבחן, ממנו עולה כי מדובר בבחור צעיר אשר סבל בילדותו מבעיות קשב וריכוז, חיפש את דרכו בניהול אורח חיים דתי/חרדי, או דתי/מסורתי. הוא נחשף בעבר לחברה שולית ולשימוש בסמים, התקשה לקלוט את חומרת ההידרדרות בהתנהגותו וההשלכות על עצמו ועל סביבתו, והתקשה לגייס כוחות לשינוי. בעבר הופנה כבר לשירות המבחן לנוער, בגין עבירות שעבר.

ב"כ המאשימה הבהיר לבית המשפט מה עמד בבסיס הסדר הטיעון, ותלה זאת, בעיקר, בקושי הראייתי בתיק להוכחת עבירת ההריגה שיוחסה לנאשם מלכתחילה, אך הומרה בסופו של דבר לעבירה של סיוע להריגה. בשל כך, עתר ב"כ המאשימה לאישור הסדר הטיעון.

ב"כ הנאשם עתר אף הוא להשתת העונש האמור, והדגיש כי הגיע להסדר אך ורק לאחר שהצביע על אותם קשיים ראייתיים בתיק.

אמו של המנוח, בדבריה לפנינו, בחרה להצביע על ראייה נוספת הידועה לה אודות עד ראיה שראה את הנאשם דוקר את המנוח בגבו. ב"כ המאשימה התייחס לדברים אלה, והבהיר לנו כי הנושא נחקר בעבר ולא התגלתה תשתית ראייתית, אשר ניתן היה על-פיה להגיש כתב אישום חמור יותר.

הנאשם עצמו פנה אל בית המשפט במילותיו האחרונות וביקש את סליחת אם המנוח ואת רחמי בית המשפט, תוך שהוא מבקש לאשר את הסדר הטיעון.

לאחר ששמענו את הסברי ב"כ הצדדים אודות הקשיים הראייתיים בתיק, נחה דעתנו כי בשל סיבה זו בלבד יש לאשר את הסדר הטיעון האמור.

אשר על כן, אנו גוזרים על הנאשם את העונשים כדלקמן:

1. מאסר בפועל לתקופה של שנתיים וחצי, החל מיום מעצרו בתיק זה 16.11.10.

2. 18 חודשי מאסר על תנאי, שלא יעבור תוך שלוש שנים מיום שחרורו ממאסרו עבירת אלימות ונשק כלשהי מסוג פשע.

הודעה לנאשם זכותו לערער לבית המשפט העליון תוך 45 יום מהיום.

<#4#>

|  |  |  |  |  |
| --- | --- | --- | --- | --- |
| **ניתן והודע היום ז' ניסן תשע"א, 11/04/2011 במעמד הנוכחים.** |  |  |  |  |
| **צבי סגל, שופט**  **[סג"נ - אב"ד]** |  | משה דרורי, שופט |  | **משה הכהן, שופט** |

צבי סגל 54678313

5129371

54678313

הוקלד על ידי: מיכל סינואני

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)