|  |  |  |
| --- | --- | --- |
| **בבית-המשפט המחוזי בתל-אביב - יפו** | | תפ"ח 4050/98 |
| **בפני:נ** | כב' השופט נתן עמית, אב"ד.  כב' השופטת ד"ר עדנה קפלן-הגלר.  כב' השופט יעקב שמעוני. | |
| **המאשימה:ב** | מ ד י נ ת י ש ר א ל. | |
|  | נ ג ד | |
| הנאשם:ו | מוראד בן מוחמד מסראווה,  יליד 1969, ת.ז. xxxxxxxxx,  מטייבה. | |
| טענו:נ | למאשימה - הפרקליטה שלומית אריאל (פמ"מ).  לנאשם - עוה"ד דוד יפתח ומשה מרוז. | |
|  |  | |
| חקיקה שאוזכרה:  [חוק העונשין, תשל"ז-1977](http://www.nevo.co.il/law/70301): סע' [300(א)](http://www.nevo.co.il/law/70301/300.a)  [חוק סדר הדין הפלילי [נוסח משולב], תשמ"ב-1982](http://www.nevo.co.il/law/74903): סע' [233](http://www.nevo.co.il/law/74903/233), [234](http://www.nevo.co.il/law/74903/234)    ג ז ר - ד י ן | | |

השופט נתן עמית, אב"ד:ב

1. על-פי הכרעת-הדין, שניתנה על-ידי בית-משפט זה ביום 18/10/1999, הורשע הנאשם בשלוש עבירות:ו

"(א) רצח בכוונה תחילה, עבירה על סעיף 300(א)(2) ל[חוק העונשין](http://www.nevo.co.il/law/70301),

תשל"ז1977- (להלן:נ [חוק העונשין](http://www.nevo.co.il/law/70301)), ביחד עם סעיף 29(ב)

ל[חוק העונשין](http://www.nevo.co.il/law/70301).

(ב) שוד בנסיבות מחמירות, עבירה על סעיף 402(ב) ל[חוק העונשין](http://www.nevo.co.il/law/70301),

ביחד עם סעיף 29(ב) ל[חוק העונשין](http://www.nevo.co.il/law/70301).

(ג) נשיאת נשק שלא כדין, עבירה על סעיף 144(ב) ל[חוק העונשין](http://www.nevo.co.il/law/70301)."

עבירת הרצח שבה הורשע הנאשם, התייחסה לרצח כפול של שני מאבטחים:ב **חגי לביא ז"ל ואלכס פוליאצ'נקו ז"ל**, שעבדו בחברת האבטחה **"שמירה ובטחון"**, בשרות חברת החשמל.

הרצח בוצע בלילה שבין ה4/7/95- ל5/7/95-.

שתי העבירות הנוספות, של שוד בנסיבות מחמירות ונשיאת נשק שלא כדין, הן עבירות הכרוכות וקשורות בעבירת הרצח בכללותה, וכפי שהערנו בהכרעת-הדין, ניתן להבליע אותן בעבירת הרצח.

**2.** הכרעת-הדין ניתנה לאחר שמיעת ראיות מקיפה, והיא מפרטת בהרחבה את נסיבות העניין, ולכן אין צורך לחזור ולפרטן בגזר-הדין, מה עוד שעל-פי מצוות החוק ועל-פי לשון [סעיף 300(א)](http://www.nevo.co.il/law/70301/300.a) ל[חוק העונשין](http://www.nevo.co.il/law/70301), העונש על עבירת רצח הוא **"מאסר עולם ועונש זה בלבד"**, משמע, זהו עונש חובה מנדטורי.

התביעה אכן טוענת להטלת מאסר עולם בגין כל אחד ממעשי הרצח, והיא עותרת ששני עונשי מאסר עולם אלה יהיו מצטברים. התביעה אמנם טענה להטלת עונש מאסר נוסף במצטבר בגין שתי העבירות הנוספות שהנאשם הורשע בהן, דהיינו:ו שוד בנסיבות מחמירות, ונשיאת נשק שלא כדין, אך דומה שהיא הסכימה עם הערת בית-המשפט בהכרעת-הדין ששתי עבירות אלה מהוות חלק ממעשי הרצח, וניתן איפוא, להבליע את העונש עליהן בעונש שיוטל על עבירת הרצח.

בטענותיה, מסתמכת התביעה על הממצאים והמסקנות שנקבעו בהכרעת-הדין, לפיהם אכן בוצעו שני מעשי רצח נפרדים, שמהווים למעשה שני אירועים במסכת עובדתית אחת.

**3.** מאידך, טוענים הסניגורים, שעל-פי נסיבות העניין וגם על-פי ממצאי הכרעת-הדין, ברור שביצוע העבירות נעשה על-ידי לפחות שני אנשים, ולא ניתן לדעת מה חלקו של הנאשם בביצוע העבירות.

יתר כל כן, לטענתם של הסניגורים, מאחר וכל הדיון במשפט התמקד בשאלה אם הנאשם הינו אחד ממבצעי העבירות, לא עלו כלל שאלות לגבי נסיבות ביצוע העבירות, ובית-המשפט גם לא קבע מה הם המעשים שהנאשם ביצע.

עוד מוסיפים וטוענים הסניגורים, שעל-מנת שבית-המשפט יטיל עונשי מאסר עולם מצטברים, יש להצביע שהנאשם ביצע מעשה יוצא דופן באכזריותו, והיה מעורב בעניין לפני ולפנים, ודבר זה לא הוכח במשפט זה.

לכן, לטענת הסניגורים, ראוי שהעונשים יהיו חופפים.

**4.** אין עוררין שמדובר במקרה זה ברצח נתעב של שני בחורים צעירים שנקטפו בדמי ימיהם,- כפי שהסניגורים עצמם ציינו בסיכומיהם במשפט.

**חגי ז"ל** היה בן 24 שנה במותו, ו**אלכס ז"ל** היה בן 23 שנה.

מטבע הדברים לרצח כזה תגובת שרשרת והשלכות על בני משפחותיהם של הקורבנות שהאור כבה בחייהם עם רצח יקיריהם.

כל אדם הוא עולם בפני עצמו, ובמקרה דנא נכחדו שני עולמות האחד אחר השני, והותירו אחריהם בני משפחה כואבים ודואבים, שלדידם שום עונש שיוטל על הרוצח לא ישכך את מכאובם.

אכן, בית-המשפט בהכרעת-הדין לא קבע מה עשה כל אחד ממבצעי העבירה, משום שהוא לא יכול היה לעשות זאת בהעדר ראיות שלא הובאו בפניו, אך די בממצאים שנקבעו כדי לקבוע שהנאשם היה אחד מהמבצעים בצוותא, ובתור שכזה הוא אחראי יחד עם האחרים לכל תוצאות העבירה.

תוצאות העבירה הם שני מעשי רצח שכל אחד מהם עומד בפני עצמו, אם כי הם בוצעו ברצף, כחלק ממזימה פלילית אחת.

**5.** ב[**ע"פ 399/89 מ"י נ' זלום, פ"ד מ"ו**](http://www.nevo.co.il/case/17937515)**(2), עמ' 187**, אומר נשיא בית-המשפט העליון דאז, מ. שמגר, בעמ' 192:נ

**"גזירת עונשי מאסר חופפים על מספר מעשי רצח - אף אם**

**מדובר בכאלה שבוצעו ברצף אחד - יש בה מכללא משום מזעור**

**של הזוועה שבגרם המוות הזדוני והמכוון של שורה של אנשים..."**

ובהמשך באותו עמוד:ב

**"מכל מקום, האמונה שלנו בקדושת חיי אדם חייבת למצוא ביטויה**

**גם בענישה של עבריין ובהדגשת משמעותו של כל קיפוח של חיי**

**אדם בעינינו.**

**מקובלת עלי, על כן, ההשקפה, כי לא רק שיש לגזור עונש נפרד**

**על כל עבירה, אלא כי מעשי פגיעה נפרדים בחיי אדם צריכים**

**גם למצוא ביטויים בעונשים המצטברים זה לזה..."**

ב[**ע"פ 1742/91 פופר נ' מ"י, פ"ד נ"א**](http://www.nevo.co.il/case/5788915)**(5), 289**, הלך בית-המשפט העליון בעקבות דברים אלה, וקבע:ו **"כי אדם שנשפט כבר למאסר עולם בגין מעשה רצח ועבר עבירת רצח נוספת, עונש מאסר העולם בגין העבירה הנוספת יצטבר לעונש מאסר העולם בגין העבירה הקודמת"**.

וכב' השופט חשין, בפסק-דינו באותו עניין, מוסיף:נ **"מאסר עולם במצטבר ניתן להטיל על מי שקיפח חיים בזדון. מאסר עולם תחת כל נפש ונשמה"**.

הן התובעת והן הסניגורים הגישו לנו אסופת פסקי-דין התומכים, על-פי הבנתם, בטענותיהם, אך אין בפסקי-דין אלה כדי להוסיף.

הסניגורים הסתמכו, בין השאר, על [**ע"פ 4063/93**](http://www.nevo.co.il/case/17921936) **אדי רחמנוב נ' מדינת ישראל, תקדין עליון, כרך 95(3) עמ' 1335**, שבו הוטלו שלושה מאסרי עולם בגין שלושה מעשי רצח באופן חופף, אך הם מתעלמים מנסיבותיו המיוחדות של אותו מקרה, שבו על-פי לשונו של בית-המשפט בפסק-הדין **"רוצח מבקש להתאבד יחד עם קרבנו, ומפיל חללים נוספים"**.

**6.** לדעתי, לא יכול להיות כל ספק, שבמקרה דנן, לאור נסיבות העבירה, ולאור הוראות החוק וההלכה הפסוקה, יש להטיל על הנאשם, שני עונשי מאסר עולם שיהיו מצטברים אחד לשני, כשמניינם יחל בתאריך מעצרו האחרון של הנאשם, דהיינו, ביום 26/4/98, כשמתקופת מאסרו יש לנכות את הימים שבהם שהה במעצר קודם לכן לצורכי חקירה.

|  |
| --- |
| נתן עמית, שופט  א ב " ד |

**השופטת ד"ר עדנה קפלן-הגלר:ב**

כזכור, יושבת אני במותב מכוח האמור [בסעיפים 233](http://www.nevo.co.il/law/74903/233), [234](http://www.nevo.co.il/law/74903/234) ל[חוק סדר הדין הפלילי](http://www.nevo.co.il/law/74903) [נוסח משולב] התשכ"ב1962-, כמו גם הסכמת הצדדים; לאור האמור בהכרעת-הדין המפורטת, ולאחר שמיעת טענות הצדדים ועיון בחומר - רואה אני עין בעין עם דברי חברי, אב-בית-הדין הנכבד, ומסכימה אני לאמור על-ידו.

|  |
| --- |
| ד"ר עדנה קפלן-הגלר, שופטת |

**השופט יעקב שמעוני:ו** אני מסכים.

|  |
| --- |
| יעקב שמעוני, שופט |

**אשר על כן**, אנו מטילים על הנאשם, שני עונשי מאסר עולם שיהיו מצטברים אחד לשני, כשמניינם יחל בתאריך מעצרו של הנאשם, דהיינו, ביום 26/4/98.

מתקופת מאסרו של הנאשם ינוכו ימי המעצר שהוא היה נתון בהם קודם לכן, בשל החקירה בפרשה זו, דהיינו, מיום 3/7/95 עד יום 21/7/95, ומיום 19/8/96 עד יום27/8/96.

הודעה לנאשם זכותו לערער תוך 45 יום.

ניתן והודע בפומבי, בנוכחות התובעת, הנאשם וסניגוריו, היום, 03/11/1999.

5129371

|  |  |  |  |  |
| --- | --- | --- | --- | --- |
| 54678313  5129371יעקב שמעוני, שופט |  | ד"ר עדנה קפלן-הגלר, שופטת |  | נתן עמית, שופט  א ב " ד |

**ד.ל.ס. / m984050.doc**

**נוסח זה כפוף לשינויי עריכה וניסוח**

נתן עמית 54678313-4050/98

**נוסח מסמך זה כפוף לשינויי ניסוח ועריכה**

[**בעניין עריכה ושינויים במסמכי פסיקה, חקיקה ועוד באתר נבו – הקש כאן**](http://www.nevo.co.il/advertisements/nevo-100.doc)