|  |  |  |
| --- | --- | --- |
| <<**בית המשפט המחוזי בחיפה**> | | |
| <<**תפ"ח**><**5018-08**><**מ.י. פרקליטות מחוז חיפה-פלילי נ' גבארין(עציר)**>> |  | <**25 נובמבר 2009**> |

|  |  |  |
| --- | --- | --- |
| **בפני סגן הנשיא השופט אילן שיף**  **השופטת חני הורוביץ**  **השופטת צילה קינן** |  |  |

|  |  |
| --- | --- |
| **ה**<**מאשימה**> | <<><**מדינת ישראל - פרקליטות מחוז חיפה-פלילי**>> |
| **נגד** | |
| **ה**<**נאשם**> | <<><**מוחמד גבארין ת.ז.** >> |
|  | |
| <> | <> |

<#2#>>

נוכחים:

<<<> ב"כ המאשימה: עו"ד נמירובסקי

ב"כ הנאשם: עו"ד גב' אולמן ועו"ד שלומוביץ

הנאשם באמצעות הליווי<><><><>>

>

<#3#

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [29](http://www.nevo.co.il/law/70301/29), [144.א.](http://www.nevo.co.il/law/70301/144.a.), [144.ב](http://www.nevo.co.il/law/70301/144.b), [192](http://www.nevo.co.il/law/70301/192), [244](http://www.nevo.co.il/law/70301/244), [298](http://www.nevo.co.il/law/70301/298), [329(א)(1)](http://www.nevo.co.il/law/70301/329.a.1), [340א'](http://www.nevo.co.il/law/70301/340a), [413 ב](http://www.nevo.co.il/law/70301/413b), [448](http://www.nevo.co.il/law/70301/448), [499(א)(1)](http://www.nevo.co.il/law/70301/499.a.1)

>

**גזר דין**

**א. תמצית הכרעת הדין**

הנאשם הודה, לאחר מספר ישיבות הוכחות, בעובדות כתב האישום המתוקן, הכולל 2 אישומים כמפורט להלן:

1. האישום הראשון- הנאשם, עבד אלכרים אגברייה (להלן: "עבד אלכרים") וסולימאן מחאג'נה (להלן: "סולימאן") קשרו קשר לפגוע בחוסאם אגברייה (להלן: "המנוח") ובאחיו, פורסאן.

בלילה שבין 10/2/08 ל-11/2/08, גנבו הנאשם ועבד אלכרים רכב מסוג "וולבו", השייך למחמד בן נסרי אגברייה (להלן: "הרכב"), באמצעות מפתח הרכב, אותו קיבל הנאשם מאחר.

בתאריך 11/2/08, סמוך לשעה 19:00, הגיעו הנאשם, עבד אלכרים וסולימאן ברכב, בו נהג הנאשם, אל מוסך סעדי דעדוש (מחאג'נה) באום אל פחם, כשהם רעולי פנים וכפפות על ידיהם וכשהם מצוידים בשני אקדחים אותם סיפק הנאשם. למוסך הגיעו גם המנוח ופורסאן.

הנאשם עצר את הרכב סמוך למקום בו עמדו המנוח ופורסאן. עבד אלכרים וסולימאן יצאו מהרכב כשבידיהם האקדחים וירו לעבר המנוח ופורסאן מספר רב של כדורים. 5 קליעים, מתוך הכדורים שנורו, פגעו במנוח. מותו של המנוח נגרם כתוצאה מאיבוד דם וכשל נשימתי, בעקבות נזקים חבלתיים ממעבר 5 הקליעים הנ"ל דרך גוו, ראשו וגפיו.

כתוצאה מהירי לעברו, נפגע פורסאן בזרועו ובירכו, והובהל לבית החולים, שם נותח.

לאחר הירי כמפורט לעיל, נמלטו הנאשם והאחרים ברכב. זמן קצר לאחר מכן, שילח הנאשם אש במזיד ברכב, כשבתוכו כובעי הגרב והכפפות.

לפיכך, הרשענו את הנאשם בעבירות הבאות:

1. **קשירת קשר לבצע פשע**, לפי [סעיף 499(א)(1)](http://www.nevo.co.il/law/70301/499.a.1) + [סעיף 29](http://www.nevo.co.il/law/70301/29) ל[חוק העונשין](http://www.nevo.co.il/law/70301), התשל"ז-1977 (להלן: "חוק העונשין").
2. **הריגה**, לפי [סעיף 298](http://www.nevo.co.il/law/70301/298) + [סעיף 29](http://www.nevo.co.il/law/70301/29) ל[חוק העונשין](http://www.nevo.co.il/law/70301).
3. **חבלה בכוונה מחמירה**, לפי [סעיף 329(א)(1)](http://www.nevo.co.il/law/70301/329.a.1) + [סעיף 29](http://www.nevo.co.il/law/70301/29) ל[חוק העונשין](http://www.nevo.co.il/law/70301).
4. **עבירות בנשק**, לפי [סעיף 144(א)+(ב)](http://www.nevo.co.il/law/70301/144.a.;144.b) + [סעיף 29](http://www.nevo.co.il/law/70301/29) ל[חוק העונשין](http://www.nevo.co.il/law/70301).
5. **הצתה**, לפי [סעיף 448](http://www.nevo.co.il/law/70301/448) ל[חוק העונשין](http://www.nevo.co.il/law/70301).
6. **שיבוש מהלכי משפט**, לפי [סעיף 244](http://www.nevo.co.il/law/70301/244) ל[חוק העונשין](http://www.nevo.co.il/law/70301).
7. **גניבת רכב**, לפי [סעיף 413 ב](http://www.nevo.co.il/law/70301/413b)' ל[חוק העונשין](http://www.nevo.co.il/law/70301).
8. מהאישום השני עולה, כי בתאריך 26/1/08, בשעה 13:00 או בסמוך לכך, הגיע הנאשם ביחד עם אחר ברכב מסוג "מיצובישי", כשהוא רעול פנים וחמוש באקדח, עד סמוך לביתו של אחמד רמאחה. לאחר שהנאשם הבחין באחמד, הוא ירה כ-8 כדורים בכוונה להפחיד את אחמד.

לפיכך, הרשענו את הנאשם בעבירות כדלקמן:

1. **עבירות בנשק**, לפי [סעיף 144(א)+(ב)](http://www.nevo.co.il/law/70301/144.a.;144.b) ל[חוק העונשין](http://www.nevo.co.il/law/70301).
2. **יריות באזור מגורים**, לפי [סעיף 340א'](http://www.nevo.co.il/law/70301/340a) ל[חוק העונשין](http://www.nevo.co.il/law/70301).
3. **איומים**, לפי [סעיף 192](http://www.nevo.co.il/law/70301/192) ל[חוק העונשין](http://www.nevo.co.il/law/70301).

כאמור, הנאשם הודה במסגרת הסדר טיעון. ב"כ הצדדים הודיעונו, כי בהתאם להסדר הטיעון, יטענו לעונש מאסר בפועל בטווחי ענישה, בין 24 ל- 30 שנים וכן יבקשו להשית על הנאשם מאסר מותנה.

**ב. ראיות לעונש**

ב"כ המאשימה הגיש פלט המרשם בפלילים (ת/ע/1) וכן פסק דין, בו הושת על הנאשם מאסר מותנה (ת/ע/2) בר הפעלה בן 9 חודשים, בין השאר, בגין עבירה של שיבוש הליכי משפט.

כעולה מת/ע/1, לחובת הנאשם הרשעות קודמות, בין השאר, בגין עבירות אלימות וסמים.

הסנגוריה הגישה לעיוננו אסופת חוות דעת המדברות בשבחו של הנאשם (נ/ע/1-נ/ע/7).

כמו כן העיד לטובת הנאשם העד ג'בארין עבד אל חכים. העד משמש כמורה מזה 25 שנים והוא שכנו של הנאשם. הוא סיפר שהנאשם הנו אדם טוב, העוזר לזולת. הסתבכותו של הנאשם הפתיעה את סובביו, כרעם ביום בהיר.

**ג. טיעוני ב"כ הצדדים**

1. ב"כ המאשימה ביקש לכבד את הסדר הטיעון. הוא ציין כי "בעייתיות ראייתית" היא שהביאה להסדר. לדעת ב"כ המאשימה, לנאשם אין נסיבות לקולא.

אליבא דהתביעה, המדובר בנסיבות שהן ברף הגבוה של עבירת ההריגה ולפיכך יש לגזור בגין עבירה זו את העונש המכסימלי הקבוע בחוק (20 שנים). לכך יש להוסיף 10 שנות מאסר נוספות בגין העבירות הנוספות שביצע, לרבות בגין העבירה שבפרט האישום השני.

התובע עמד על חלקו המשמעותי של הנאשם בביצוע העבירות שבפרט האישום הראשון והפנה לכך שהוא זה שסיפק לשותפיו את האקדחים, מהם נורו המנוח ופורסאן.

עוד ציין התובע, את הסיכון שיצר הנאשם לאנשים אחרים, עת ביצע את העבירה נשוא פרט האישום הראשון וכי עובדות האישום השני, מלמדות כי הנאשם נהג לפתור סכסוכיו באמצעות נשק חם.

ב"כ המאשימה התייחס לחוות הדעת נ/ע/1-נ/ע/7 והצביע על כך שעברו הפלילי של הנאשם מצביע על כי הוא מסוכן לציבור.

לסיכום ביקש התובע להפעיל את המאסר המותנה הנ"ל במצטבר, כך שסה"כ יוטלו על הנאשם 30 שנות מאסר.

1. ב"כ הנאשם עמדה על כך שהנאשם הודה מייד במשטרה בכל מה שמיוחס לו בכתב האישום המתוקן. לפיכך, משתוקן כתב האישום, הודה במיוחס לו. הנאשם הוא זה שאפשר למשטרה לפענח את פרשת ההריגה הנדונה.

הסנגוריה ציינה גם, כי בתחילת החקירה נהגה המשטרה באופן בלתי תקין, משנתנה לנאשם להבין כי אפשר שישמש עד מדינה וביקשה ליתן לכך משקל בגזר הדין.

עוד ביקשה ב"כ הנאשם ליתן משקל לקולא לכך שלדעתה, חלקו של הנאשם באירוע קטן יותר מחלקם של שותפיו לביצוע העבירה, העומדים לדין בתיק המקביל.

אשר לאישום שבפרט האישום השני, ציינה הסנגורית כנימוק לקולא את העובדה, שהירי בוצע כלפי גיסו של הנאשם, שהתעלל באשתו ובבתו וכי על אף שהוגשו תלונות במשטרה, האחרונה לא פעלה להרחיקו מהבית.

ב"כ הנאשם הביאה לידיעתנו כי לנאשם הייתה "בעיית סמים", שגרמה לו להיקלע למצוקה כלכלית קשה.

עוד ציינה הסנגורית, כי הנאשם נמצא בתנאי מעצר קשים, הכוללים בידוד, שכן הוא הוכרז כטעון הגנה, בשל העובדה שהביא לחשיפת הפרשה הנדונה.

אליבא דהסנגורית, לאחר גזר הדין ייחתם הסכם סולחה בין משפחת המנוח לבין משפחת הנאשם.

ב"כ הנאשם הגישה לעיוננו אסופת פסקי דין, ביקשה לכבד את הסדר הטיעון ולהטיל על הנאשם 24 שנות מאסר בפועל וכן להפעיל את העונש המותנה, בחופף.

1. הנאשם "בדברו האחרון", הביע צער על מעשיו וביקש להתחשב בו.

**ד. דיון והכרעה**

מעשיו של הנאשם נוראיים. בשתי הזדמנויות שונות החליט ל"יישב סכסוכיו" באמצעות נשק חם וההין לירות, בין בעצמו ובין באמצעות אחרים, לעברם של אנשים ובמקום בו שהו עוברי אורח אקראיים.

הזלזול בחיי אדם ונטילת הסיכון של קטילתם של אנשים, הנשקפים ממעשיו הנלוזים של הנאשם, מחייבים התייחסות מחמירה.

אכן, כתוצאה מהירי נשוא פרט האישום הראשון, נהרג אדם ונפצע אדם נוסף (פורסאן). הירי במנוח ובפורסאן בוצע בטבורה של עיר ולפיכך העמיד בסכנה גם את חייהם של אחרים.

למרבה הצער נפוצים במקומותינו מעשי האלימות, תוך שימוש בנשק חם וקר ומעשים אלו גובים מחיר גבוה בדמותם של הרוגים ופצועים. ראוי אפוא לגזור בגינם עונשים מרתיעים.

לנגד עינינו ראוי שתעמוד גם העובדה שהנאשם תכנן בקפידה את מעשיו נשוא פרט האישום הראשון ולצורך כך גנב רכב ואף סיפק אקדחים לשני שותפיו לעבירה. הנאשם אף הוסיף פשע על פשע, משהצית את הרכב הגנוב, על מנת להקשות על פענוח העבירות הנדונות.

לחובתו של הנאשם עבר פלילי, כמפורט לעיל ונראה כי אין הוא נרתע מלשוב לסורו.

מנגד, בבואנו לגזור את עונשו של הנאשם, מן הראוי לזקוף לזכותו את הודייתו במשטרה וכן בביהמ"ש, לאחר שכתב האישום תוקן. עוד נזקוף לטובתו, את חוות הדעת המעידות על קווים חיוביים באישיותו. כן נשקול לקולא את הנסיבות אשר הובאו לידיעתנו ע"י ב"כ הנאשם.

בהתחשב בכל הנסיבות לקולא ולחומרא, אנו גוזרים על הנאשם בגין כל העבירות שעבר, 28 שנות מאסר, מתוכן 26 שנות מאסר לריצוי בפועל והיתרה מותנית, למשך 3 שנים, לבל יעבור עבירת אלימות שהיא פשע ו/או עבירה בנשק מסוג פשע.

כמו כן אנו מפעילים במצטבר 9 חודשי מאסר מותנים, בני הפעלה, שהוטלו עליו בתפ' 2087/05 בביהמ"ש השלום בנצרת.

סה"כ יהא אפוא על הנאשם לרצות מאסר בפועל של 26 שנים ו- 9 חודשים.

תקופת המאסר תחל מיום מעצרו- 1/4/08.

הודעה לנאשם זכות ערעור לבית המשפט העליון בתוך 45 ימים מהיום.

<#4#>

**ניתן והודע היום ח' כסלו תש"ע, 25/11/2009 במעמד הנוכחים.**

|  |  |  |
| --- | --- | --- |
| <> | <> | <> |
| <אילן> <שיף>, <סגן נשיא> | <חני> <הורוביץ >, <שופטת> | <צילה> <קינן >, <שופטת> |
|  |  |  |

5129371

54678313

אילן שיף 54678313

נוסח מסמך זה כפוף לשינויי ניסוח ועריכה

הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן