**בתי-המשפט**

|  |  |  |  |
| --- | --- | --- | --- |
| **בית משפט מחוזי תל אביב-יפו** | | **פח 001123/07** | |
|  | |
| **לפני:** | **כב' השופטת נ' אחיטוב, אב"ד**  **כב' השופטת מ' דיסקין**  **כב' השופט ר' בן יוסף** | **תאריך:** | **22/09/2009** |

|  |  |  |  |
| --- | --- | --- | --- |
| בעניין: | מדינת ישראל | |  |
|  | ע"י ב"כ | עו"ד גב' אפרת פאר | המאשימה |
|  | נ ג ד | |  |
|  | ז. ו. | |  |
|  | ע"י ב"כ | עו"ד אורי קינן ועו"ד פגב' וכסלר | הנאשם |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301)

# 

**גזר-דין**

1. הנאשם הורשע לאחר שמיעת הראיות בתיק בכתב האישום המייחס לו עבירות של אינוס, מעשה סדום ומעשים מגונים בשני מקרים כלפי א', נכדתה של רעייתו, ילידת 31.10.96, המתגוררת יחד איתו באותו בית.

כמו כן הורשע הנאשם במעשה מגונה בד', קרובת משפחה נוספת, ילידת 23.10.96.

המדובר במעשים נתעבים ובזויים ביותר שביצע הנאשם בשתי הקטינות, וזאת בין השנים 2005-2006. בהכרעת-הדין עמדנו בהרחבה על נסיבות ביצוע העבירות ואיננו רואים לחזור עליהן אלא בקצירת האומר ככל שנדרש למידת הדין.

כלפי הקטינה א' (אישומים 1 ו-2) המדובר במקרים קשים ביותר בהם בשתי הזדמנויות ביצע הנאשם עבירות מין חמורות. בהזדמנות הראשונה, במועד שאינו ידוע למאשימה בין השנים 2005-2006, לאחר שהקטינה הגיעה לדירה בה הוא שהה, הוא הושיב אותה על ברכיו והשכיב אותה על הספה חרף התנגדותה, הפשיל את תחתוניה ומכנסיה ובעזרת אצבעותיו פישק את איבר מינה. לאחר מכן פתח את מכנסיו הוציא את איבר מינו, נשכב על הקטינה והחדיר את איברו לאיבר מינה תוך שהוא מתעלם מתחינותיה כי יחדל. בהמשך הרים את הקטינה ונשא אותה לחדר השינה במצב שבו רגליה היו כרוכות סביב מותניו ואיבר מינו נוגע באיבר מינה, שם השכיבה על המיטה והחל ללקק את גופה מהחזה למטה עד שהגיע לאיבר מינה. בהמשך ביקש ממנה לשפשף את איבר מינו ואז החדיר את איבר מינו לאיבר מינה ואח"כ הורה לה לעמוד על ברכיה והחדיר את איבר מינו לפי הטבעת שלה.

הנאשם חדל ממעשיו רק לאחר שנשמעה דפיקה בדלת הדירה ואז ניצלה הקטינה את ההזדמנות וברחה לחדר השירותים כדי להתלבש. גם שם ניצל הנאשם את שהייתו במחיצת הקטינה, המשיך במעשיו הנתעבים, נגע עם אצבעותיו באיבר מינה והורה לה שלא לספר על המעשים לאיש.

בהזדמנות השניה, במועד לא ידוע במהלך שנת 2006 הגיע הנאשם לביתה של א' ששהתה בדירה לבדה, התיישב על הספה בסלון, השכיב אותה על הספה כשרגליה פתוחות וליקק את איבר מינה. בהמשך נשא אותה על הידיים לחדר השינה, השכיב אותה על המיטה וליקק את גופה מהחזה למטה ואח"כ החדיר את איבר מינו לאיבר מינו ובהמשך הורה לה להסתובב והחדיר את איבר מינו לפי הטבעת שלה עד שהגיע לסיפוק.

על-פי הרשעתו באישום השלישי ביצע הנאשם מעשה מגונה בקטינה ד' בעת ששהתה לבדה בביתה, הוא הושיב אותה על הספה, ירד על ברכיו, הרים את שמלתה והזיז את תחתוניה לצד וליקק את איבר מינה.

2. לחובת הנאשם עבר פלילי הכולל שלוש הרשעות, האחת בעבירה של תקיפת בת זוג ואיומים, בגינה נידון למאסר למשך חודש, שניה בעבירה של נסיון לבעילה באיומים, בגינה נידון למאסר למשך 4 שנים, והרשעה משנת 2007 בגין איומים כלפי אישתו.

מן הראוי לציין, כי בהרשעתו השניה, בתיק נסיון הבעילה, הורשע הנאשם על-פי הודאתו. מעובדות גזר-הדין עולה כי הנאשם ביצע נסיון לאינוס באמה של הקטינה א', כאשר הוא אוחז בסכין בידו ומורה לאם להתפשט והתפשט בעצמו.

גזר-הדין מתאר את הפחד שבו חיה אם הקטינה א' מפני הנאשם אשר נשוי לאמה ועמו גדלה מגיל צעיר. על התוצאות הנפשיות הקשות שנגרמו לאם הקטינה בעטיים של המעשים מרחיב גזר-הדין שם, את הדיבור.

בנוסף ל-4 שנות המאסר, הטיל בית המשפט באותו גזר-דין 18 חודשי מאסר על תנאי אשר הינם ברי הפעלה בתיק הנוכחי.

3. הוגשה בפנינו חוות-דעת מטעם המרכז להערכת מסוכנות וממנה עולה, כי מדובר בעבריין מין רצדיביסט עם רקע מגוון של אלימות, אשר פגע מינית בקורבנות מקבוצות גיל שונות וכאשר עבירות המין שלו נפרסו על פני תקופה ממושכת.

גם המאסר על תנאי שהיה תלוי ועומד כנגדו לא הרתיעו.

מאז עלייתו לארץ בשנת 99' לא הצליח לשמור על רצף תעסוקתי והמערכת הזוגית שלו עם סבתה של א' רוויה באלימות – פרמטרים המעלים את רמת מסוכנותו המינית בצורה ניכרת.

המסוכנות נקבעה, בין היתר, בשל העובדה שהנאשם מכור לאלכוהול, וכן בשל העובדה שהוא מכחיש את העבירות ואינו נוטל אחריות על מעשיו. כמו כן נקבע שהנאשם לא מוכן לעבור גמילה ונתון זה מהווה פקטור המתווסף להכחשתו הקשורה לרמת מסוכנות מוגברת בקרב מגלי עריות. לפיכך, נקבעה מסוכנותו המינית כגבוהה עד גבוהה מאד.

4. פנינו לקבלת תסקירי נפגע, אולם שתי האמהות של שתי הקטינות סירבו לחשוף את בנותיהן לשיחה נוספת על הנושא מחשש שתיפגענה פעם נוספת. לאור זאת, לא הוגשו בפנינו תסקירי קורבן.

5. דומנו, שאין צורך להכביר מילים אודות הנזק הנפשי שמלווה קורבן של עבירת מין עד אחרית ימיו. אם אמור הדבר לגבי בגירים, הרי שבעתיים אמור הוא לגבי קטינים שנפשם הרכה פגיעה יותר.

חומרתן הרבה של עבירות המין כלפי קטינים הודגשה לא פעם בפסיקתו של בית משפט זה ובית המשפט העליון.

יפים לענייננו הדברים שנאמרו ב[ע"פ 5229/07](http://www.nevo.co.il/case/5946947) **פלוני נ' מדינת ישראל**, תק-על 2008(3), 2015, מפי כב' השופט ג'ובראן:

**"יש להטיל על המבצע עבירות מסוג זה עונשים כבדים, כגמול על מעשם ומתוך ביטוי לסלידתה העמוקה של החברה ממעשים אלה**.**"**

באותו פסק-דין מצטט בית המשפט מפסק-הדין ב[ע"פ 701/06](http://www.nevo.co.il/case/6194147) **פלוני נ' מדינת ישראל**, שם נאמר:

**"המערער בדרך מרושעת חסרת רחמים ומעוררת שאט נפש עשק את ילדותה של בתו, גזל ממנה את נעוריה וגזר עליה חיים מיוסרים אשר ילוו אותה עוד שנים רבות. עבירות מין באשה הן עבירות קשות ואשר לא רק פגיעה פיזית גלומה בהן אלא גם פגיעה נפשית ורמיסת כבודה של הקורבן כאדם. קשות שבעתיים הן עבירות מין המתבצעות בתוך משפחה, ובמיוחד כאשר אב מבצען בבתו, בשר מבשרו. המערער שבוי בידי יצרו ותאוותו ראה בילדתו אובייקט מיני זול ונגיש בו עשה ככל העולה על רוחו, משל היתה גוף נטול נשמה. מערער זה מקומו מאחורי סורג ובריח והואיל ונדמה כי בעבירות מסוג זה חוטאים לא מעטים, ראוי כי רמת הענישה תהיה כזו שתהווה גם מסר ברור וחד משמעי."**

דומה, שהדברים נכתבו בענייננו ואם נחליף את המילים "אב המבצע עבירות מין בבתו" ב"סב המבצע עבירות מין בנכדתו", אפשר יהיה לומר שהדברים נאמרו על המעשים שבפנינו.

ובאשר לרמת הענישה ההולמת את העבירות שביצע הנאשם דנן, סקר בית המשפט העליון ב[ע"פ 487/07](http://www.nevo.co.il/case/6191588) **פלוני נ' מדינת ישראל,** תק-על 2008(1), 1235 את העונש הראוי לעברייני מין בעבירות דומות וקבע כי גם עונש של 20 שנות מאסר אינו חמור מדי בהתחשב בסבל וביסורים שנגרמים לקורבנות.

בענייננו, אומנם לא הוגש תסקיר קורבן אבל במסגרת הראיות שהונחו בפנינו בטרם הכרעת-הדין, למדנו על הנזקים הנפשיים הנמשכים של קורבנות העבירה ועל הטראומה ארוכת הטווח שחוו וחוות הקטינות עד עצם היום הזה, ומן הסתם עוד לשנים הרבה ועל הצלקות שילוו את חייהן מכאן ואילך.

חומרה יתרה נובעת גם מעניין הרשעתו הקודמת בעבירה דומה של הנאשם. הוא ביצע את העבירות נשוא הדיון כאשר תלוי ועומד כנגדו מאסר על תנאי ממושך בר הפעלה ותקופה קצרה לאחר שיצא מבית הסוהר שם ריצה עונש בגין עבירה דומה. ללמדך שמדובר ברצדיביסט חסר תקנה שרק כליאתו בבית הסוהר למשך תקופה ממושכת והרחקתו מהחברה תבטיח את שלום הציבור.

על כך יש להוסיף לחומרה גם את העובדה שאין מדובר במעשה בודד וחד פעמי, אלא בסדרת מעשים שנעשו לאורך זמן.

6. לאור כל האמור לעיל, אנו גוזרים על הנאשם את העונשים הבאים:

א. 18 וחצי שנות מאסר, החל מיום מעצרו בתאריך 12.11.07.

ב. הננו מפעילים את המאסר על תנאי של 18 חודשים נשוא תיק פ.ח. (תל-אביב) 1103/01 מתאריך 20.1.02, וזאת במצטבר לעונש המאסר שהוטל בתיק הנוכחי, באופן שסה"כ ירצה הנאשם 20 שנות מאסר בפועל.

ג. הננו מטילים 18 חודשי מאסר על תנאי שתוך 3 שנים מיום שחרורו ממאסר לא יעבור עבירות מין כמשמעותן בפרק י' סימן ה' ל[חוק העונשין](http://www.nevo.co.il/law/70301), התשל"ז-1977, לרבות נסיון וכל עבירת אלימות שהיא מסוג פשע.

5129371

54678313ד. פיצוי למתלוננת א' בסך של 15,000 ₪, ולמתלוננת ד' בסך של 5,000 ₪, תוך 6 חודשים מהיום.

יודגש כי גובה הפיצוי אינו משקף את חומרת העבירות ואת הנזקים הנפשיים שנגרמו למתלוננות, אלא נותן מענה כלשהו לצורך בעזרה נפשית שיזדקקו לו המתלוננות.

**הודע לנאשם על זכותו לערער תוך 45 יום.**

**ניתנה היום, ד' בתשרי, תש"ע (22 בספטמבר 2009), במעמד הצדדים. \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

נ' אחיטוב 54678313-1123/07

**נ' אחיטוב, שופטת מ' דיסקין, שופטת ר' בן-יוסף, שופט**

**אב"ד**

נוסח מסמך זה כפוף לשינויי ניסוח ועריכה

הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן