|  |  |  |  |
| --- | --- | --- | --- |
|  | | בבית המשפט העליון בשבתו כבית משפט לערעורים פליליים | |
|  | ע"פ 2398/14 | | |
| לפני: | | | כבוד המשנָה לנשיא מ' נאור |
|  | | | כבוד השופט י' עמית |
|  | | | כבוד השופט נ' סולברג |

|  |  |
| --- | --- |
| המערער: | ענאן אלהזייל |

|  |  |
| --- | --- |
|  | נ ג ד |

|  |  |
| --- | --- |
| המשיבה: | מדינת ישראל |

|  |
| --- |
| ערעור על פסק דינו של בית המשפט המחוזי באר שבע בתיק פ 035421-01-13 שניתן ביום 12.3.2014 על ידי כבוד השופטת ט' חיימוביץ |

|  |  |  |
| --- | --- | --- |
| תאריך הישיבה: | ט' בתמוז התשע"ד | (07.07.2014) |

|  |  |
| --- | --- |
| בשם המערער: | עו"ד אוהד סלמי |
| בשם המשיבה: | עו"ד שרית משגב |
| בשם שרות המבחן: | גב' ברכה וייס |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a)

|  |
| --- |
| פסק-דין |

השופט י' עמית:

1. המערער הורשע על פי הודאתו בכתב אישום מתוקן בעבירה של אחזקת נשק ותחמושת, לפי [סעיף 144(א)](http://www.nevo.co.il/law/70301/144.a) רישא+סיפא ל[חוק העונשין](http://www.nevo.co.il/law/70301), התשל"ז-1977. על פי עובדות כתב האישום המתוקן, המערער נתפס ביום 10.1.2013 כשהוא מחזיק ברכבו, בקופסה גלויה במושב הנוסע הקדמי, אקדח ובו מחסנית עם 8 כדורים וקופסה ובה 38 כדורים נוספים.

בית משפט קמא העמיד את מתחם העונש [על 24-10](http://www.nevo.co.il/links/psika/?NEWPROC=על&NEWPARTA=24&NEWPARTC=10) חודשי מאסר בפועל, ובסופו של יום השית על המערער מאסר בפועל של 13 חודשים, ומאסר על תנאי של 6 חודשים לתקופה של 3 שנים.

על חומרת העונש נסב הערעור שבפנינו.

2. המערער, כיום בן 29, הצביע על נסיבותיו האישיות – נשוי ואב לשלושה ילדים; חווה טראומה עקב פטירת אביו בהיותו בן 19 ועקב הירצחו של אחיו מול עיניו. המדובר במאסר ראשון של המערער, אשר עובד ומנהל אורח חיים נורמטיבי, ולטענתו, היה על בית משפט קמא ליתן משקל לשיקולי השיקום. עוד נטען, כי העונש שהושת על המערער חורג מטווח הענישה המקובל.

3. דין הערעור להדחות.

נקודת המוצא היא, כי ערכאת הערעור לא תתערב בעונש שהושת על ידי ערכאה קמא אלא במקרים חריגים שענייננו אינו נמנה עליהם. למערער שתי הרשעות קודמות, האחת משנת 2011 בעבירת אלימות בגינה הושתו עליו עונשים של מאסר מותנה ושירות לתועלת הציבור, והשניה משנת 2012 בעבירות של הסעת שב"ח והפרת הוראה חוקית, בגינן נגזר עליו עונש של 6 חודשי מאסר לריצוי בעבודות שירות. העבירה הנוכחית בוצעה על ידי המערער עודנו מרצה את עבודות השירות, כך שמדובר בנסיבה מחמירה.

לא למותר לציין, כי גם תסקיר שרות המבחן אינו חיובי במיוחד, ושרות המבחן אף המליץ על עונש מוחשי שיהווה גורם מציב גבולות למערער.

4. לבסוף, ולא אחרון בסדר חשיבותו, אחזור ואדגיש את מדיניות ההחמרה בעבירות נשק, שבאה לידי ביטוי בשורה ארוכה של פסקי דין של בית משפט זה בשנים האחרונות (ראו, לדוגמה, [ע"פ 4945/13](http://www.nevo.co.il/case/7791493) מדינת ישראל נ' עבד אלכרים סלימאן (19.1.2014)). לזמינות הבלתי נסבלת של נשק חם בידי מי שאינם מורשים לכך, יש פוטנציאל לשמש ל"חיסול חשבונות" ול"פתרון סכסוכים" כמו-גם לעבירות חמורות נוספות. המציאות בארצנו מוכיחה כי הקלישאה אודות האקדח במערכה הראשונה אינה מדוייקת, באשר לעיתים מזומנות האקדח אינו ממתין עד למערכה האחרונה ויורה עוד קודם לכן. מכאן, שבעבירות כגון דא, גם לשיקולי ההרתעה משקל של ממש.

5. סופו של דבר, שהערעור נדחה.

המערער יתייצב לריצוי עונשו ביס"ר דקל ביום 3.8.2014 עד לשעה 10:00.

ניתן היום, י' בתמוז התשע"ד (8.7.2014).

5129371המשנָה לנשיא ש ו פ ט ש ו פ ט

54678313

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

העותק כפוף לשינויי עריכה וניסוח. 14023980\_E03.doc עכב

מרכז מידע, טל' 077-2703333 ; אתר אינטרנט, [www.court.gov.il](http://www.court.gov.il/)

י' עמית 54678313-2398/14

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)